
Godsinspektør  jørgen  Wilmer,  deres  Pleje- og  Svigersøn 

Astrid  Wilmer,  deres  Plejedatter,  Jørgens  Søster 

Emilie,  Arnolds  Hustru 

Marie,  Davids  Datter 

Eksellencen  Grev  Steen 

Grev  Henrik  Steen,  hans  Søn 

ØRN,  Maler  og  Digter 

Hjort  | 

Mr. Sterling  \  Journalister 

Dr.  Sauer        J 

Lars  Husmand 

Tjenere  og  Tjenestepiger 


FØRSTE  AKT 


En  aaben  Plads  i  Skoven  hdjt  over  Vandet.  Tilhøjre  ligger  et  lille  Bi^ddehus 
med  Dør  og  to  Vinduer.  Udenfor  det  (i  Forgrunden)  staar  et  Bord  med  Bænke  og 
Stole.  Nær  Huset  i  Baggrunden  nogle  Trær,  en  Brændestabel  og  en  Huggeblok  med 
Økse.  Tilhøjre  Trær.  Ellers  fri  Udsigt  over  Fjorden  til  den  anden  Kyst,  hvor  et 
Slots  røde  Taarne  løfter  sig  over  Skovbrynet.  En  Sti  fører  fra  venstre  til  den  aabne 
Plads  og  deler  sig  i  to  tilhøjre  foran  og  bag  Huset. 

Journalisterne  Hjort,  Dr.  Sauer  og  Mr.  Sterling  kommer  fra  venstre. 

Hjort 

(standser,  peger  paa  Huset) 

Der!  Det  maå  være  Huset! 

Mr.  Sterling 
The  counts  egen  Hus.  Ja? 

Dr.  Sauer 
Kolossal  klein!  Und  das  hat  der  Graf  Bonde  mit 
elgenen  Hånden  selbst  gebaut.  Also  meine  Herren! 

(Gør  sit  Fotografiapparat  istand.) 

Mr.  Sterling 

Mig  græde  en   lille  Taare  først  af  Glæde.    Mig 

se  den  største  og  bedste  Menneskes  lille  Hus  — 

som   givet  de  fattige  al  sin   Rigdom  og   opløftet 

Hjerterne.  Mig  have  hvide  Haar;  men  føle  ungt  og 


glad.  Mig  læst  alle  hans  Bøger  fem  Gange!  »Mit 
Liv«  oh  yes!   (Han  fotograferer)  ThcFe  you  are! 

Hjort  og  Sauer 

(er  imidlertid  gaaet  til  Huset  og  trykker  Næserne  flade  mod  Ruderne) 

Sterling 
Nej,  nej.  Ikke  gøre! 

Hjort 
Han  er  ikke  hjemme. 

Sauer 
Kolossal  einfach! 

Hjort 
Det  er  vel  bedst  vi  søger  Grevinden.    Det  maa 

vel  være  tilhøjre.  (Er  kommen  helt  hen  til  Baggrunden.  Bøjer  sig  og 
raaber  ned   til   nogen  paa  Skrænten)      HallO !      Kan     De      sigC      mig 

Vejen  til  Store  Bakkegaard.?  —  Tilhøjre.?  Tak! 
(Til  de  andre)  Vi  skal  tilhøjre.  Ved  De  forresten,  hvem 
det  er,  som  kommer  dernede.  —  Hans  yngste  Søn, 
Grev  Johannes. 

Sauer 

(ser  ned) 

Ach  so.'' 

Hjort 
Han'  var  en   af  Byens   flotteste   unge  Mænd  en 
Tid;  men  nu  skal  han  ogsaa  være  bleven  fjollet. 

Sauer 
Wie.? 

Hjort 
ToU  wie  sein  Vater. 


Sterling 
De  tale  saadan  om  Deres  største  Landsmand? 

Hjort 
Gud  bevares.  Han  er  en  stor  Mand;  men  det  er 
da  fjollet!    Jo,  det  er  sgu'  fjollet.   Vi  bøjer  os  for 
ham,  men  vi  griner  s'gu  af  ham. 

Sterling 
Grine.  Grine .-^  —  Well  you  say  so! 

Hjort 

(med  en  Hovedbevægelse  mod  Slottet  paa  deu  anden  Side  af  Fjorden) 

Nej  derovre  paa  Slottet,  som  jeg  viste  Dem,  der 
bor  en  Mand,  som  er  mere  efter  mit  Hjerte.  Det 
vil  sige  vi  er  politiske  Modstandere.  Grev  Steen  til 
Steenslundeborg!  Det  er  en  Mand,  som  altid  har 
gjort,  hvad  han  vilde.  Han  var  den  første  liberale 
Minister  her  i  Landet.  Ja  nu  er  han  for  Resten 
reaktionær  og  Minister  igen.  Men  ved  De,  hvordan 
han  demissionerede  første  Gang?  Han  havde  en 
Kæreste,  som  var  Varietesangerinde.  —  Verstehen 
Sie? 

Sauer 

Ja.  Aber  es  interessiert  mich  nicht. 

Hjort 

(plaprer  videre) 

Ja,  hør  nu  bare!  Der  blev  skrevet  om  det  i 
Aviserne,  forstaar  De,  og  det  kom  Kongen  for  Øre 
og  han  sagde  det  til  Grev  Steen,  —  men  Grev 
Steen  blev  saa  ædende  gal,  at  han  vendte  Kongen 
Ryggen  og  demissionerede  samme  Dag  og  sendte 
alle  sine  otte  Storkors  tilbage  og  næste  Dag  kørte 

han  ned  ad  Strøget  med  fire  Heste  for  og  Grev- 
inde Mikkelsen  ved  Siden,  verstehen  Sie?  Det  var 
flot  gjort!  —  Hun  hed  Mikkelsen.  Og  sin  Kone, 
den  rigtige  Grevinde,  jog  han  ud  af  Slottet  med 
en  Ridepisk.  Haha,  fordi  han  syntes,  hun  var  kede- 
lig. —  Hun  tog  Livet  af  sig,  men  det  er  ikke 
mere  end  fem  Aar  siden  Grevinde  Mikkelsen  døde 
fredeligt  paa  Steenslundeborg  Slot. 

Sauer 
Aber  der  junge  Graf  Bonde.   Sie  haben  gesagt.? 

Sterling 
Ja  den  yngste  Søn. 

Hjort 
Johannes  Bonde.  Ja  han  har  trukket  sig  tilbage 
til  Ensomheden.  Han  er  for  Resten  paa  mødrene 
Side  af  Slægten  Steen.  —  For  et  Aar  siden  var 
Johannes  Bonde  den  mest  pantalofoge  Mand  i 
Byen. 

Sterling 
Pantalofog.?  What's  that.? 

Sauer 
Ja  v^as  ist  den  dass.?  Pantalofog.? 

Hjort 
Det  er  Jargon.  Det  betyder  nærmest  en  Mand, 
som  synder  mod  samtlige  ti  Bud.  Kort  sagt: 
comme  il  faut.  Det  er  et  Fjolleord,  som  jeg  selv 
har  lavet.  Jeg  sætter  det  en  Dag  i  Avisen  og  næ- 
ste Dag  siger  alle  Mennesker  i  Landet  »pantalofog«. 

Sterling 
What  a  remarkable  country! 

Sauer 
Sehr  interessant.  Allso  gehen  wir. 

(De  følger  Stien  tilhøjre  bag  Huset) 

Johannes  Bonde 

(er  under  dette  kommen  klatrende  opad  Skrænten.    Han  gaar  til  Huset,  banker  paa 

Døren,  ser  ind  ad  Vinduet  og   gaar  derefter  et  Øjeblik  raadviid  frem  paa  Pladsen. 

I   det  samme  kommer  en  Herre  frem   fra   Stien  tilvenstre.    Han  er  klædt  som  en 

Verdensmand,  men  helt  son  og  med  Vesten  knappet  op  til  Halsen) 

Herren 
Naa  vi  mødes  nok  igen.  Tak  for  igaar! 


Johannes 


Tak  selv. 


Herren 
Man  sov  ikke  godt  paa  det  Hotel.  Der  var  Sang 
og  Spektakel  til  langt  paa  Nat. 

Johannes 
Jeg  var  saa  dejlig  træt,  saa  jeg  hørte  det  ikke. 
—  Jeg  troede,  jeg  skulde  finde  min  Far  her;  men 
han  er  her  nok  ikke. 

Herren 
Lad  mig  ikke  opholde  Dem.  Jeg  driver  blot  om- 
kring for  at  se  mig  om  og  De  skal  hjem. 

En  gammel  Husmand 

(kommer  fra  højre) 


Johannes 
Goddag  Lars. 

Lars 
Nej  er  det  ikke  Johannes.  Grev  Johannes  skulde 
jeg  vel  sige.  Ja  der  er  ingen  hjemme  hverken  her 
eller  paa  Gaarden.  Grevinden  og  David  er  kørt  til 
Hotellet  for  at  hente  Johannes  — 

Johannes 
Ja    jeg   gik    langs   Stranden.  —   Det  var  ellers 
kedeligt. 

Lars 
Ja  og  han   selv  er  nok   henne   og  besøge  Ane 
Smeds,  som  ligger  syg. 

Johannes 

Er  Far? 

Lars 

Ja  han  gaar  jo  saadan  omkring  til  de  syge  med 
den  unge  Komtesse.  Ja,  velkommen  hjem  skulde 
jeg  sagt.  Det  er  jo  snart  et  Par  Aar  siden  —  ja, 
det  er  vel  hans  Fødselsdag,  som  drager  Sønnerne 
hjemad.?  Arnold  han  kom  nu  igaar  med  sin  Kone 
—  Jeg  troede  saamænd,  det  var  to  Engelskmænd 
De  og.  den  anden  Herre,  for  her  er  jo  snart  ikke 
til  at  røre  sig  for  Fremmede,  som  kommer  rejsen- 
de for  at  gratulere. 

Johannes 

(nikker) 

Det  er  jo  dette  Hus,  Far  har  bygget  selv?  Ikke 
sandt? 


Er  det  virkelig? 


Herren 


Johannes 
Det  ser  aldeles  ud  som  det  lille  Hus,   jeg  har 
boet  i  ude  paa  Lyksalighedens  0. 

Lars 
Saa  vil   jeg  da   haabe   for  Johannes,  at  det  har 
været  tættere  end  som  dette  her. 

Herren 
Huset  ser  da  godt  nok  ud. 

Lars 
Ja  saamænd.  Jeg  skal  ikke  sige  noget  om  det, 
han  selv  har  bygget;  men  jeg  vilde  da  nødig  bo 
i  det.  Ja,  det  er  en  god  Mand,  Johannes  Far!  Af 
den  Slags  er  der  ikke  mere  end  den  samme,  og 
han  holder  sig  da  stolt,  skønt  han  bliver  de  fem 
og  halvfjers  paa  Søndag.  Ja,  Farvel  og  velkommen. 

(Han  gaar  mod  Skrænten) 

Johannes 
Skal  Lars  den  Vej.? 

Lars 
Ja,  jeg  bor  dernede  lige  ved  Kirken.   Det  er  jo 
mig,  som  ringer  med  Klokkerne  nu. 

(Han  gaar) 

Johannes 
Det  kunde  være  godt  at  sidde   ned.    Vejen   var 

brat.    (Byder  den  anden  Plads  og  sætter  sig  ved  Bordet.  Med  en  Bevægelse  mod 
Fjorden) 


Det  er  vidunderlig  smukt  idag.  Verden  er  skøn! 
Ikke  sandt? 

Herren 

(som  er  bleven  staaende) 

At  se  paa.  Ja. 

Johannes 

(smilende) 

Den  maa  være  skøn  ogsaa  i  sit  Inderste! 

Herren 
Ja,  naar  man  kommer  meget  langt  ind  —  maa- 
ske?  —  Lykkelige  Ungdom! 

Johannes 
Tror  De  jeg  er  saa  ungdommelig.  Tror  De  ikke, 
jeg  ved,  at  Lykken  gør  ondt.  Jeg  kan  ikke  engang 
rigtig  glæde  mig  ved  saadan  en  stille,  dejlig  Dag 
som  idag,  fordi  jeg  føler,  at  det  skjulte,  som  lig- 
ger bagved,  er  uendelig  meget  skønnere.  Mægtigt  og 
brændende  —  og  det  er  jeg  saa  underlig  bunden  til. 

Herren 
Jeg  forstaar  Dem  godt.    De  føler,  at  De  har  et 
stort  Maal. 

Johannes 
Jeg  talte  vist  forskrækkelig  meget  i  Gaar  Aftes? 

Herren 
Det  var  mig  en  Glæde  —  baade  hvad  De  sagde 
—  og  fordi  De  er  en  Søn  af  vor  bedste  Mand. 

Johannes 

(efier  et  Øjebliks  Tavshed) 

Det  røde  Slot,  De  ser  derovre,  er  Steenslundeborg! 


15 
Herren 

(nikker  flygtigt  og  vender  sig  bort) 

Johannes 
De  kender  Egnen? 

Herren 
Jeg  har  været  her  for  længe  siden. 

Johannes 
Ekscellencen  Grev  Steen  paa  Steenslundeborg, 
det  er  jo  egentlig  Fars  største  Modsætning.  Grev 
Steen  gramser  til  sig  og  Far  giver  bort,  —  Det  er 
underlig  som  Slottet  ligger  der  med  sine  røde 
Taarne!  Det  er  ligesom  om  det  laa  og  truede 
imod  os.  (Da  den  anden  intet  siger)  Og  kan  De  se !  —  Der 
langt,  langt  ude  i  Fjordgabet  — .  Det  var  der,  jeg 
boede.   »Lyksalighedens  0«. 

Herren 
Hvad  er  det  egentlig  for  et  Navn,  De  giver  den.? 

Johannes 

Ja  egentlig  hedder  den  Stenøen.  Den  hører  til 
Rosenholm,  som  ejes  af  den  unge  Grev  Steen.  — 
Men  der  er  en  ung  Pige  her  —  paa  Steenslunde- 
borg —  da  hun  var  Barn,  kaldte  hun  den  for 
»Lyksalighedens  0«,  fordi  den  ser  ud,  som  om  den 
var  lavet  af  Creme  —  og  som  om  den  svævede  i 
Luften. 

Herren 

Ganske  rigtig!  I  godt  Vejr. 

Johannes 

Oprindelig  ejede  Far  den.  Men  lian  gav  hele 
Rosenholm  bort  til  en  Koloni,  der  skulde  leve  ef- 
ter kommunistiske  Principer.  Ja,  De  ved  nok,  det 
gik  istykker  —  saa  købte  Ekscellencen  Steen  det 
Hele  og  forærede  det  til  sin  Søn.  Nu  er  der  kun 
en  gammel  Kolonist  tilbage.  En  Søkaptein,  som  er 
dømt  fra  Bestillingen.  Ham  boede  jeg  hos  —  en 
brilliant  gammel  Ulk;  men  nu  har  han  faaet  Be- 
sked fra  Grev  Henrik  om,  at  han  ikke  maa  have 
Logerende. 

Herren 

Grev  Steen  har  vel  ikke  vidst,  hvem  den  Loge- 
rende var. 

Johannes 

Det  er  ægte  Steensk.  De  vil  have  deres  for  sig 
selv.  Jeg  kan  forresten  til  Nød  forstaa  det.  Jeg  har 
jo  noget  af  det  Blod  i  mig  selv. 

Herren 
Deres  Livs  Maal  ligger  dog  vist  paa  andre  Veje? 

Johannes 
De  smiler,  naar  De  taler  om  »mit  Livs  Maal«. 

Herren 
Ingenlunde.  —  Jeg  føler  mig  tværtimod  som  en 
Mand,  der  staar  udenfor  i  Mørket  og  ser  ind  i  et 
lyst  og  varmt  Værelse.    De  sagde  et  Ord   igaar, 
som  gjorde  et  uforglemmeligt  Indtryk  paa  mig. 

Johannes 
Hvad  var  det.'' 

Herren 

De  sagde:  Alle  vi,  som  vil  løfte  Verden  op  af 
det  Smuds,  den  ligger  i  —  saa  den  kan  funkle  i 
Lyset. 

Nu  synes  jeg,  at  De  smiler. 

Johannes 
Naar  jeg  hører  det  sagt  af  en  anden,  bliver  jeg 
bange  for,  at  det  virker  som  en  Frase. 

Herren 
Det  var  ingen  Frase  for  Dem.  Men  vi,  som  er 
lidt  ældre,  maa  være  glade,  hvis  vi  blot  kan  løfte 
Hovedet  en  Smule  op  over  Sumpen.  Man  søger  et 
Halmstraa  —  men  man  maa  være  let,  hvis  et  Halm- 
straa  skal  bære.  —  Det  er  det  ejendommeligste 
ved  Deres  Far  og  Dem,  at  De  kan  bevare  Deres 
Idealitet  uden  at  støtte  Dem  til  noget.  Uden  at 
støtte  Dem  til  Kirken,  mener  jeg.  —  Tillad  mig 
et  Spørgsmaal.  Har  De  bestandig,  saadan  som  nu, 
fulgt  i  Deres  store  Faders  Fodspor.? 

Johannes 
Jeg  ved  ikke,  om  det  er  i  Fars  Fodspor  jeg  føl- 
ger.   Men  jeg  har  desværre  ikke  altid  været  som 
nu. 

Herren 
Man    har  nemlig   fortalt   mig,  at  Grev  Bondes 
yngste  Søn   ikke  slægtede  sin  Fader  paa.  —  Jeg 
er  glad  ved  at  se,  hvor  galt  underrettet,  jeg  har 
Tæret. 

Helge  Rode:  Grev  Bonde  og  hans  Hus.  2 

Johannes 
Jeg  har  haft  min   Raseperiode.   Jeg  har  været 
gal  —  kort  og  godt! 

Herren 

De  fleste  af  os  har  været  gale,  men  opdager  det 
først  for  sent. 

De  har  ingen  Grund  til  at  skamme  Dem!  Und- 
skyld, at  jeg  siger  det.  —  Men  nu  vil  jeg  ikke 
opholde  Dem  længere.  —  Jeg  er  glad  ved  at 
have  gjort  Deres  Bekendtskab.  —  Vi   mødes  nok 

igen.    (Letter  paa  Hatten) 

Johannes 

(har  rejst  sig  og  rækker  ham  sin  Haand) 

Undskyld,  jeg  tror,  jeg  forestillede  mig  for  Dem 
igaar  —  De  ved  i  alt  Fald,  hvem  jeg  er.  Grev 
Johannes  Bonde;  men  jeg  opfattede  ikke  rigtig 
Deres  Navn  —  jeg  ved  ikke  —  (Tier  og  venter) 

Herren 
Navnet   betyder   ingenting,    jeg   vil    bede    Dem 
undskylde,  at  jeg  lønner  Deres  Aabenhed  saa  daar- 
ligt.    Men   jeg  ser,  der  kommer  nogen,  vi  mødes 
nok  igen!  Farvel! 

(Han  hilser  og  gaar  ud  tilvenstre) 

Grevinde  Bonde 

(kommer  ved  Davids  Arm.  Johannes  skynder  sig  hen  til  hende    kysser  hende  paa 
Panden,  tr)'kker  sin  Broders  Haand) 

Grevinden 
Naa  saa  der  er  du.  Og  vi,  som  vilde  hente  dig 
paa  Hotellet!  —  Men   du  skal   da  have  noget  at 
spise.? 

Johannes 

(ryster  paa  Hovedet) 

Jeg  gik  langs  Stranden  og  kom  op  paa  Skræn- 
ten ad  Fars  Sti.  —  Den  er  stejl  nok.  Kan  Far 
endnu  gaa  ad  den.? 

Grevinden 
Naar   Far  vil   til   Stranden   gaar   han  altid   den 
Vej.  Jeg  tror  han  kunde  gaa  den  i  Blinde. 

(Hun  sætter  sig  og  faar  Johannes  til  at  tage  Plads  ligeoverfor  sig) 

Naa,  Johannes.  Lad  mig  se  paa  dig.  Du  ser  jo 
frisk  ud  —  næsten  som  et  Menneske  —  trods  al 
denne  »dybe  Ensomhed«. 

(Klapper  hans  Haand  og  hans  Kindj 

Hvis  det  er  tilladt  at  klappe  sin  store  Søn,  der 
er  bleven  saa  alvorlig. 

Johannes 
Du  smiler  vist  bare  ad  mig,  Mor.    Det  er  ikke 
noget  at  smile  ad. 

Grevinden 
Gud  nej.  Bid  mig  ikke!  Jeg  maa  bare  vænne 
mig  lidt  til  det.  Du  er  jo  et  nyt  Menneske  hver 
Gang,  jeg  ser  dig.  Naa,  det  var  for  Resten  godt, 
at  jeg  traf  dig,  før  du  talte  med  Far.  (Bider  sig  i  Læben) 
Af  en  bestemt  Grund. 

Johannes 
Hvilken  Grund  Mor? 

Grevinden 
Det  var  de  Penge,  du  skrev,  at  du  maatte  have 
for  at  betale  den  gamle  Gæld  —  jeg  ved  ikke  til 

hvem  — .  Men  jeg  kan  altsaa,  som  du  ved,  ikke 
skaffe  de  Penge.  David,  som  staar  for  Kassen, 
siger  nej. 

David 

(har  tændt  sin  Pibe) 

Nej,  det  er  skam  komplet  umuligt! 

Johannes 
Det  var  ogsaa  derfor,   jeg  vilde  tale  med  Far 
selv  om  det.   Har  han  ikke  — ^ 

Grevinden 
Jo,   naar   jeg   skal   sige  Sandheden,  saa  har  Far 
adskillige  Penge  for  Tiden.    Der  begynder  nu  at 
strømme    Honorarer   for  hans  Bøger  ind  fra   Ud- 
landet og  de  er  store.  De  er  ikke  smaa! 

David 

Du  skulde  bare  se  den  Post,  vi  netop  har  hentet 
idag.  Det  er  næsten  en  Formue.  Ja,  naar  man 
tager  Tilbudene  med,  saa  kan  man  sgu  da  roligt 
kalde  det  en  Formue.  Gid  det  var  min  Post, 
siger  jeg! 

Grevinden 

Ja,  det  er  nu  ikke  værd  at  give  Johannes  Blod 
paa  Tanden,  for  de  Penge  er  jo  Fars  og  han  be- 
tragter dem  jo,  som  de  Fattiges. 

David 
Det  skal  være  til  Almisser!  Jeg  siger  bare:  Gid 
jeg  var  fattig,  saa  kunde  jeg  maaske  komme  til  at 

sidde    rigtig    godt    i    det.    (Han  ler  godmodigt.) 

Grevinden 
Det  er  jo  muligt,  at  Far  ikke  vil  tage  det  saa 
strengt,  naar  han  ser,  hvor  store  Summerne  er. 
For  han  har  jo  aldrig  tænkt  sig  Muligheden  af,  at 
der  saadan  skulde  strømme  Penge  ind.  Jeg  haaber, 
at  han  ikke  vil  tage  det  saa  strengt. 

David 

Jeg  siger  bare.  Lad  mig  faa  Lov  til  at  klappe 
de  Breve  paa  Maven !  dager  Pakken  og  leger  med  den)  Det  gør 
helt  godt  i  Haanden.  Saadan  Pengebrevslak,  det 
tror  jeg  næsten  er  det  kønneste  i  Verden. 

Du  kunde  nu  gerne  sige  et  lille  Ord  til  den 
Gamle  ved  Lejlighed,  Mor! 

Grevinden 

Ja  bare  det  nyttede,  David! 

Haster  det  meget  med  dit,  Johannes?  Jeg  vil 
gerne,  at  Far  skal  have  Fred  til  Fødselsdagen  er 
over.  Det  kan  vel  ikke  haste  saa  meget.?  Det  er 
jo  en  gammel  Gæld. 

Johannes 
Den   tynger   mig  saa  forfærdelig.    Jeg  faar  ikke 
en  rolig  Stund,  før  jeg  er  fri  for  den. 

Grevinden 
Du   maa  tale  lidt  højere,  for  jeg  hører  ikke  saa 
godt  længer. 

Hvem  er  det,  du  skylder  de  Penge  til.? 

Johannes 
Det  er  det,  jeg  saa  nødig  vil  sige.  —  Jeg  tror 

ikke  Far  vilde  bryde  sig  om  at  vide  det.  Jeg  tror 
ikke,  han  vilde  spørge  mig  engang. 

David 

Uh.  Gid  jeg  kunde  være  saa  flot  med  Penge, 
som  Johannes! 

Grevinden 

Din  Far  har  nylig  været  syg,  Johannes,  og  vi 
vil  gerne  skaane  ham,  forstaar  du.  Fødselsdagen 
bliver  anstrengende,  mere  end  jeg  rigtig  skøtter  om. 
Det  er  noget,  Jørgen  har  faaet  lavet,  at  der  kom- 
mer et  mægtigt  Arbejdertog  herud  fra  Byen  og 
Far  skal  tale. 

Johannes 

Jeg  troede  slet  ikke  Far  vilde  have  noget  med 
Politik  at  gøre. 

Grevinden 

Jeg  tror  ogsaa,  at  Far  egentlig  er  ked  af  det, 
for  han  bliver  taget  til  Indtægt  af  Folk,  som  han 
ikke  bryder  sig  om,  men  Jørgen  har  altsaa  faaet 
ham  overtalt.  Jeg  ved  ikke  rigtig,  hvad  han  vil 
med  det. 

David 

Jørgen  han  vil  sgu  være  Folketingsmand.  Socia- 
listisk Reformator.  Han  gaar  med  en  stor  Minister 
i  Maven.  Det  skulde  man  ikke  tænkt  sig,  da  han 
og  Astrid  kom  her  til  os.  Hvad.?  Da  Grev  Steen 
havde  taget  Gaarden  fra  hans  Fader.  Sikken  han 
var  klædt,  Jørgen  —  han  var  sgu  ikke  finere 
klædt  end  jeg  —  men  nu  kan  du  tro  —  Tiptop! 

Grevinden 
Du  bander  saa  forskrækkelig  meget,  David. 

David 
Ja  det  er  ogsaa  Satans.  Jeg  skal  nok  lade  være. 

Johannes 
Hvordan  kan  han  egentlig  være  Socialist  og  In- 
spektør paa  Steenslundeborg.? 

David 
Han  er  jo  dygtig  —  og  kommer  godt  ud  af  det 
med  Folkene.  Forresten  ved  Eksellencen  vist  ikke 
noget  videre  om  det.  Jørgen  han  gør  det  sgu  godt. 
Han  faar  Fordelen  af  alting,  og  saa  faar  han  al- 
ting til  at  se  saa  godt  ud.  —  Da  Far  brød  med 
Grev  Steen,  saa  blev  han  rolig  paa  Steenslunde- 
borg  »for  at  Forholdene  ikke  skulde  blive  værre 
derovre  for  de  smaa«.  Den  var  god! 

Grevinden 
Ja,  lad  det  nu  være,  hvad  det  vil.  Det  bliver 
en  anstrengende  Dag  paa  Onsdag  og  vi  prøver  paa 
at  skaane  Far  for  alt,  hvad  der  kan  gøre  Indtryk. 
Vi  har  ikke  engang  fortalt  ham,  at  Grev  Steen 
ligger  syg,  at  du  ved  det. 


Johannes 
Ligger  Grev  Steen  syg.?  Eksellencen.? 

Ja. 

David 

Alvorligt.? 
Det  lader  til 

det. 

Johannes 
Grevinden 

Johannes 
Tror  man  —  at  han  dør? 

David 
Han  himler! 

Grevinden 
Han    har   faaet    et   Slagtilfælde  inat.    De  fandt 
ham  stiv  og  lam  i  Sengen  imorges.  Det  er  da  ikke 
noget  at  se  saa  glad  ud  for. 

Johannes 

(som  har  vendt  Ryggen  til) 

Ser  jeg  saa  glad  ud? 

Det  er  vel  ikke  noget  at  være  bedrøvet  for.  — 
Det  er  bare  underligt  at  tænke  paa;  ovre  i  det 
store  Slot  i  et  Hjørne  af  et  af  Taarnene  i  en  Krog 
af  et  af  Kamrene  ligger  der  en  lille  gammel  Mand 
og  dør. 

David 
En  gammel  Skurk! 

Grevinden 

(truer  smilende  ad  David) 

Kalder  du  min  Fætter  en  Skurk? 
Og  du   Johannes   —   du  har  da  levet  højt  paa 
hans  Penge  et  helt  Aar. 

Johannes 
Hvad  mener  du  med  det? 

Grevinden 
Du    har    da    brugt   de    Penge,  han  satte  fast  i 
Daabsgave  for  dig! 


i 

Johannes 
Det  kan   da  ialtfald  ikke  være  min  Fejl,  at  du 
gjorde  ham  til  min  Gudfar! 

Grevinden 
Naa  naa.   Bid  mig  ikke!  Den  Gang  vidste  vi  jo 
ikke  noget  rigtig  ondt  om  Grev  Steen  endnu.    Og 
jeg  syntes  jo,  vi  skulde  dog  have  lidt  Forhold  til 
min  Slægt  ogsaa. 

Johannes 
Det  er  ikke  for  det.   Grev  Steen  er  beundrings- 
værdig paa  sin  Maade.  Hvis  jeg  ikke  hadede  ham, 
vilde  jeg  elske  ham. 

David 
Ja,  jeg  siger  nu  heller  ikke  noget  om  det.  Man 
kan  skam  ikke  nægte,  at  Grev  Steen  er  en  dygtig 
Mand.  Det  er  fikst  gjort,  hvad  han  har  lavet.  Saa- 
dan  som  Steenslundeborg  laa,  da  han  arvede  det. 
Saadan  en  Redelighed,  som  hans  Far  havde  lavet. 
Jeg  siger  bare,  om  de  var  kommen  og  havde  budt 
mig  det.  Jeg  vil  ikke  ha'  det,  havde  jeg  sagt.  Jeg 
vil  ikke  røre  hele  Redeligheden  med  en  Ildtang. 
Og  nu  er  det  et  af  de  største  Godser  i  Landet. 
Nej,  maa  jeg  nu  være  her!  Det  kan  være  rigtigt, 
at  den  Slags  store  Folk,  de  skal  ikke  eksistere,  og 
det  var  bedst  for  Menneskene  om  den  Slags  ikke 
var  til.  Grev  Steen  er  ikke  min  Mand  og  han  er 
en  Skurk  og  en  haard  Hund,  men  det  er  fikst 
gjort  og  hans  Søn  kan  være  glad.    Han  kan  have 


26 

ødet  saa   meget  det  skal  være,  Henrik  Steen,  saa 
er  han  dog  en  af  de  rigeste  Arvinger  i  Landet. 

Johannes 
Har  Henrik  Steen  ødet  saa  meget? 

Grevinden 

(som  har  taget  Briller  paa  og  gennemlæser  Breve) 

Der  er  ingen,  der  rigtig  ved  noget  om  Henrik 
Steen  efter  at  han  tog  sin  Afsked  fra  Diplomatiet. 
Han  har  jo  ikke  sat  sine  Ben  paa  Steenslundeborg 
i  umindelige  Tider.  Forresten  har  han  vist  været 
sygelig  længe.  Dødssyg  ovenikøbet  engang.  —  Han 
hader  ialtfald  sin  Far  efter  den  gamle  Skandale; 
skønt,  han  er  vist  ikke  et  Haar  bedre  selv! 

David 
Om  han  har  ødet  meget,  siger  du,?  Ja,  det  ved 
vi  da,  siden  han  vil  sælge  Rosenholm. 

Johannes 
Vil  han  sælge  Rosenholm? 

David 
Ja,  det  er  forresten  en  Hemmelighed,  som  der 
ikke  skal  snakkes  om;  men  jeg  kan  jo  godt  for- 
tælle det  til  dig.  Der  er  kommen  en  Forespørgsel 
her  til  mig,  om  Grev  Bonde  vilde  købe  Rosen- 
holm, med  Undtagelse  af  Stenøen,  for  den  samme 
Pris,  som  Eksellencen  i  sin  Tid  betalte  for  den. 
Ja,  det  er  en  temmelig  lav  Pris,  saa  vidt  jeg  kan 
forstaa. 


27 

Grevinden 
Har  du  spurgt  Jørgen  om  det? 

David 
Nej,  jeg  har  ikke  truffet  ham,  men  jeg  skrev  til 
ham   igaar.    Naa,   det  kan  nu  forresten  være  lige- 
meget,  for  jeg  har  jo  ingen  Penge  og  jeg  vilde  da 
heller  ikke  gøre  det  bag  Fars  Ryg. 

Johannes 
Nej  det  er  da  en  Selvfølge! 

David 
Ja  for  jeg  kan  jo  ikke  vide,  om  det  er  Henrik 
Steens   Mening,  at  Far  skulde  købe    Rosenholm. 
Det  kunde  jo  være  ment,  som  en  Venlighed  mod 
Far. 

Grevinden 
Det  er  neppe  sandsynligt  fra  det  Hold! 

David 
Det  kunde  jo  ogsaa  være,  han  gjorde  det  for  at 
ærgre  sin  Far.  (Piudseiig  hidsigt  tii  Johannes)  Du  kan  for 
Resten  let  nok  sige,  at  jeg  ikke  maa  handle  bag 
Fars  Ryg  og  at  jeg  skal  lade  være,  naar  der  en- 
gang tilbyder  sig  en  lille  Forretning  paa  et  Par 
Tusind  Kroner. 

Grevinden 
Jamen  David.  Du  vil  jo  dog  ikke  gøre  noget  bag 
din  Fars  Ryg. 

David 
Nej  selvfølgelig  vil  jeg  ikke  det;  men  jeg  siger 

bare:  det  er  nemt  nok  for  Johannes!  Er  det  ham, 
der  staar  for  Gaardbruget  her,  eller  er  det  mig? 
Er  det  ham,  der  skal  betale  dobbelt  Pris  for  alt 
Arbejde,  saadan  som  Far  har  ordnet  det?  Er  det 
ham  eller  mig?  Jeg  siger  bare,  det  er  slet  ikke  saa 
nemt  at  være  Manden  paa  Store  Bakkegaard  paa 
de  Betingelser. 

Grevinden 
Vi  maa  jo  ikke  glemme,  David,  at  Far  har  over- 
draget os   alt,   baade   Gaarden   og  Pengene,  og  vi 
har   hver  faaet  vor   Del  og  han  har  slet  intet  be- 
holdt for  sig  selv. 

David 
Nej   —   jeg  siger  jo  heller  ikke  noget.   Hvis  der 
er   nogen,   der   holder  af  den  Gamle  og  beundrer 
og   ærer  ham   —   saa   er   det  skam   mig.    Det  vil 
jeg  bare  sige  dig! 

Johannes 

Jeg  er  nu  ikke  saa  vis  paa,  at  du  forstaar  saa 
meget  af  Far. 

David 

Nej,  der  har  vi  det!  Ja,  det  er  saadan  med  Far 
ogsaaj  Det  er  ligesom  han  ikke  vil  se  det.  Jeg 
gaar  her  og  lever  som  en  Bonde,  og  det  er  jo 
det,  han  vil  have,  man  skal  gøre,  og  det  holder 
jeg  af  og  det  er  jeg  glad  for,  at  arbejde  med  Jor- 
den. —  Og  jeg  er  da  ikke  for  fm  i  Klæderne  og 
jeg  er  ligeglad  med  hvad  jeg  spiser  —  og  om  jeg 
tager  mig  en  Taar  over  Tørsten  en  Gang  om 
Aaret,   saa   gør   jeg  ikke  en  Kat  Fortræd  for  det! 

Og  hvis  det  er  det,  med  at  jeg  har  faaet  Børn 
efter  at  jeg  blev  Enkemand  I  sigter  til,  saa  kan 
jeg  sgu'  ikke  gøre  ved  det.  Jeg  maa  ogsaa  have 
Lov  til  at  have  min  Fejl. 

Grevinden 

(med  et  Smil)  j 

David!  Hvordan  er  det  dog  du  taler! 

David 
Jeg  taler  bare  naturligt  om  Tingene,  og  det  har 
jeg  lært  af  den  Gamle.  Ja,  det  har  jeg  sgu'  lært 
af  ham,  men  jeg  kan  ikke  forstaa,  at  den  Gamle 
kan  tro,  at  man  kan  lade  være  med  det  godvil- 
ligt. Nej,  det  kan  jeg  sgu'  ikke  forstaa,  og  hvad 
det  angaar,  saa  tror  jeg  med  Respekt  at  melde,  at 
den  Gamle  er  bleven  for  gammel  paa  det  Punkt. 
—  Men  det  er  ligesom  Far  slet  ikke  vil  se,  at  jeg 
passer  meget  godt  i  hans  Kram,  bortset  fra  detl 
Og  for  Resten  er  jeg  glad  over:  naar  Eksellencen 
nu  dør,  saa  vil  Grev  Henrik  selvfølgelig  ikke  sælge 
Rosenholm!  Saa  er  jeg  da  fri  for  de  Nykker!  Det 
gik  op  for  mig  lige  med  et! 

Arnold  og  Emilie 

(kommer  fra  Højre) 

Naa  Goddag  Johannes.   Er  du  kommen.?  Det  er 
længe  siden,  vi  saa  hinanden. 

Johannes 

(trykker  hans  og  Emilies  Haand) 

Du  er  bleven  helt  graa  —  Arnold,  og  med  langt 
Skæg. 

Arnold 
Ja  ja.  Hvad  skal  man  sige  til  det,  —  Det  kom- 
mer af  de  mange  dybe  Tanker  Johannes. 

Emilie 
Johannes  er  bleven  kønnere.  Han  ser  saa  drøm- 
mende ud. 

Arnold 
Ja,  han  er  i  den  lykkelige  Alder. 

Emilie 
Synes  du   ikke   ogsaa,   Johannes,   at  Arnold  er 
kommen  til  at  ligne  sin  Far? 

Johannes 
Far  er  jo  saa  meget  højere. 

Arnold 
Naa  hvad,  saa  meget  er  det  nu  da  heller  ikke. 

Emilie 
Er  Far  højere!  — 

Arnold 
Naa  maaske  en  lille  Smule,  Pylle;  men  det  er 
jo  ligegyldigt.  Jeg  synes  forresten  jeg  hørte,  at  I 
talte  om  Rosenholm.  Jeg  kan  jo  aldrig  nemme  det 
Navri  uden  at  tænke  paa:  Der  ligger  mine  Penge. 
Ja!  —  Naa,  jeg  fortryder  det  nu  ikke. 

(Fhidser  sine  Briller  og  stirrer  paa  Brevene,  som  ligger  paa  Bordet) 

Grevinden 
Far  har  da  heller  ikke  glemt,  at  du  gav  alt  dit 
til  Rosenholm  Kolonien. 

Arnold 

Nej  vist,  og  naar  jeg  nu  faar  mit  lille  Henry 
George  Tidsskrift,  saa  støtter  det  jo  ogsaa,  at  man 
virkelig  har  ofret  noget.  Det  giver  Tillid,  at  det 
virkelig  er  Alvor  med  Ideerne.  For  Eksempel  saa- 
dan  en  Ting  som  det,  at  jeg  aldrig  har  ladet  mig 
kalde  Greve.  Man  aner  ikke,  hvor  meget  Tillid 
saadan  noget  giver. 

Jeg  vilde  for  Resten  gerne  tale  et  Øjeblik  alene 
med  dig,  Mor. 

Grevinden 

Ja  her  er  jeg. 

(David,  Johannes  og  Emilie  gaar  mod  Baggrunden) 

Arnold 

(sætter  en  Lorgnet  foran  Brillerne,  bøjer  sig  helt  ned  over  Brevene  og  roder 
i  dem) 

Det  forekom  mig  jo  nok  at  —  Maa  jeg  spørge 
—  Er  det  dine  disse  her.? 

Grevinden 
Nej,  det  er  Fars! 

Arnold 
Naa  det  er  jo   i  og  for  sig  meget  gunstigt.    Ja 
for  Sagen   er  den,   ser  du  —  Hm.   Jeg  har  faaet 
nogle  højst  ubehagelige  Efterretninger.    Højst  ube- 
hagelige. —  Det  ser  temmelig  truende  ud. 

Grevinden 
Jamen  Arnold  dog.    Nu  sendte  jeg  dig  jo  lige 
Penge.  Og  du  skrev,  at  saa  var  alting  i  Orden  og 
saa  vilde  du  være  fuldkommen  ovenpaa. 

Arnold 
Ja,  dette  her  er  virkelig  ogsaa  i  høj  Grad  ufor- 
udset. Noget  rent  Svineri!  En  Leverandør,  som  vil 
tage  mine  Møbler.  Jeg  havde  virkelig  ikke  ventet 
mig  noget  fra  den  Kant.  Manden  er  en  stor  Be- 
undrer af  Far  og  af  mig  ogsaa  for  Resten.  Men 
det  gjælder  altsaa  Møblerne. 

Grevinden 
Hvor  meget? 

Arnold 
Ja,  det   bliver   nærmest  en   lignende   Sum,  som 
den  du  sendte  mig  — 

Grevinden 

(med  et  Suk) 

Jeg  skal  prøve  hos  Far.  Men  saa  er  det  vel  og- 
saa klaret  altsammen? 

Arnold 
Ja  kære,  saa  er  jeg  fuldkommen  ovenpaa.  Hvor 
kan  du  tvivle.  Fuldkommen! 

Grevinden 
Jeg  er  saa  bange  for,  Arnold,  at  du,  fordi  du  i 
sin  Tid   gav  dine  Penge  væk,   er  bleven   mindre 
bange  for  at  tage  andres. 

Arnold 
Næh,    det    maa    du    ikke   sige!     Det   maa    du 
ikke  sige,   lille  Mor.    Nu   faar  jeg  Tidsskriftet  og 
saa  er  jeg  fuldkommen  oven  paa. 

Grevinden 
Ja  ja  —  jeg  skal  prøve  hos  Far. 

Arnold 
Tak  ja.    Saa  er  det  fuldkommen  i  Orden.  (Vender 

sig  og  nikker  til  Emilie) 

Emilie 

(hurtig  hen  til  ham) 

Synes  du  ikke  ogsaa,  det  er  tosset,  Arnold,  at 
de  ler  af  mig,  fordi  jeg  siger,  at  din  Pande  er 
højere  end  din  Fars. 

Arnold 
Ja  hvad,  Pylle.  Du  maa  jo  have  Lov  til  at  mene, 
hvad  du  vil.  Min  Pande  er  vel  i  Virkeligheden  og- 
saa faktisk  ialtfald  lige  saa  høj  som  Fars. 

(De  andre  har  nærmet  sig.  Samtidig  høres  Stemmer  fra  Højre) 

Grevinden 
Hvem  er  det,  der  kommer? 

David 
Ja    det    er  vist  disse   her  Journalister,  som  vil 
interviewe  Far. 

Grevinden 
Aa  Gud  hjælpe  os.  Nu  igen! 

Arnold 
Saa  gaar  vi  en  Tur,  Pylle, 

(De  gaar  tilvenstre) 

David 
Det   er   et   evigt   Rend    med    de    Interview^ere. 
Meningen    er   jo    den,    at   enhver   som   vil,    kan 

Helge  Rode:  Grev  Bonde  og  hans  Hus.  } 


H 

komme   til    at   tale  med  Far.  —  Ja,   det  kan  jo 
være  kønt  nok. 

Grevinden 
Vi  prøver  dog  paa  at  indskrænke  det.  I  den 
sidste  Tid  har  vi  forlangt,  at  Journalisterne  skal 
have  Anbefalinger,  som  alvorlige  Mænd;  men  det 
lader  til,  at  Pressen  har  et  uindskrænket  Antal  al- 
vorlige Personer  til  sin  Raadighed. 

Johannes 
Det  er  saa  morsomt,  naar  du  er  vittig.  Mor. 

Grevinden 

Er  jeg  vittig.?  Det  troede  jeg  virkelig,  jeg  havde 
glemt  for  længe  siden. 

Det  er  bedst,  du  gaar,  Johannes.  Det  er  dumt, 
hvis  du  træffer  din  Far  første  Gang,  mens  der  er 
Fremmede  tilstede. 

Johannes 
Vil  du  sende  Bud  efter  mig,  naar  Far  er  alene. 

Grevinden 
Og  tal  saa   helst  ikke  til  Far  om   Penge  idag, 
Johannes! 

Johannes 
Jeg   skal    nok   vente.    Jeg   vil    helst   helt   und- 
gaa  det. 

Grevinden 
Hvorledes.? 

Johannes 
Aa  ingenting. 

(Han  gaar  tilhøjre) 

Grevinden 
Det  var  underligt,  saa  let  han  lod  det  falde. 

David 
Han  er  altid  underlig.    Han  er  ikke  til  at  blive 
klog  paa. 

(Journalisterne  kommer  fra  høire) 

Hjort 

(forestiller) 

Fru  Grevinde.  Jeg  tillader  mig  —  Dr.  Sauer, 
Mr.  Sterling  —  mit  eget  Navn  er  Hjort.  Jeg  har 
tilladt  mig  at  følge  med.  Begge  Herrerne  forstaar 
vort  Sprog. 

Sterling 
Mig  lært  dit  Sprog  kun  for  at  læse  the  Counts 
Bøger. 

Dr.  Sauer 
Der  Graf  kommt  bald.? 

Grevinden 
Hoffentlich! 

Sauer 
Erlauben  Sie.  Wann  steht  er  auf,  der  Graf? 

Grevinden 
Klokken  seks. 

Sterling 
1  know  Klokken  seksten. 

Grevinden 
Six  o  clock. 

i* 

Sterling 
Ja  ja.  Seksten.  Mig  trække  Deres  Sprog  for.  Og 
om  Vinteren  Klokken  sytten.^ 

Grevinden 
Saven. 

Sterling 
Ja  ja.  Sytten.  Mange  Dak. 

Sauer 
Und  er  ist  vollståndich  Vegetarianer,  der  Graf? 

Sterling 
Ja  ja.  Kun  spise  grønt.  Det  vide  Alverden.  Ja. 

Sauer 
Und  Sie  gnådige  Frau  Gråfin   leben   nach  den 
selben  Grundsåtzen .? 


Nu  ja  — 
Nicht.? 
Nej  ikke.? 


Grevinden 

(tøvende) 

Sauer 
Sterling 


Grevinden 
Nu  maa  De   ikke  spørge  mig  om  mere.    Jeg  er 
en  Privatperson. 

Sauer 
Ach  so.  Privatperson! 

Sterling 
Very  interesting. 

Sauer 
Aber    Sie    gnådige   Frau   Gråfin   sind   doch   der 
selben  Ueberzeugung? 

Grevinden 
Min   Mand   har  fuldkommen   Ret.    Han   er  blot 
bedre  end  denne  Verden!    Men   nu   maa  De  ikke 
spørge  mig  mere! 

Sauer 
Ja  ja.  Viel  besser! 

Sterling 
Ikke  bedre.  What.? 

Hjort 
Meget  bedre,  sagde  Grevinden. 

Sterling 
Ja  ja  forstaar.  Greven  meget  bedre  end  en  Men- 
neske. 

Sauer 
Naturlich! 

Grevinden 
Men  det  lader  til,  at  det  kan  vare  en  Stund. 
Hvis  De  Herrer  vil  gaa  en  Tur  omkring  paa  God- 
set og  komme  igen  om  en  halv  Times  Tid,  saa 
vil  De  sikkert  træffe  min  Mand.  Men  jeg  vil  bede 
Dem  venligst  ikke  at  opholde  ham  for  længe,  men 
huske  paa,  at  han  er  en  gammel  Mand. 

Sauer 
Allso,  Frau  Gråfin.  Ich  spreche  leider  nicht  Ihre 
Sprache.  Aber:  Tusind  Tak. 


Sterling 
Far-well  —  Far-well! 

(De  gaar) 

Grevinden 

(med  en  lille  Latter) 

Jeg  saa  Far  komme.  Burr.  Burr.  Vil  du  gaa  og 
hente  Johannes. 

David 

Uh!  Det  koger  sgu  i  mig,  naar  jeg  ser  saadan 
en,  som  han  den  lange  fregnede  Rad!  De  Frem- 
mede det  var  jo  meget  pæne  Mennesker.  Nej,  tror 
jeg  ikke,  Rap  er  efter  dem!  Hahaha.  Rap,  vil  du! 
Vil  du!  (Fløjter)  Naa,  kom  saada.  Naa,  komseda 
gamle  Dreng !  (ud  tiivenstre) 

Grev  Anders  Bonde 

(kommer  ledsaget  af  Lars) 

Ja,  det  er  ikke  noget  at  takke  mig  for,  Lars. 
Du  kan  jo  ikke  gøre  for,  at  din  Ko  dør.  (Nikker  ven- 
ligt til  Grevinden)  Sidder  du  her.  Mor.  Jeg  kommer  straks. 

(Han  gaar  ind  i  Huset.  Man  ser  ham  gennem  Vinduet) 

Grevinden 
Jeg  hører,  din  Ko  er  død,  Lars. 

Lars 
Ja,  hun  døde  igaar,  og  hvis  det  ikke  var,  at  jeg 
havde  Grev  Anders,  saa   døde  vi   andre  vist  med 
hende,  men  vi  ved  jo,  hvor  Hjælpen  er. 

Grevinden 
Ja,  det  gør  I   ham  jo  kun  en  Glæde  med.    Du 
maa  hilse  din  Kone  fra  mig. 

Bonde 

(kommer  ud,  anstrengt,  tørrer  Sveden  af  sin  Pande) 
Se  her,   Lars.    (Rækker  ham  nogle  sammenrollede  Sedler)     Nej,   det 

er  ikke  noget  at  takke  mig  for.  Disse  tossede  Penge 
løber  sammen  hos  mig  paa  en  splittergal  Maade. 
Jo  hurtigere  jeg  kan  blive  af  med  dem  des  bedre. 

(Tørrer  Sveden  af  Panden)     Puh      Dcr     VaT     forfærdelig 

varmt.  Jeg  faar  Hovedpine,  bare  jeg  er  der  et  Mi- 
nut paa  denne  Tid  af  Dagen. 

Lars 
Ja,  det  er  ligedan  hos  os.  Vores  Stue  den  ven- 
der ogsaa  stik  mod  Syd.  —  Det  er  værst  for  de 
Gamle.  Mor  hun  kan  daarlig  døje  det.  Greven 
skulde  se  at  faa  en  af  de  her  Markiser,  som  de 
kalder  det,  over  Vinduerne. 

Greven 
Ja,  du  siger  noget.  —  Ja,  har  du  nu  selv  tænkt 
at  faa  dig  en  Markise  til  din  Kone? 

Lars 
Nej,  det  har  jeg  nu  ikke  netop.  Det  er  jo  noget 
dyrt  Stås. 

Bonde 
Ja,  der  kan  du  se.  Hvorfor  skal  saa  jeg.? 

Grevinden 
Lars  kunde  jo  ogsaa  faa  en. 

Greven 
Ja,  saa  skulde  vi   to  være  Herremænd.    Der  er 
flere  Mennesker  end  os.  Den  Smule  Sol  skulde  vi 

nu  ogsaa  kunne  døje.  Om  en  Maaned  faar  vi  ikke 
for  meget  af  den.  Farvel  og  hils. 

Lars 
Ja,  saa  maa  jeg  sige  Greven  saa  mange  Tak. 

(Han  gaar) 

Grevinden 
Hvordan  har  du  det  idag.? 

(Rækker  ham  Kaanden,  som  han  trykker,  idet  han  sætter  sig) 

Bonde 
Jeg  har  det  godt.  Her  er  svalt  og  godt.  Jeg 
skulde  hilse  dig  fra  Ane  Smeds  og  takke  dig  for 
det,  du  havde  sendt  hende.  —  Hun  lider  meget; 
men  det  er  en  mærkelig  Kraft,  der  kan  være  i 
saadan  en  lille  Kone  —  med  hendes  enfoldige  Tro. 
Det  er  jo  godt  nok,  at  vi  gerne  vil  have,  at  Men- 
neskene skal  være  forstandige  i  deres  Tro;  men 
det  betyder  maaske  ikke  saa  meget  om  hvad  og 
hvordan.  Aanej.  Til  syvende  og  sidst  bliver  det 
Hovedsagen,  at  man  tror  paa,  at  der  ligger  noget 
godt  og  værdifuldt  i  Livet.  Jeg  føler  det  stærkere 
og  stærkere,  at  Troen  er  en  Kraft,  den  eneste 
virkelige  Kraft.  Naar  jeg  rigtig  føler  det  —  saa  er 
min  Himmel  skyfri  —  større  og  klarere  end  no- 
gensinde, da  jeg  var  ung.  —  Saa  synes  jeg,  jeg 
maa  kunne  være  glad  under  de  værste  Pinsler.  — 
Jeg  tror  jo  ikke  som  Ane,  at  der  er  en  personlig 
Gud,  som  jeg  skal  sidde  ved  Siden  af  —  jeg  ved 
ikke  om  jeg  selv  skal  blive  ved  at  eksistere  en- 
gang. Det  skal  jeg  vist  ikke.  Men  jeg  føler,  at 
der  er  noget  som   bestaar  i   mig,  som   bestaar  og 

skal  bestaa  og  blive  ved  at  virke  paa  Jorden  og  i 
Rummet,  i  Tiden  og  i  Evigheden.  Det  er  Kærlig- 
heden !  (Sidder  et  Øjeblik  og  lytter)  Dct  Fuglekviddcr,  vi  hø- 
rer nu,  skal  lyde  for  Slægt  efter  Slægt.  Det  er  en 
Tone  fra  en  evig  Musik!  Og  selve  denne  klare, 
gyldne  Septemberdag  daler  ned  over  os  fra  en 
evig  Mildhed.  Ja,  jeg  har  det  godt,  Hanne.  Jeg  er 
glad.  Du  kan  ikke  rigtig  føle  det,  som  jeg? 

Grevinden 
Jeg  har  vist  ikke  rigtig  Kræfter  til  det,  Anders. 
Jeg  synes,  Dagen  har  saa  mange  Bekymringer,  at 
jeg   skal    være    tilfreds  ved   at  sove,   naar  Natten 
kommer. 

Bonde 
Du  har  dog  din  Tro. 

Grevinden 

(tier) 

Bonde 
Hvorfor  har  du  saa  mange  Bekymringer,  Hanne? 
Hvilke  Bekymringer.? 

Grevinden 
Hvilke  Bekymringer.?  Af  Huset.  Af  Mad,  som 
skal  laves.  —  Af  Tjenestefolk,  som  skal  passes  paa. 
—  Af  Børnene!  Det  er  vist  desværre  det  natur- 
ligste for  et  almindeligt  Menneske  at  have  Be- 
kymringer. 

Bonde 
Gør  som   jeg,   man  kan  leve  af  lidet.    Det  lidt 
kan  man  altid  faa.    Men  vil  man  først  begynde  at 

have  Tjenestefolk,   som   man  skal   passe  paa,   saa 
kan  det  jo  nok  blive  indviklet. 
Ellers  er  det  hele  ganske  simpelt. 

Grevinden 
Ja,  det  synes  jeg  nu  ikke,  Bonde,  at  det  er  saa 
simpelt,  men  det  kan  ikke  nytte,  at  vi  taler  om 
det,  for  det  bliver  vi  ikke  enige  om.  Det  er  dej- 
lig, at  du  er  kommen  dig  saa  godt.  Nu  er  jeg 
ikke  længer  saa  bange  for  Fødselsdagsstrabadserne. 
Her  er  Breve. 

Bonde 

Den  Fødselsdag  er  det  eneste,  som  trykker  mig. 
Jeg  er  bange  for,  at  jeg  har  gjort  Uret  i  at  lade 
mig  overtale  af  Jørgen.  Da  jeg  idag  gik  og  tænkte 
paa  de  Ord,  jeg  skulde  sige  til  Arbejderne,  greb 
jeg  mig  i  at  smile  veltilfreds  ved  Tanken  paa  Bi- 
faldet. Af  alt  taabeligt  er  det  taabeligste  en  Mand, 
som  gotter  sig  over,  at  Folk  klapper  i  Hænderne 
ad  ham. 

Grevinden 

Jeg  synes  det  er  dig,  som  har  Bekymringer  for 
Ting,  som  kun  er  naturlige. 

Bonde 
Der  er  meget  naturligt,  som  er  taabeligt!  Af  alle 
vore  Fejl  er  Forfængeligheden  den  største  og  den, 
som  sidder  dybest.  Sommetider  kan  jeg  tænke:  nu 
er  jeg  klar  som  Glas.  Der  er  kun  hist  og  her  en 
lille  taaget  Plet  af  Forfængelighed;  men  stundom 
synes  jeg,  at  det  højeste  og  det  laveste  er  saaledes 
vævet  ind  i  hinanden,  at  det  ikke  er  til  at  adskille 

og   stundom    synes    jeg,    at    Forfængeligheden    er 
Bunden  og  Grunden  i  det  Hele,  og  da  svimler  jeg. 

Grevinden 
Her  er  Breve  til  dig,  Bonde. 

Bonde 
Noget  særligt? 

Grevinden 
Der  er  en   Masse   Penge   fra  Udlandet.    Baade 
Penge  og  Anvisninger  og  Tilbud   om   Penge  for 
Retten  til  Oversættelser.  —  Det  er  en  hel  Formue. 

Bonde 
Er  der  noget,  jeg  behøver  at  læse.? 

Grevinden 
Der  er  altsaa  disse  Tilbud  og  Kontrakter. 

Bonde 
Ja,  det  kan  du  jo  afgøre. 

Grevinden 
Hvad  skal  der  gøres  med  Pengene.? 

Bonde 
Du  kan  jo  give  mig  dem.  Der  bliver  nok  Brug 
for  dem. 

Grevinden 
Der  er  6000  i  Kontanter. 

Bonde 
Saa  mange.? 

Grevinden 
Ja  fra  Tyskland.  Og  der  kommer  mange,  mange 
flere. 

Bonde 
Det  kan  jo  blive  til  et  helt  Fond.    Jeg  kommer 
til  at  danne  et  Fond  til  Opkøb  af  Jord.  Det  ender 
med,  at  jeg  kan  købe  Rosenholm  tilbage. 

Grevinden 
Du  ved,  du  lovede  mig,  Anders,  at  du  ikke  of- 
tere vilde  lave  nogen  Koloni  her  paa  Egnen.  Mine 
Kræfter  strækker  ikke  til.  Al  den  Strid  og  Spek- 
takel. Al  den  Proletar-Fattigdom,  og  allesammen 
kommer  de  rendende  her  til  Gaarden. 

Bonde 
Godt,  saa  prøver  jeg  et  andet  Sted.   Rosenholm 
er  jo  heller  ikke  tilsalgs. 

Grevinden 
Det  var  et  Løfte,  Bonde. 

Bonde 
Godt.  Saa  prøver  jeg  et  andet  Sted.  Jeg  har  ud- 
tænkt et  nyt  System. 

Grevinden 
Vil  du  have  Pengene.? 

Bonde 
Vil  du  ikke  opbevare  dem.? 

Grevinden 
Helst  ikke.    Jeg  trænger  selv  til   Penge.    (Rækker 

ham  et  Pengebrev) 

Bonde 
Savner  du  noget  — ? 

Grevinden 
Nej.    Jeg  ikke.    Det  vil  sige,  David   klager  jo. 
Høsten  er  daarlig,  og  han  mangler  moderne  Red- 
skaber. 

Bonde 
Du  ved,  jeg  synes  David  maa  klare  sig.  —  Gid 
jeg  ingen  Penge  havde,  saa  behøvede  jeg  aldrig  at 
sige  nej. 

Grevinden 
Jeg  beder  jo  heller  ikke  om  noget.    Han   beder 
ikke  om  nogenting.  Men  Arnold  og  Emilie.  Det  er 
rent  galt  med  dem. 

Bonde 
Naa.  Det  sagde  Arnold  ingenting  om. 

Grevinden 

Han  har  bedt  mig  om  at  tale  med  dig.  Du  ved, 
jeg  synes,  du  har  et  Ansvar.  Han  opgav  jo  at  tage 
sin  Eksamen  for  Koloniens  Skyld,  og  siden  den 
Tid  er  alting  gaaet  saa  temmelig  daarligt  for  ham. 
Nu  skal  han  være  Redaktør  af  et  Tidsskrift  til  Ud- 
bredelse af  Henry  Georges  Ideer,  men  han  har 
Gæld. 

Bonde 

Hvormeget  behøver  han.? 

Grevinden 
1000  Kr. 

Bonde 

VaerSaagod.      (Rækker   hende  en  Seddel  fra  Brevet)      Jeg     StØttCF 

gerne  ham  og  hans  Tidsskrift. 

Grevinden 
Tusind  Tak! 

Bonde 
Græder  du,  Hannemor? 

Grevinden  g 

Nej,  nej.  Det  er  blot,  fordi  jeg  blev  saa  glad. 

Bonde 
Tror  du  ikke,  jeg  gerne  vil  give  alt.?    Dette  sy- 
nes jeg,  jeg  kan  forsvare,  og  dog  maa  jeg  næsten 
ønske,  at  jeg  ingen  Penge  havde. 

Grevinden 
Jeg  ved  det.    Jeg  ved  det.  —  Det  er  blot  saa 
svært  altsammen.  (Roiigt)  En  god  Nyhed  har  jeg  da 
til  dig.  Johannes  er  kommen! 

Bonde 
Johannes.?  Her.?  —  Er  han  her.? 

Grevinden 
Ja. 

Greven 
Hvorfor  kommer  han  ikke  straks.? 

Grevinden 
David  er  gaaet  for  at  hente  ham. 

Greven 
Og  hvordan  er  han  saa? 

Grevinden 
Jeg  tror  nok,  du  skal  blive  glad  for  ham. 

Bonde 

(rækker  hende  Haanden  over  Bordet) 

Tak  for  det,  Hanne. 

Grevinden 
Der  er   han.    Du  vil  vel  helst  tale  alene  med 

ham.    (Hun  rejser  sig  og  gaar,  i  det  samme  Johannes  kommer) 

Johannes 

(nikker  flygtigt  til   Moderen,  idet  han   gaar  forbi   hende  —  griber  Faderens   frem- 
rakte Haand,  bøjer  Knæ  og  kysser  hans  Haand) 

Bonde 
Godt.  Godt,  Johannes.  Rejs  dig,  sæt  dig.  Der! 

Johannes 

(sætter  sig  ligeoverfor  ham) 

Greven 
Naa,  hvad  har  saa  du  at  sige  mig,  Johannes.? 

Johannes 
Aa,  saa  meget.    Jeg  ved  bare  ikke,  hvordan  jeg 
skal  faa  begyndt. 

Greven 
Hvad  har  du  saa  taget  dig  til  paa  Stenøen.? 

Johannes 
Naa,  du  ved  det.  Jeg  har  læst  og  tænkt.  —  Jeg 

læste  dine  Bøger,  Far.   Du  ved  nok,  at  jeg  havde  ji 
lovet  dig  ikke  at  læse  dem,  før  jeg  blev  tyve  Aar.  ^| 

Greven 
Og  nu  er  du  to  og  tyve. 

Johannes 
Jeg  har  ligesom  ikke  haft  Mod  til  at  læse  dem 
før.    Jeg  har  jo  været  saa  fjernt  fra  dig,  Far.   Jeg 
har  saa  meget  at  bede  dig  om  Tilgivelse  for.  ^ 

Bonde 
Det  gik  lidt  skævt  mellem  os  en  Tid;  men  jeg 
tænkte  altid,  det  retter  sig  nok.  Johannes  kommer. 
Han  vil  ikke  længe  finde  sig  til  Rette  i  den  daar- 
lige  og  pjankede  Verden,  hvor  alting  forraaes  og 
forflades.  —  Naa,  og  hvad  Indtryk  gjorde  saa  den 
Læsning  paa  dig.?  | 

Johannes  i 

Jeg  har  skrevet  saa  mange  Breve  til  dig  og  | 
revet  dem  itu  igen,  og  tilsidt  tænkte  jeg,  at  det 
var  bedst  at  komme  selv.  Jeg  er  bleven  saa  fuld 
af  Haab  og  Tro.  Jeg  er  kommen  saa  fjernt  fra  mit 
tidligere  Liv.  Alt  det,  du  fortæller  i  »Et  Liv«  om 
den  iinge  Mand  og  Orgierne  og  hans  Sindslidelser 
—  det  var,  som  om  det  handlede  om  mig  selv. 
Det  er  saa  glimrende,  Far. 

Bonde 
Ja,  det  er  en  dejlig  Glimmer.    Det  er  ikke  din 
Ros,  jeg  ønsker. 

Johannes 

Nej,  men  saadan  mente  jeg  det  heller  ikke;  jeg 
mente  bare,  jeg  kendte  mig  selv  igen  i  det.  Jeg 
har  altid  haft  det  paa  den  Maade.  Det  var,  som 
om  der  lød  en  Stemme  i  mit  Øre,  som  sagde: 
Hvor  længe  vil  du  stampe  mod  Brodden?  Altid 
naar  jeg  var  trodsig  mod  dig,  syntes  jeg  i  mit  In- 
derste, at  du  havde  Ret.  Det  er  saa  svært  for  mig 
at  tale  om  det! 

Bonde 

Det  skulde  vel  ikke  være  saa  svært. 

Johannes 
Det  er  saa  vanskeligt  at  sige  de  store  Ting  om 
Troen  paa  Gud.  Jeg  bliver  forlegen  og  usikker. 

Bonde 
Er  det  vanskeligt  at  bekende  det,  saa  stikker  det 
vel  ikke  saa  dybt  endnu.  Der  er  ingen  Grund  til 
at  være  forlegen  over  for  Gud.  Han  smiler  ikke.  Han 
spotter  ikke.  Det  er  en  simpel  og  naturlig  Ting  at 
tro.  —  Hvori  har  din  Tro  saa  vist  sig.? 

Johannes 

(har  rejst  sig) 

Den  har  vist  sig  ved,  at  jeg  har  været  lykkelig. 
Der  er  gaaet  som  en  Jubel  gennem  mit  Sind.  Ja, 
jeg  synes,  jeg  har  set  Gud  i  Lyn  paa  Lyn.  Jeg 
har  følt  min  Sjæl  løftet  op  til  Stjernerne.  —  Nej, 
jeg  kan  ikke  tale  om  det. 

Bonde 
Løftet    til    Stjernerne!    —     Kun    meget    unge 

Helge  Rode:  Grev  Bonde  og  hans  Hus.  4 

Mennesker    tror,    at    Stjernerne    og    Gud    er    det 
samme. 

Johannes 
Jo,  det  er  sandt!  En  Nat,  da  jeg  laa  vaagen. 
Min  Sjæl  løftede  sig,  og  det  var,  ligesom  om  jeg 
saa  mit  eget  Legeme  dybt  nede.  Jeg  kunde  se,  at 
det  laa  og  aandede.  Men  jeg  var  kun  bundet  med 
en  Traad  til  det  —  og  hvis  den  var  bristet,  saa 
havde  mit  Legeme  været  dødt.  Saadan  var  det. 
Det  er  sandt,  Far. 

Bonde 
Jeg  ved  ikke,  hvad  jeg  skal  sige  til  det.  Det 
smager  mere  af  Aand  end  af  Hjerte.  Jeg  er  ikke 
kommen  saa  let  til  det.  Troen,  det  er  at  kravle 
opad  et  stejlt  Fjeld  og  hver  Dag  og  hver  Time 
styrte  ned  igen.  Seet  Gud.?  —  Hvordan  ser  han 
ud,  maa  jeg  spørge? 

Johannes 
Jeg  kalder  det  saadan.  Jeg  har  været  lige  ved 
det,  mener  jeg  —  Du  vil  ogsaa  altid  modsige 
mig,  Far.  —  Du  tror  jo  selv.  —  Jeg  har  været 
saa  omstraalet  af  Lys,  overvældet  af  Lys.  Jeg  har 
Lov  til  at  sige,  at  jeg  har  været  nærved  at  se 
Gud  —  for  jeg  har  følt,  hvor  intetsigende  alting  i 
Livet  er  i  Forhold  til  Evigheden. 

Bonde 
Du  vil  sluge  det  Hele  paa  engang.  Mens  vi  gaar 
paa    Jorden,    maa   vi   være  glade,  hvis  vi  ser  en 
Flig  af  Guds   Kappe.    Det   er  store  Ting,  hvis  vi 

tør  haabe  paa  hans  Barmhjertighed,  saa  vi  i  Døden 
faar  Lov  at  se  et  eneste  Glimt  af  hans  Øjne.  Barn, 
alt  dette  er  kun  Billeder.  Der  er  ingen  anden  Gud 
end  det  gode  og  Trangen  til  det  gode,  som  bor  i 

vort    eget    Hjerte.     (Rækker  Haanden  frem  over  Bordet)    Naa,    min 

Dreng.  Maaske  misunder  jeg  dig  lidt  din  unge 
Lykke.  (Sm.ier  kæriip)  Mcn  de  fine  Klæder,  du  gaar 
med,  dem  misunder  jeg  dig  ikke. 

Johannes 
Jeg  har  ingen  anden  Slags  Klæder.  Betyder  det 
da  noget? 

Bonde 

(ser  smilende  paa  ham). 

Johannes 
Jeg  ved  godt,  at  jeg  er  forfængelig  endnu. 

Bonde 
Trods    Evigheden    og   Stjernerne.    Var  det  lille 
Overskæg  saa  smukt  studset,  da  du  saa  det  oppe 
fra  de  store  Højder.? 

Johannes 

(mellem  Graad  og  Latter) 

Det  lagde  jeg  ikke  Mærke  til. 
Bonde 

(med  en  godmodig  Låner) 

Men  da  Sjælen  kom  ned  igen  den  næste  Mor- 
gen, saa  snoede  den  sit  lille  Overskæg  paa  den 
yndigste  Maade  og  var  lige  stolt  af  Mustachen  og 
af  den  skønne  Tur  til  Stjernerne. 

Johannes 
Far,  det  er  ikke  saadan.  Det  er  Alvor.  Jeg  ved 
godt,  at  der  er  to  Sjæle  i  mig.  Og  den  ene  hænger 
endnu  ved  Livet.  Jeg  ved  det  godt. 

Bonde 
Det  er  et  Menneskes  Maal  kun  at  have  en  Sjæl. 

Johannes 
Aa  ja,  om  jeg  kunde  naa  det. 

Bonde 
Fortæl   mig   nu  —  har  du  i  et  halvt  Aar  boet 
paa  Øen  uden  at  søge  Selskab.? 

Johannes 
Jeg  har  to  Gange  været  i  Byen. 

Bonde 
Naa.  Og  moret  dig  godt.? 

Johannes 
Jeg   var    kun    sammen   med  en  enkelt  af  mine 
gamle  Venner.    De  andre  skyede  jeg.   Jeg  var  kun 
sammen  med  en,  som  er  alvorlig  paa  Bunden. 

Bonde 
Naa   og  I   to  alvorlige   Mennesker  paa  Bunden 
tilbragte  saa  vel  Tiden  med  at  spise  og  drikke  jer 
fulde  og  gaa  til  Kvinder. 

Johannes 
Far.  Da  du  selv  var  ung!  —  Men  jeg  væmme- 
des ved  de  Kvinder.? 

Bonde 
De  var  vel  ikke  værre  —  end  du!  Da  jeg  var 
ung,  siger  du.  Hvorfor  skulde  du  ikke  være  bedre 
end  jeg!  Men  vogt  dig  for  Kvinder,  Johannes. 
Selv  de  bedste  er  praktiske  og  forstaar  daarligt  en 
Mands  højeste  Idealitet. 

Johannes 
Det  tager  du  fejl  i.  Far! 

Bonde 
Mit   Raad  til  dig  er:  Arbejd,  søg  legemligt  Ar- 
bejde, ellers   er  jeg  bange  for,  at  alt  det,  som  nu 
gærer  i   dig,  kun  bliver  til  Hjernespind.   (Han  gaar  iii 

Huggeblokken  og  griber  Øksen) 

Johannes 
Det  passer  mig  saa  daarligt  med  legemligt  Ar- 
bejde.   Jeg  har  jo  prøvet  det,  Far  —  da  jeg  var 
Typograf.  Det  kunde  jeg  ikke  holde  ud. 

Bonde 
Arbejde   med   Jorden    i    Lys  og   Luft  er  noget 

andet.    (Begynder  at  hugge) 

Johannes 
Jeg   passer    ikke   til    det.   Far.    Jeg  passer  kun 
til  aandeligt  Arbejde. 

Bonde 
Fordi  du  er  stolt  og  hovmodig,  ja. 

Johannes 
Jeg  skal  prøve,  om  jeg  kan  overvinde  det.  Hvis 
jeg  blot  maa  have  min  Frihed. 

Bonde 

(standser  i  Arbejdet) 

Godt  min  Dreng.  Jeg  lægger  ikke  Tvang  paa 
nogen.  Men  husk,  at  det  er  paa  Jorden,  og  af  Jorden 
vi  lever.  Stjernerne  er  ikke  højere  end  den.  Jor- 
den er  god  og  Livet  er  godt!  naar  vi  selv  gør 
vort  bedste,  saa  kan  vi  rolig  give  os  i  de  evige 
Magters  Vold  og  lade  komme,  hvad  der  komme 
vil.  Saa  vil  meget,  som  vi  nu  kalder  stort  og  glim- 
rende og  genialt  forsvinde;  men  det  ene  fornødne 
vil  være. 

Men  du  har  i  en  ung  Alder  følt  Aandens  Ild. 
Maaske  er  du  kommet  den  nærmere  end  det 
nogensinde  har  været  mig  forundt.  'Lægger  Haanden  paa 
hans  Skulder)  Tag  vare  paa  dig  selv! 

Johannes 
Far  du  hædrer  mig.  Jeg  er  nærved  at  græde. 

Bonde 
Tør  de  ærgærrige  Taarer  bort.  —  Der  kommer 

nOgep.    (^3"  o'^^'"  ^'S  ^''  ^'  hugge  Brænde) 

Astrid 

(kommer   hurtig   fra    hajre.    Johannes  gaar  hende  imøde.     De  tager   hinanden    i 
Haanden,  staar  et  Øjeblik  og  smiler) 

Johannes 

(farer  hendes  Haand  til  sine  Læber) 


55 

Nej, 

gør 

ikke  det 

Astrid 

Ikke 

enga 

ng 

det. 

Johannes 

De  '< 

indre 

er 

lige 

Astrid 
bag  ved  rr 

>ig 

Johannes 
Du  svarede  ikke  paa  mit  sidste  Brev. 


Astrid 
Johannes 


Nej. 

Hvorfor  ikke.? 

Astrid 
Aa.  Det  var  jo  ikke  noget  for  mig,  det  Brev. 

Johannes 

Ikke  noget  for  dig.  Hele  min  Lykke  var  i  det 
Brev.  —  Du  som  har  haanet  mig  før.  I  al  den 
Tid,  hvor  jeg  levede  som  en  gal  Mand  inde  i  Byen, 
var  du  det  eneste,  som  holdt  mig  oppe.  Du  var 
det  eneste,  som  var  fint  og  rent  for  mig.  Jeg 
tænkte  altid:  jeg  sejler  i  Storm  og  Mørke,  men  der 
er  en  Stjerne  foran  min  Baad!  og  da  jeg  saa  boede 
paa  Øen  og  følte  mig  som  et  helt,  helt  nyt  Men- 
neske, saa  tænkte  jeg:  min  Stjerne  har  vist  mig 
Vej.  Nu  er  jeg  kommet  i  Havn.  Der  staar  den  og 
straaler. 

Astrid 

Jeg  er  ingen  Stjerne.  Jeg  er  et  Menneske! 

Johannes 
Aa  jeg  troede,  du  skulde  blive  glad. 

Astrid 
Hvorfor  skulde  jeg  være  glad  over,  at  du  elsker 
Ensomheden.  Jeg  har  aldrig  haft  Sans  for  Helgener. 

Johannes 
Jeg  elsker  ogsaa  dig. 

Astrid 
Det  er  jo  slet  ikke  sandt  og  det  ved  du  godt, 
at  du  ikke  maa  sige.  Det  er  vi  alt  for  flygtige  til. 
Vi  er  Venner  og  dermed  Basta.  Jeg  kunde  for- 
resten meget  bedre  lide  dig,  som  du  var,  da  du 
var  rigtig  umulig!  (Hun  leD 

Johannes 
Astrid,  (vil  tage  hendes  Haand)  Du  ser  saa  yndig  ud  — 
Dunene  paa  din  Kind  er  helt  gyldne. 

Astrid 

(tager  Haandeu  til  sig) 

De   kommer!   —   Det  er  rigtignok  nogle  frygte- 
lige verdslige  Ting,  du  plumper  ud  med  nu. 

Johannes 
Jeg  maa  tale  med  dig. 

Astrid 
Saa    maa    du    komme    til    Steenslundeborg    og 
spørge  efter  Eksellensens  Privatsekretær.    Jeg  har 
den  Ære! 

Johannes 
Astrid.  Du  er  saa  haard  idag. 

Astrid 
Jeg  er,  som  jeg  er.  Der  kommer  de! 

(WiLMER  Og  ØRN  kommer  ledsagede  af  David  og  Marie) 
WiLMER 

Goddag  Johannes  og  velkommen  tilbage  fra  Ør- 
kenen. 

(Vil  forestille  ØRN) 
ØRN 

Ja  Johannes  Bonde  kender  jeg.  Vi  har  et  Par 
Gange  været  dus  om  Morgenen  Kl.  fem  i  denne 
syndefulde  Verden.  Men  der  staar  han  altsaa  den 
gamle  og  hugger  Brænde.  Jeg  havde  Lyst  til  at 
male  ham  og  billedhugge  ham  og  skrive  en  Tra- 
gedie om  ham. 

Johannes  og  Marie 

(har  hilst  paa  hinanden,  nu  nærmer  de  sig  alle  til  Bonde) 

Bonde 

(sætter  Øksen  fra  sig,  og  gaar  dem  imede) 
WiLMER 

Her  er  en  berømt  Kunstner,  Digter  og  Maler, 
som  gerne  vil  hilse  paa  Far. 

ØRN 

(tager  sin  store  Hat  af  Dg  trykker  Bondes  Haand) 

Ingen  som  hilser  paa  Grev  Bonde  tør  kalde  sig 
berømt. 

Bonde 

(til  Marie,  som  holder  sig  tæt  til  ham) 

Husk  det,  Marie!  —  Hvis  et  Menneske  prøver 
paa   at  glemme  sig  selv  og  sit  Navn,  saa  raaber 

Menneskene  det  ud  for  alle  Vinde.  —  Hvis  en 
Mand  har  forstaaet,  at  han  er  ganske  lille,  saa 
siger  Menneskene:  se,  han  forstaar,  at  han  er  lille, 
det  er  stort!  —  Saadan  er  det! 

ØRN  ' 

Ingen    løber   saa    let    fra    sin    Skæbne  i  denne 
Verden.  _ 

Bonde  ■ 

Det  er  sandt.    Systemet   er  galt.    Og  den,  som 
engang    er    med    i    Maskinen,    risikerer   at    blive 

maset,    hvis    han    vil    ud    af    den.  (Byder  ham  Plads  og  sætter 
selv,  Marie  stiller  sig  bag  ham) 


ØRN 

(som  har  afslaaet  at  sidde) 

Det  kan  maaske  tjene  til  Undskyldning  for  dem, 
der  ikke  gør  Modstand,  men  snurrer  med.  Ak  Gud 
bedre  os  —  Jeg  selv  hører  vist  til  de  Skruer,  som 
gaar  forkert  i  en  gal  Maskine! 

Johannes 
Hvorledes    staar    det    til    paa    Steenslundeborg? 
Ekscellencen  ? 

WiLMER 

Naa,  har  I  hørt  det  —  det  var  blind  Allarm. 
Vi  troede  først,  det  var  et  Slagtilfælde;  men  det 
var  "bare  Gigt.  —  Da  jeg  kørte  hjemmefra  laa  Eks- 
cellencen og  sprællede   i  sin  Seng  og  raabte:  jeg 
vil  op! 

Johannes 
Han  dør  ikke.? 

Bonde 
Trøst  dig,  Johannes.  Han  dør  nok  engang. 

WiLMER 

(spøgefuld  med  Hatten  i  Haanden) 

Jeg  har  forresten  en  officiel  Hilsen  til  Far  fra 
Ekscellencen. 

David 
Til  Far! 

WiLMER 

Hans  Ekscellence  sagde:  Gid  jeg  dog  kunde  faa 
en  Samtale  med  min  gamle  Ven  Grev  Bonde  en- 
gang. 

David 
Det  er  storartet!   Saadan   som   han  har  skrevet 
om  ham! 

Bonde 

(rolig  smilende) 

David  kender  ikke  Politik.  —  Han  bliver  endnu 
forbauset. 

David 
Er  det  Politik.? 

WiLMER 

Selvfølgelig  er  det  Politik.  Ekscellencen  er  jo 
Konseilspræsident  igen.  Man  har  tilgivet  ham  Grev- 
inde Mikkelsen  og  de  otte  Storkors.  Majestæten 
har  sendt  sin  Kabinetssekretær  med  en  Flaske  sur 
Vin  til  hans  Sygeleje.  Ekscellencen  spyttede  Vinen 
ud,  men  smilede  sødt  alligevel. 

Det  gamle  Liv  var  simpelthen  henrykt. 

Johannes 
Men  hvad  har  Far  med  dette  at  gøre? 

WiLMER 

Kort  og  godt.  Ekscellencen  vil  prøve  paa  at  faa 

Far  til   at   holde   sin  Mund.    Du  ved,   at  Far  har 
lovet  mig  at  tale  til  Fordel  for  Arbejderne. 

Bonde 
Det  har  jeg  ikke  lovet.  Jeg  har  lovet  at  sige, 
det  som  er  min  Mening.  Underklassen  er  uden 
Aand,  og  den  gør  Uret  i  at  kræve,  men  Overklas- 
sen er  ogsaa  uden  Aand,  og  den  gør  endnu  større 
Uret  i  at  nægte.  Mellem  den  mindste  og  den  stør- 
ste Uret  raader  jeg  alle  til  at  vælge  den  mindste. 

WiLMER 

Det  betyder  mange  Tusinde  Stemmer  mod  Grev 
Steen  og  frelser  maaske  Landet  for  onde  Aar  og 
haarde  Kampe. 

Bonde 
Tal  ikke  til  mig  om  Stemmer,  saa  frister  du  mig 
til  at  bryde  et  Løfte,  som  jeg  maaske  aldrig  burde 
have  givet. 

WiLMER 

Det  gør  Far  ikke.  Far  vil  ikke  føje  Grev  Steen. 

Bonde 
Med  Grev  Steen  har  jeg  intet  at  skaffe.  Han  er 
det  frygteligste  Eksempel  paa,  hvad  en  Mand  kan 
blive,  naar  han  giver  sig  Verden  i  Vold.  Vi  be- 
gyndte begge  med  at  ville  reformere  denne  Ver- 
den; men  der  kom  lykkeligvis  et  Øjeblik,  hvor  jeg 
forstod,  at  det  eneste  et  Menneske  kan  og  skal 
reformere,  er  sig  selv.  Grev  Steen  har  ikke  villet 
forstaa  det,  og  nu  er  han  den,  som  han  er.  — 

WiLMER 

Ja,  Ekscellencen  er  imidlertid  meget  opsat  paa 
denne  Samtale.  Han  vil  bevise  dig,  at  Landet  bli- 
ver ruineret,  hvis  der  kommer  en  retfærdigere 
Skattelov.  Noget  Vrøvl! 

Bonde 
Det   undrer  mig,   at  du  overhovedet  vil  udrette 
et.saadant  Ærinde. 

WlLMER 

Saalænge  jeg  er  i  hans  Tjeneste,  har  jeg  kun  at 
svare  zu  Befehl  Eksellenz.  Men  nu  er  det  ogsaa 
snart  forbi.  Jeg  tager  min  Afsked  i  samme  Øjeblik, 
jeg  kan  finde  et  andet  Levebrød,  og  det  kommer 
nok.  Ekscellencen  bad  mig  imidlertid  minde  Far 
om  et  gammelt  Løfte.  (Med  Gammeimandsstemme)  »Mind  Grcv 
Bonde  om,  at  han  har  lovet  at  besøge  mig  paa 
mit  Dødsleje.  Nu  har  jeg  mistet  alle  mine  Tænder 
og  mit  ene  Ben  er  stift!  Kan  det  ikke  gøre  det?« 

Bonde 

Jeg  husker  ikke  det  Løfte,  og  jeg  er  bange  for, 
at  det  ikke  er  givet  i  V^enskab,  men  har  jeg  lovet 
det  —  skal  jeg  holde  det. 

Naar  Grev  Steen  ligger  for  Døden,  kan  jeg  maa- 
ske  tale  med  ham  som  med  en  Ven.  Desværre 
heller  ikke  før.  —  Og  lad  os  nu  ikke  tale  mere 

om    det.  (Han  rejser  sig  og  gaar  ind  i  Huset.  Marie  følger  ham) 
ØRN 

Blev  han  vred.? 

David 
Han  kan  ikke  lide,  at  der  tales  om  Grev  Steen 

og  om  Politik.  j, 

m 
Johannes  ■' 

Nej,    Politik!    —    —    Kom    med    mig   ned   ad 

Skrænten,  saa  skal  De  se  Lyksalighedens  0.    I  al     J 

dens  Dejlighed!  Jeg  kan  ikke  forstaa,  Astrid,  at  du      ' 

aldrig  har  været  der. 

Astrid 
Der  er  tusind  andre  Steder,  hvor  jeg  heller  ikke 

har    været.     (Hun  løber  i  Forvejen  ned  ad  Skrænten) 

David 
Jeg  vilde  gerne  tale  med  dig,  Wilmer! 

(Tager  Wilmer  frem  i  Forgrunden  tilvenstre) 

Hvad  Pokker  er  der  i  Vejen   med  jeres  Stam- 
herre? 

Wilmer 
Med  Grev  Henrik.? 

David 
Ja,  har  du  ikke  faaet  mit  Brev? 

Wilmer 
Jeg  har  lige  aabnet  det.  Jeg  fik  det,  da  jeg  skul- 
de   køre.     (Tager  et  aabent  Brev  frem  af  Br)stlommen)     ]    Vejen    med 

ham?  Vi  hører  aldrig  fra  ham.  Jeg  har  skrevet  og 
telegraferet.  Ikke  et  Ord  til  Svar.  Den  gamle 
græmmer  sig. 

David 

Saa  læs  det.  —  — 

Naa,  hvad  siger  du  til  det? 

WiLMER 

(som  læser) 

Rosenholm!  —  Han  maa  jo  være  gal!  —  Vil 
han  sælge  Rosenholm  for  den  Pris!  —  Han  maa 
være  komplet  gal! 

David 
Ja.  Det  tænkte  jeg  nok. 

WlLMER 

Hvad  siger  Sagføreren.?    Kan  Spree  forstaa  det? 

David 
Ja.  Spree  siger,  at  han  har  skrevet  til  Grev  Hen- 
rik, at  Prisen  var  for  lav.    Men   han   fik  til  Svar: 
»gør,  som  jeg  har  sagt«. 

WiLMER 

Den  sædvanlige  Steenske  Stædighed.  —  Ekscel- 
lencen  faar  et  Slagtilfælde,  naar  han  hører  det. 
Har  du  talt  med  Far  om  dette  her.? 

David 
Nej,  hvad  skulde  jeg  tale  med  ham  om  det  for. 
Nej,  jeg  skrev  bare  til  dig  om  det  for  en  Kuriosi- 
tets Skyld.  Far  vilde  jo  aldrig  tillade,  at  jeg  købte 
mere  Jord.  Og  saa  oven  i  Købet  Rosenholm,  som 
han  har  foræret  væk. 

WiLMER 

Nej,  selvfølgelig.  Det  kan  der  ikke  være  Tale 
om. 

David 
Ja,  jeg  tænkte  nok,  at  du  vilde  sige  det  samme. 


64 

Der  er  ikke  andet  at  gøre  end  at  lade  den  Fugl 
flyve.  Jeg  har  jo  ingen  Penge  til  at  købe  for 
heller. 

WlLMER 

Naa,  hvad  Pengene  angaar,  saa  -kunde  de  jo  nok 
skaffes.  Prisen  er  lav.  —  Rosenholm  er  mange 
Penge  værd,  skal  jeg  fortælle  dig.  Om  tre  Aar, 
naar  Banen  kommer,  —  jeg  tror  ikke  rigtig,  du 
ved,  hvad  det  drejer  sig  om.  Rosenholm  er  mange, 
mange  Penge  værd!  Det  er  ikke  Smaating,  dette 
her! 

David 

Nej,  det  tror  jeg  gerne. 

WlLMER 

En  Del  af  Kysten  ved  Hotellet  kunde  stykkes 
ud  til  Villaer.  —  Saa  hvis  det  bare  var  for  Pen- 
genes Skyld,  saa  skulde  jeg  gerne  gaa  halvt  med 
dig.  Om  jeg  saa  skulde  tigge  dem  sammen!  Hel- 
lere end  gerne!  Du  har  ikke  nævnt  noget  om  det 
til  Far.? 

David 

Nej,  det  har  jeg  jo  sagt! 

WlLMER 

Kån  du  ikke  komme  over  til  mig  paa  Steens- 
lundeborg  imorgen.  Det  kunde  dog  more  mig  at 
undersøge  Sagen  nærmere. 

David 
Det  kan  jeg  godt;   men  jeg  vil  ikke  gøre  noget 
bag  den  gamles  Ryg. 

WiLMER 

Nej,  selvfølgelig  ikke.  Hm.  —  Havde  min  Kone 
levet!  —  Hun  elskede  Rosenholm.  —  Hvornaar 
udløber  Fristen.? 

David 

Imorgen  Klokken  fire. 

WiLMER 

Hvorfor  har  du  dog  ikke  talt  om  det  før.  Kom 
imorgen,  saa  tidlig  som  mulig. 

David 
Javel.    Klokken  ni   skal   jeg  være  der.    Men  nu 
maa  jeg  gaa. 

WiLMER 

Godt,  Klokken  ni!  Grev  Henrik  maa  være  gal. 
Men  skulde  vi  nu  —  forstaar  du,  saa  maa  mit  Navn 
ikke  nævnes,  saa  længe  jeg  er  paa  Steenslunde- 
borg.  Nej,  du  behøver  ikke  at  sige  noget.  Jeg 
tænker  selvfølgelig  ligesaa  meget  paa  Far,  som  du. 
Men  tal  ikke  om  det  til  ham  foreløbig.  Altsaa 
Klokken  ni!  Jeg  mener  jo  ikke,  at  det  bliver  til 
noget,  men  der  er  jo  ikke  noget  ondt  i,  at  vi 
snakker  om  det.  Klokken  ni  —  ikke  senere! 

David 

Jeg    skal    være    der!    (Han  gaar  tilhajre) 

(ØRN,  Johannes  og  Astrid  er  under  dette  kommen  opad  Skrænten.    Astrid  er 
bagest,  vender  sig  et  Par  Gange  og  ser  ud) 

WiLMER 

Ja,  vi  skal  vel  hjem  igen.  Vil  du  følge  os  paa 
Vej,  Johannes. 

Helge  Rode:  Grev  Bonde  og  hans  Hus.  $ 

Johannes 
Jeg  maa  tale  med  Far  først. 

WlLMER 

Godt.  Saa  kom  over  og  besøg  os.  Inspektør- 
boligen bliver  repareret;  jeg  bor  paa  selve  Slottet. 
Farvel.  —  Sig  til  David,  at  han  skal  huske  imor- 
gen  Klokken  ni! 

(Han  gaar  tilhøjre) 

ØRN 

(med  Johannes  Haand  i  sin) 

Johannes  ser  saa  betænksom  ud.  Johannes  har 
et  helt  andet  Ansigt  paa,  end  da  jeg  saa  ham  sidst. 
Gaa  nu  ikke  hen  og  bliv  Munk;  men  husk  paa 
Rosenbuskene  og  Rebstigerne  til  de  unge  Kvinders 
Vinduer.  Kom  over  til  Steenslundeborg  og  lad  os 
knække  Halsen  paa  nogle  Flasker.  Jeg  trænger  til 
rød  Vin  i  store  Glas! 

Johannes 
Aa  ja.    Det  kunde  være  morsomt  engang  igen, 
men  jeg  har  meget  andet  at  tænke  paa! 

ØRN 

Men  gaa  nu  ikke  hen  og  bliv  akkurat  som  din 
Far.  Du  er  for  god  til  at  være  en  Gentagelse! 

Johannes 
Det  vil  jeg  heller  ikke  være! 

Ørn 

Er  det  Pengevanskeligheder,  Johannes  har,  saa 
husk,  at  alle  gode  og  geniale  Mennesker  har  Penge- 

vanskeligheder.  De  er  Livets  Salt!  Man  bliver  tør- 
stig af  dem!  Saa  meget  desto  bedre  smager  Vinen! 
Kort  sagt:    Hug  hvad  du   kan  og  drik  det  op  om 

Aftenen  !    A   reviderci !    (Han  slaar  ud  med  Haanden  og  gaar) 

Johannes 

(til  Astrid,  idet  hun  vil  gaa) 

Jeg  længes  efter  dig.  Mød  mig  i  Aften  Klokken 
ti  ved  Indkørselen  til  Steenslundeborg.  Vil  du? 

Astrid 

(nikker  og  gaar) 

ØRN 

(har  vendt  sig) 

Skøn  Astrid!  Min  Arm! 

(De  gaar  ud  sammen) 

Johannes 

fgaar  hen  og  banker  paa  Døren,  den   aabnes  med  det  samme  og  Bonde  kommer 

ud) 

Bonde 
Vil  du  tale  med  mig? 

Johannes 
Ja.    Der  var  en  Ting,  som   jeg  ikke  sagde  før, 
Far.  — 

Bonde 

(sætter  sig) 

Saa  sig  den! 

Johannes 
Jeg  kan   næsten   ikke  faa  det  sagt.  —  Jeg  har 
Gæld. 

5* 

Bonde 
Naa.  Kan  du  da  ikke  betale  den? 

Johannes 
Jeg  har  ingen  Penge. 

Bonde 
Saa?  Den  Sum,  som  Grev  Steen  gav  dig  og  den 
Del  af  Formuen,  som  du   fik,  da  jeg  overdrog  jer 
alt,  hvad  jeg  ejede  — ? 

Johannes 
Jeg  har  brugt  altsammen,  det  ved  du  jo.  Far! 

Bonde 
Gaa  til  din  Mor. 

Johannes 
Mor  kan  ikke. 

Bonde 
Ved  du  ikke,  at  jeg  ingen  Penge  har  —  at  jeg 
intet  ejer.? 

Johannes 
Jo. 

Bonde 
Hvorfor  kommer  du  til  mig  og  beder  om  Penge, 
naar  du- ved,  at  jeg  ingen  har? 

(Tavshed) 

Johannes 
Saa  giv   mig   da  et  Raad,  Far.    Du   raader  saa 
mange. 

Bonde 
Hvad  Slags  Gæld  er  det,  du  har?  Spillegæld? 


69 

Johannes 

Ja, 

mest 

det. 

Bonde 

Lad 

være 

!  at 

betale  den. 

Johannes 
Det  mener  du  ikke,  Far.  Det  er  Æresgæld. 

Bonde 
Æresgæld!  Ak.  Ak.  Nogle  slette  og  halvgale 
Mennesker  sætter  sig  rundt  omkring  et  Bord  og 
siger:  Nu  skal  Klør  Es  bestemme  over  vores  Liv. 
Hvis  du  har  Klør  Es,  saa  skal  du  have  Resultatet 
af  det,  som  fem  hundrede  Mennesker  har  slidt  og 
trællet  for  i  et  Aar.  Men  hvis  jeg  har  Klør  Es,  saa 
skal  du  rive  Skjorten  af  Kroppen  paa  dig  selv  og 
fem  hundrede  andre  og  give  mig  det  Hele,  for  at 
jeg  saa  hurtig  som  mulig  kan  æde  og  drikke  mig 
ihjel.  —  Dette  kaldes  Æresgæld !  Jeg  skal  give  dig  et 
Raad.  Skriv  til  den,  som  fordrer  disse  Penge  af  dig: 
Min  kære  Ven.  Vi  er  to  daarlige  og  taabelige  Men- 
nesker, som  begge  burde  sættes  i  en  Daarekiste. 
Lad  os  love  hinanden  aldrig  mere  at  synde  saa 
blodigt  mod  Gud  og  Mennesker,  som  vi  har  gjort.  De 
Penge,  som  du  ved  Hjælp  af  Klør  Es  vilde  tilrane 
dig,  skal  du  være  taknemmelig  over,  at  jeg  hver- 
ken vil  eller  kan  betale  dig,  da  jeg  Gud  være  lo- 
vet ikke  ejer  en  Øre.  —  Prøv  paa  at  blive  en 
Mand,  som  Gud  og  Mennesker  kan  se  paa  uden 
Væmmelse,  —  saaledes  som  jeg  af  al  min  Kraft 
vil  søge  at  forbedre  mig  selv.  —  Skriv  det! 

Johannes 
Far!  Det  mener  du  ikke. 

Bonde 
Tror  du,  jeg  siger  Ting,  som  jeg  ikke  mener. 

Johannes 
Det  vilde  være  altfor  nemt. 

Bonde 
Hvis  du  tager  Konsekvenserne,  saa  vil  det  ikke 
være  for  nemt. 

Johannes 
Du  har  selv  betalt  Spillegæld,  Far!   Det  staar  i 
din  Bog. 

Bonde 
Fordi  jeg  har  gjort  Uret,  skal  du  dog  ikke  gøre 
det!   Gør,  som  jeg  har  sagt. 

Johannes 
Selv  om   jeg  kunde   gøre   det,   saa   nyttede   det 
ikke,  for  jeg  har  allerede  betalt  Pengene. 

Bonde 
Naa  —  saa  er  det  jo  godt! 

Johannes 
Jeg  har  laant  Pengene  for  at  betale  Gælden. 

Bonde 
Vidste  den,  du  laante  Pengene  af,  hvad  de  skul- 
de bruges  til.? 

Johannes 
Ja. 

Bonde 
Godt.    Saa    maa    han    have    mange   overflødige 
Penge.    Skriv  til  det  daarlige  og  taabelige  Menne- 
ske, at  han  aldrig  skal  gøre  en  saadan  Ting  mere, 
og  at  du  haaber  til  Gud  for  jer  begge! 

Johannes 
Far,  Far.  Det  er  jo  ikke  sandt!  Du  har  jo  Pen- 
ge.   Hvorfor  siger  du,  at  du   ingen  har,   naar  du 
har  Hænderne  fulde. 

Bonde 
Naa,  du  ved  det  bedre.?    Her  —  Hvad.?    Disse? 

(Tager  Breve  frem  af  sin  Brystlomme)  Rigtig,    i   disSC  BrCVe    findeS 

en  Sum,  som  maaske  er  stor  nok.  (viser  ham  Konvoiuner- 
ne)  Hvad?  (Johannes  bøjer  Hovedet)  Det  er  Peugc,  som  sen- 
des  mig  for  en  Bog,  som  hedder:  »Vær  fattig!« 
Bogen  hedder  »Vær  fattig«!  Kort  og  godt!  Jeg  tror, 
Gud  græder  over,  at  hans  Verden  er  saadan,  at 
man  sender  mig  Penge  for  en  Bog,  som  hedder 
»Vær  fattig«!  —  Jeg  ved  ikke  bedre  end  at  give 
de  Penge  til  de  Fattige,  som  ingenting  har.  Det 
er  en  Daarlighed,  men  jeg  ved  ikke  bedre,  skønt 
jeg  tror,  at  Gud  græder.  Men  skal  jeg  betale  Spille- 
gæld med  de  Pengel  —  Gæld  fra  Spillebordet, 
hvor  Kortene  gaar  mellem  skælvende  Hænder, 
mens  Champagnen  flyder  og  Cigarrøgen  forpester 
Luften  og  alle  Øjne  er  blodsprængte  af  Gridskhed 
—  skal  jeg  betale  Spillegæld  med  de  Penge,  da 
tror  jeg,  Gud  for  altid  vil  vende  mig  Ryggen  og 

le  !    (Han  har  rejst  sig) 

Johannes 
Far,  Far!   Jeg  er  fortvivlet.  Du  ved  ikke,  hvem 
det  er,  jeg  skylder  de  Penge  til. 

Bonde 
Det  er  mig  ganske  ligegyldigt,  hvem  det  er. 

Johannes 
Det  er   umuligt,  umuligt,   jeg   maa   betale   ham 
dem.  Det  vil  ydmyge  mig  saa  forfærdeligt.  Det  er 
et  Menneske,  som  jeg  hader. 

Bonde 
Had   ham  ikke!    Han  er  jo  ikke  værre  end  du. 

(Han  lægger  Haanden  paa  Dørlaasen) 

Johannes 
Vidste  du,  hvem  han  var,  saa  vilde  du  ikke  tale 
saadan.  Hans  Spot  vilde  svide  dig  selv,  Far. 

Bonde 

(vender  sig) 

Jeg   kender  ingen   saadan  Mand,   hvis  Spot  vil 
svide  mig,  naar  jeg  handler  ret. 

Johannes 
Far,  jeg  har  laant  Pengene  af  Grev  Steen! 

Bonde 

(gaar  troende  imod  ham) 
Af    Grev    Steen !    (Han  sæner  sig  tungt  med  Haand  under  Kind) 

Johannes 
Far,  jeg  føler  det  selv.    Det  er  et  saa  frygteligt 

Forræderi.  Jeg  forstaar  det  først  nu.  Jeg  var  jo 
saa  fjernt  fra  dig,  Far.  Og  jeg  vidste  ingen  anden. 
—  Men  nu  vil  jeg  ud  af  det.  —  Mit  Liv  er  un- 
dergravet, hvis  jeg  skal  skylde  den  Mand  Penge. 
Det  var  det  første,  jeg  blev  klar  over,  da  jeg  kom 
til  mig  selv,  derude  paa  Øen. 

Bonde 

(aabner  et  Pengebrev  og  rækker  ham  en  Bunke  Sedler) 

Dette  stjæler  jeg  fra  de  fattige.  Værsgod.  Der! 
(Aabner  et  andet  og  giver  ham)  Dettc  er  Smaafolks  Jord,  som 
jeg  raner  fra  dem.  Værsgod.  Der!  (Han  har  rejst  sig)  Og 
alt  dette  stjæler  og  raner  jeg  for  at  frelse  ikke 
blot  din  Stolthed,  men  ogsaa  mit  eget  Hovmod. 
Gaa  til  Grev  Steen  og  sig  det  Ord  til  andet!  Og 
tag  saa  Spaden  og  tjen  dit  Brød  i  dit  Ansigts 
Sved!  Og  glem  ikke,  at  du  roligt  talte  om  Stjerner 
og  Evighed  i  et  Øjeblik,  hvor  du  vilde  bygge  din 
Lykke  og  Samvittighedsfred  paa  Grev  Steens  Død. 
Gaa  saa! 

Johannes 

(staar  et  Øjeblik  som  om  han  vilde  tale,  saa   vender  han  sig   brat  og  gaar  hurtig 
ud  tilhøjre) 

Grevinden 

(kommer  fra  venstre) 

Anders.  Kan  du  tage  imod  Journalisterne  nu? 
De  har  ventet  hele  Dagen. 

Bonde 
Aa,  lad  mig  være  i  Fred! 

Grevinden 
Hvad  er  det,  Anders?  Er  det  noget  med  Johan- 
nes? Er  der  noget,  du  ikke  er  glad  for? 

Bonde 
Ikke  rigtig  glad,  nej.  Hverken  for  ham  eller  mig 
selv.    Hør  nu  en  Ting!    Jeg  vil  aldrig  mere  mod- 
tage Penge  for  noget,  jeg  skriver.  Aldrig  mere. 

Grevinden 
Men  Anders  dog!    Ja,   hvorledes  mener  du  det.? 
Vil  du  da  lade  mig  styre  med  dem.? 

Bonde 
Nej.  Enhver,  som  vil,  kan  trykke  mine  Skrifter. 
Penge  gør  kun  ondt.    De  skal   ikke   komme  over 
Tærskelen  her. 

Grevinden 
Skal  de  fremmede  Forlæggere  stikke  alt  i  Lom- 
men.?   Du    kunde    gøre    dine    Børn    lykkelige   og 
sikre  deres  Liv. 

Bonde 
Ulykkelige  kan  jeg  gøre  dem  og  ulykkelige  har 
jeg  gjort  dem;  fordi  jeg  var  svag  og  fejg  nok  til 
at  føje  dig  dengang,  du  svigtede  mig,  da  jeg  vilde 
give  alting  bort,  og  du,  som  jeg  troede  var  min 
bedste  Ven,  pludselig  stod  over  for  mig  og  var 
min  værste  Fjende.  Ja,  jeg  var  svag  og  magelig. 
Jeg  ved  det  nok.  Det  var  mageligt  og  behageligt 
for  mig  ogsaa.  Men  hvad  jeg  har  sagt  nu,  skal 
ske.  Penge  er  ondt  og  Penge  skal  ikke  mere  kom- 
me over  min  Tærskel.  Det  bliver  aldrig  helt  godt 
med  mig;  men  det  maa  ikke  blive  værre,  end  det 
er  med  min  Sjæl.  Jeg  vil  ikke  oftere  betale  Spille- 
gæld med  de  fattiges  Penge. 

Grevinden 

(sætter  sig  tungt  i  en  Stol) 

Det  ender  med,  at  du  dræber  mig  og  Børnene! 
Jeg  drømmer  om  det,  jeg  ser  dem  for  mig  som 
Tiggere,  der  fryser  og  sulter!  I  Nat  kom  de  bæ- 
rende med  Johannes,  som  havde  et  blodigt  Hul  i 
Tindingen.  Jeg  holder  det  snart  ikke  ud  længer. 

Bonde 
Hvor  har  du   dog  liden  Tro!  —  Johannes!  — 
Ja,  hans  Ulykke   blev  besluttet  den  Dag,   han  fik 
Grev  Steens   Penge    i   Daabsgave!    Det   var    ikke 
efter  mit  Ønske. 

(Man  hører  Stemmer  tra  venstre) 

Bonde 
Drengen  er  vokset  skævt  —  vokset  skævt! 
Og  han,  som  havde  et  saa  kærligt  Sind,  da  han 
var  lille  —  han  saa  paa  mig  med  et  ondt  Blik  nu. 

Dr.  Sauers  Stemme 
Es  lebe  hoch  Graf  Anders  Bonde.   Hoch!  Hoch! 

Hoch  !    (Stemmer:  Hurra!  Hurra!) 

Bonde 

Ja,  det  er  min  Skyld!  —  Min  Skyld!  Drengen 
er  vokset  skævt. 

Aa,  bed  dem  om  at  gaa,  Hanne.  Bed  dem  om 
at  undskylde  mig.  Imorgen  —  imorgen  skal  jeg 
være  til  deres  Tjeneste  —  men  sig  til  dem,  at  de 
skal  ikke  raabe  Hurra  for  en  gammel  svag  Mand, 
som  kun  har  gjort  lidet  godt.  } 

Grevinden 

(er  hurtig  gaaet  Journalisterne  imøde.  —  Hun   forklarer  dem,   at  Bonde  ikke  kan 

tage  imod  dem.  De  er  lige  kommen  til  Syne,  hilser  nu  og  følger  hende  ud.  Bonde 

blotter  sit  Hoved  og  bøjer  sig  undskyldende  tor  dem) 

Bonde 

(sætter  sig  træt.  Han  tager  en  lille  Bog  frem  fra  sit  Bryst,  slaar  op  i  den  og  læser 

med  Haanden  under  Kinden.    Under  dette   kommer  den  sortklædte  Herre  frem  fra 

højre.  Han  nærmer  sig) 

Herren 
Grev  Bonde.  Vil  De  undskylde  mig? 

Bonde 

(ser  op) 

Hvad? 

Herren 

Tilgiv  mig.  Jeg  vilde  gerne  trykke  den  Mands 
Haand,  som  jeg  skylder  mest  —  som  jeg  skylder 
en  hel  Omvæltning   i  mit  Liv  og  min  Tankegang. 

Bonde 
Hm.  Hvem  er  saa  De? 

Herren 
Mit  Navn  er  Henrik  Steen. 

Bonde 

(rejser  sig  med  Besvær.  Rækker  Haanden  frem  i  Tavshed  over  Bordet) 

Henrik  Steen 

(tager  Haanden,  bøjer  sig,  staar  et  Øjeblik  uvis.    Da  Bonde  intet  siger,  bøjer  han 
sig  paany  og  gaar) 

Bonde 

(kalder  dæmpet) 

Grev  Henrik  Steen ! 

Henrik  Steen 

(vender  sig  og  gør  et  Skridt  mod  ham) 

Bonde 

(foroverbøjet  med  Knoerne  støttet  mod  Bordet) 

Livet  er  ikke  rigt  paa  Glæder.  —  Dette  var  én! 

(Nikker,  vinker  af,  idet  Henrik  Steen  gaar,  falder  Tæppet) 


Tæppe. 


ANDEN  AKT 


Havestue  paa  Steenslundeborg.  Italiensk  Renaissance.  Fra  den  aabne  Glasdør  til 
Verandaen  i  Baggrunden  vid  Udsigt  først  over  en  Park,  fiemere  over  Agerland, 
Mark  og  Skov.  I  Forgrunden  lilvenstre  et  Bord  med  Lænestole.  Tilvenstre  en  Dør. 
Tilhøjre  en  Kamin  og  en  Dør. 

Astrid 

(staar  ved  Bordet  og  ordner  en  omfangsrig  Pakke  Breve) 

WlLMER 
(kommer  ad  Trappen  op  til  Verandaen  og  ind) 

Er  det  Posten? 

Astrid 

(rækker  et  tykt  Brev  til  Wilmer) 

Se,  der  er  et  rekommanderet  Brev  fra  Grev  Hen- 
rik, det  maa  han  vel  ikke  faa. 

Wilmer 
Naa  endelig!  Det  har  ladet  længe  vente  paa  sig. 
(Peger  paa  Frimærkerne)    Saa   er  han   her  Sandelig  selv  — 
han  er  kommen  hjem!  Vi  bliver  nødt  til  at  spørge 

Lægen    først.     (Stlkker  Brevet  i  sin  Brystlomme,  ser  derefter  paa  sit  Ur) 

Astrid 
Eksellencen  kommer  herned.  Han  vil  males  her 
med  Steenslundeborg  i  Baggrunden. 


79 
David 

(kommer  i  det  samme  tilsyne  paa  Verandaen) 

WiLMER 
(hilser) 

Præsis  Kl.  9.  —  Kom  med  mig  over  paa  Kon- 
toret. Er  der  noget  paa  Færde.? 

David 
Er  Johannes  her? 

WiLMER 

Ja.  Vidste  I  ikke  det.? 

David 
Naa,  Gudskelov! 

WiLMER 

Vidste  1  ikke  det.? 

David 
Han   gik   hjemmefra   igaar  og  blev  borte.    Mor 
var  forfærdelig  bange.    Mærkede  du  paa  ham,  at 
der  var  noget  i  Vejen.? 

WiLMER 

Naa  —  aa  —  han  var  tavs;  men  det  er  han  jo 
saa  tit.  Du  talte  vist  med  ham,  Astrid? 

Astrid 
Ikke  videre  —  vi  gik  en  Tur  i  Haven. 

WiLMER 

Han  gaar  vist  dernede  endnu.  Kan  du  ikke  finde 
ham,  Astrid? 

Astrid 

(gaar) 

WiLMER 

Senere  kørte  han  nok  i  Automobil  til  Byen  med 
dette  forfærdelige  Menneske  Ørn.  —  Men  til  For- 
retningerne! Sæt  dig!  Jeg  har  nu  undersøgt  Sagen, 
og  den  er  fuldkommen  klar.  Jeg  talte  med  Spree 
imorges.  Det  forholder  sig  ganske  rigtig.  Grev 
Henrik  har  sat  sin  Pris,  og  den  fastholder  han. 
Hvis  du,  eller  altsaa  vi  ikke  køber  Rosenholm,  saa 
tager  et  andet  Konsortium  den. 

David 
Er  det  sikkert.? 

WiLMER 

Ganske  sikkert.  Der  er  altsaa  ingen  Grund  til 
at  nære  Betænkeligheder  overfor  hverken  den  unge 
eller  den  gamle  Greve.  Den  Ting  er  klappet  og 
klar.  Rosenholm  skal  sælges,  og  jeg  har  Grund 
til  at  tro,  at  der  allerede  er  dannet  et  andet  Kon- 
sortium. Spree  var  saa  løjerlig.  Han  vilde  ikke  ud 
med  Penge,  skønt  han  maatte  indrømme,  at  Rosen- 
holm godt  kunde  bære  et  meget  stort  Laan. 

David 
Det   er  jo   ogsaa   nærmest  for   Fars  Skyld,   jeg 
har    Betænkeligheder.    Jo    mere    jeg    tænker    paa 
det  —     • 

WiLMER 

Ja,  men  det  er  ganske  urimeligt!  Jo  mere  jeg 
tænker  paa  det,  desto  urimeligere  forekommer  det 
mig.  Det  vil  være  en  Ulykke  for  Far,  som  er 
saa  gammel,  at  faa  en  saadan  Koloni  til  Nabo 
igen.    Hvis   der  var  Tale  om  det,  vilde  jeg  af  al 

Magt  søge  at  forhindre  det.  Selv  om  jeg  ikke  havde 
den  ringeste  personlige  Interesse  af  det. 

David 
Ja  siger  du  det.? 

WiLMER 

Ja  absolut.  Du  kan  da  forstaa,  at  jeg,  som  skyl- 
der din  Far  saa  meget,  ikke  vilde  gøre  noget,  som 
kunde  være  ham  virkeligt  imod.  Og  tænk  saa  paa 
din  Mor! 

David 

Ja  det  er  sandt! 

WiLMER 

Men  desuden  skal  jeg  sige  dig,  hvad  jeg  har 
tænkt,  at  vi  skal  gøre.  Der  hører  et  stort  Stykke 
Jord  til,  som  grænser  op  til  Heden,  men  allerede 
er  godt  opdyrket.  Det  synes  jeg,  vi  skal  stille  til 
din  Fars  Disposition.  Det  kan  udstykkes  i  Hus- 
mandslodder, saa  gør  vi  ham  ovenikøbet  en  Glæde. 

David 

(klør  sig  bag  Øret) 

Den  gamle  er  jo  saa  underlig.  Han  vil  ikke 
synes  om,  at  jeg  har  købt  Rosenholm  —  jeg  mener 
saadan  rent  teoretisk. 

WiLMER 

Han  behøver  slet  ikke  at  vide  det.  Det  er  jo 
ikke  dig,  som  køber  det.  Det  er  dig  og  mig  —  og 
jeg  bliver  desværre  nødt  til  at  rejse  en  Del  af 
Pengene  hos  en  Trediemand,  og  give  ham  en  An- 
del. —  Kort  sagt,  det  er  et  Aktieselskab.  Du  har 
nogle  Aktier.  Det  er  det  hele. 

Helge  Rode:  Grev  Bonde  og  hans  Hus.  6 

David 
Hvis  Far  spørger  mig,  saa  siger  jeg  Sandheden 
alligevel.  Jeg  er  saa  tovlig  til  at  lyve. 

WiLMER 

Ja  det  maa  du  naturligvis  om.  Men  husk,  at 
mit  Navn  maa  ikke  nævnes  af  Hensyn  til  Eksellen- 
cen,  saalænge  jeg  er  paa  Steenslundeborg.  Hvad 
siger  du  saa?  Ja  for  vi  maa  skynde  os.  Ja  eller 
nej.?  Men  husk,  at  det  er  en  Chance,  som  ikke 
kommer  igen  en  Gang  til  i  vort  Liv!  Kan  vi  holde 
det  i  tre  Aar,  saa  er  vi  rige  Mænd!  Det  er  min 
oprigtige  Mening,  at  du  er  gal,  hvis  du  siger  nej. 
Du  tjener  i  en  Haandevending  saa  mange  Penge, 
at  du  kan  sidde  gældfrit  paa  Store  BakkegaardJ 
Ja,  hvad  siger  du  saa.?  —  Ja.? 

David 
Ja,   naar  du,   som  er  Socialist,   ikke  synes,   der 
er  noget  galt  i  det  — 

WiLMER 

Galt.?  Det  er  simpelthen  Vanvid,  at  sige  nej.  Saa 
længe  Samfundet  er,  som  det  er  nu,  maa  man  tage 
de  Fordele,  som  det  byder. 

David 
Javel',  saa  gør  vi  det  da! 

WiLMER 

Godt!  Rejs  saa  alle  de  Penge,  du  kan.  Resten 
maa  vi  lade  Spree  om.  Han  kommer  her  paa  mit 
Kontor.  Vi  bliver  nødt  til  at  give  ham  en  Andel; 
men  saa  lille  som  mulig.  Lad  os  være  enige  om 
det.  Saa  lille,  som  mulig! 

David 
Ja  ja  da.   Ja  ja  da.   Jeg  er  nu  nærved  at  være 
glad  over,  at  du  har  faaet  mig  til  at  tage  den  Be- 
slutning.   Det  saa  værre  ud  for  mig  og  Mor,   end 
jeg  gerne  vilde  være  ved,  paa  Store  Bakkegaard. 

Johannes 

(kommer) 

David 
Naa  er  du  der,  Johannes.  Det  var  ikke  pænt  af 
dig  at  give  Mor  den  Forskrækkelse.   Vil   du  hjem 
med  mig  nu.? 

Johannes 
Hvem  spørger  om  det.? 

David 
Mor. 

Johannes 
Du  maa  hilse  Mor  mange  Gange;    men  jeg  vil 
ikke  hjem. 

David 
Hvorfor  det  da.? 

Johannes 
Det  kan  du  spørge  Far  om. 

David 
Far  venter  dig.  Far  sagde:  Johannes,  han  kom- 
mer nok. 

Johannes 
Nej,  jeg  kom  igaar.  Nu  kommer  jeg  ikke  mere. 

David 
Hvad  i  Alverden  vil  du  da.? 

Johannes 
Det  bliver  min  Sag.  Jeg  er  grevefødt  og  jeg  vil 
ikke  grave  Møg  og  sparke  Knolde  som  en  Bonde. 

WiLMER 

Maa  jeg  takke  paa  Bondestandens  Vegne! 

David 
Jeg  er  vel   ligesaa   grevfødt  som   du,   Johannes, 
og  jeg  er  ikke  bange  for  at  arbejde  med  Jorden. 
Det  er  det  bedste,  jeg  ved. 

Johannes 
Det  passer  nu   ikke  mig.    Forresten  —  »greve- 
født«   det  er  bare  noget,   som   kommer  op  i  mig, 
fordi  Far  sætter  Tingen  paa  Spidsen. 

David 
Nej  Sagen  er,  du  er  fm  paa  det!  —  Du  har  nu 
altid  været  saa  stolt  af  din  Begavelse.  Men  Far  er 
vel    ogsaa    begavet.    Hvad.?    —    Han    er    muligvis 
ligesaa  begavet  som  du! 

(Tavshed) 
WiLMER 

Siden  du  er  hos  mig,  Johannes,  vil  du  maaske 
tale  med  mig  om  Tingene. 

David 
Ja,  jeg  maa  gaa  nu.  Jeg  laaner  din  Telefon 
ovre  paa  Kontoret,  Jørgen.  —  Jeg  synes  nu  du 
skulde  tænke  lidt  paa  Far  og  Mor,  Johannes.  Paa 
Fars  Fødselsdag  skulde  vi  da  gerne  være  samlede 
allesammen. 

(Han  gaar) 

WiLMER 

Jeg  troede,  du  var  kommet  din  Far  saa  nær 
nu,  Johannes? 

Johannes 

Nej,  jeg  er  ikke  kommet  ham  nær.  Jeg  kan 
ikke  lide  snavsede  Klæder  og  jeg  kan  ikke  lide  at 
trykke  alle  Slags  Mennesker  i  Haanden.  Jeg  ind- 
rømmer, at  min  Kærlighed  til  Menneskeheden  er 
temmelig  platonisk,  den  er  meget  yndig  at  tænke 
paa.  Men  paa  Afstand!  Far  fordrer  altfor  meget; 
derfor  faar  han  ingenting. 

WiLMER 

Du  er  uretfærdig  mod  din  Far.  Jeg  ved  selv- 
følgelig godt,  at  han  er  noget  verdensfjern,  men  — 

Johannes 

Far  plagede  Livet  af  mig  i  min  Barndom.  Jeg 
skulde  gaa  klædt  i  grove  Klæder  og  være  Bonde- 
dreng og  aldrig  maatte  jeg  faa  Lov  til  noget,  som 
var  morsomt.  Arnold  og  David  —  de  kunde  sag- 
tens. Da  de  var  Drenge,  var  Far  ikke  blevet  helt 
gal  endnu.  Jeg  syntes,  det  hele  var  Vrøvl  og  Hum- 
bug. Min  Ungdom  har  han  ogsaa  forbitret.  Natur- 
ligvis maatte  jeg  blive  vild  og  gal,  naar  jeg  først 
slap  løs,  men  saa  sad  han  der  indeni  mig  som  en 
syg  Samvittighed.  Jeg  har  aldrig  haft  en  glad  Stund 
i  mit  Liv. 

Og  nu  igen!  Nu  kan  det  være  nok!  Nok!. 

WiLMER 

Du  har  forkælet  dig  selv  og  din  Mor  har  for- 
kælet dig.  Det  er  Sagen.  Du  har  ikke  bestilt  andet 
end  at  more  dig  og  øse  Penge  ud. 

Johannes 
Jeg   har  aldrig   lært  andet  end  Fraser,    om  at 
Penge  var  noget  ondt.  Derfor  brændte  de  mig  vel 
i  Hænderne. 

WiLMER 

Undskyld,  at  jeg  siger  det:  Ogsaa  andres  Penge? 

Johannes 
Jeg  ved  godt,  at  jeg  skylder  dig  Penge. 

WiLMER 

Det  er  kedeligt  at  tale  om  det;  men  jeg  har  jo 
stadig  maattet  punge  ud  til  det  Laan,  jeg  kau- 
tionerede for.  Jeg  skulde  ikke  have  nævnt  det, 
hvis  jeg  ikke  netop  nu  havde  den  største  Brug 
for  Pengene. 

Johannes 

Saa  maa  jeg  jo  skaflFe  dem. 

WiLMER 

Ja  det  lyder  meget  flot:  Men  hvordan? 

Johannes 
Dengang,  jeg  fik  de  Penge  fra  Onkel  Steen,  kan 
du  huske,  da  gav  han  mig  kun  Halvdelen  af,  hvad 
jeg  bad  ham  om.  Han  svarede,  at  hvis  han  skulde 
strække  sig  videre  og  give  Bidrag  til  min  Uddan- 
dannelsei  saa  maatte  jeg  fremstille  mig  for  ham. 
Det  kunde  jeg  ikke  bekvemme  mig  til  dengang. 
Men  nu  er  jeg  her  altsaa.  Det  er  Fars  egen  Skyld! 

WiLMER 

For  din  Fars  Skyld  maa  jeg  selvfølgelig  fraraade 
dig,  at  du  henvender  dig  til  Onkel  Steen,  som  du 
kalder  ham. 

Johannes 
Han   er  min  Onkel.    I  Byen  kaldte  alle  Menne- 
sker ham  for  min  Onkel  og  sagde,  at  det  var  den 
naturligste  Ting  af  Verden,  at  jeg  henvendte  mig 
til  ham! 

WiLMER 

Ja  naar  jeg  sætter  mig  paa  dit  Standpunkt,  saa 
ved  jeg  egentlig  heller  ikke,  hvad  andet  du  skal 
gribe  til.  Jeg  synes  jo  ogsaa,  at  du  for  dine  mest 
'  private  Forholds  Skyld  maa  se  at  faa  Orden  i  dine 
Sager.  —  Naa,  det  skal  jeg  ikke  blande  mig  i.  — 
Eksellencen  har  aabenbart  Interesse  for  dig,  fra  du 
var  lille.  Han  har  mange  Gange  spurgt  efter  dig. 
Da  din  Far  brød  med  ham,  sagde  han  tit:  Det 
er  kedeligt  jeg  ikke  faar  den  lille  Johannes  at  se 
mere.  Det  var  en  snurrig  lille  egensindig  Mand,  da 
han  var  to  Aar  gammel. 

Johannes 
Det  er  ogsaa  bare  noget,  jeg  har  gaaet  og  hidset 
mig  op  til,  at  jeg  skulde  hade  ham.  —  I  Virkelig- 
heden faar  jeg  bare  Kvalme  af  al  den  Ædelhed, 
vi  gaar  og  vader  rundt  i  hjemme.  Jeg  beundrer 
Grev  Steen,  fordi  han  er  saa  stærk  og  klar. 

En  Tjener 

(kommer) 

Hans  Eksellence  ønsker  at  tale  med  Inspektøren. 

WiLMER 

(til  Johannes) 

Saa  siger  jeg,  at  du  er  her  og  at  du  gerne  vil 
tale  med  ham.? 

Johannes 
Ja. 


WiLMER 

Jeg  skal  nok  forberede  ham. 

Johannes 
Tak. 

WiLMER 

(gaar  fulgt  af  Tjeneren) 

Johannes 

(sætter  sig  med  Haanden  under  Kinden  og  ser  mørkt  frem  for  sig) 

Astrid 

(kommer,  lægger  Haanden  paa  hans  Skulder) 

Hvad  er  det,  Johannes? 

Johannes 
Spørg  mig  ikke.  Jeg  har  det  ondt. 

Astrid 
Aa  sig  til  mig,  Johannes,  hvad  det  er. 

Johannes 
Det   kan    ikke  nytte  at   tale  om   det.    Jeg  gør 
noget  galt. 

Astrid 
Kan  du  da  ikke  lade  være.'' 

Johannes 
Nej,  det  er  forsent.  Snebolden  ruller. 

Astrid 
Er  det  noget  med  Grev  Steen.? 

Johannes 
Sig  mig,  er  der  noget  i  Verden  saa  skammeligt, 
som  at  bede  om  Hjælp  hos  en  Mand,   som  man 
hader.? 

Astrid 
Hvorfor  gaar  du  ikke  hjem  til  din  Far,  hvis  du 
virkelig  hader  Grev  Steen? 

Johannes 
Hader  du    ham   da   ikke?    Han,   som   har  gjort 
din  Far  saa  meget  ondt. 

Astrid 
Nej.   Jeg  tror,   det  var  Fars  egen  Skyld,   og  jeg 
"tror  bare,   det  var  godt  for  Far,  at  han  kom  væk. 

Johannes 
Hvor  du  ser  dejligt  koldsindigt  paa  din  Far. 

Astrid 
Saadan  er  jeg  nu  en  Gang. 

Johannes 
Vi  hjemme  hos  os,  vi  raser  mod  Uretten,  men 
du  og  Jørgen  I  gaar  roligt  paa  Steenslundeborg. 
Det  er,  ligesom  om  Far  bar  Grev  Steens  Synder 
paa  sine  Skuldre.  Altid  har  han  skullet  gøre  godt 
igen,  hvad  Grev  Steen  forbrød.  Jeg  tror  jeg  hader 
Far,  fordi  han  er  saa  god. 

Astrid 
Du  er  syg,  Johannes.  Din  Far  er  god,  men  han 
er  da  et  Menneske. 

Johannes 
Gid  jeg  kunde  gribe  ham  i  noget  rigtig  menne- 
skeligt I  Jeg  skulde  le!  Da  jeg  var  lille,  saa  jeg 
saa  lynende  skarpt.  Jeg  kunde  se,  at  han  var  for- 
fængelig og  tilfreds  med  sig  selv.  Nu  kan  jeg  ikke 
se  det  mere. 

Astrid 

Han  er  jo  et  Menneske,  Johannes.  Hvad  skulde 
han  ellers  være. 

Johannes 

For  mig  er  han  et  Princip.  Noget  overjordisk. 
Han  er  det  Gode!  Men  ligefra  jeg  var  lille  har 
Steenslundeborg  været  det  Onde  for  mig,  forstaar 
du.  Det  har  sat  sig  fast  i  min  Sjæl,  dybt  og  uud- 
ryddeligt, og  nu  er  jeg  her!  Aa  Gud,  hvor  mange 
Gange  har  jeg  ikke  staaet  ved  Indkørslen  dernede 
og  set  Vejen  under  de  mørke  Graner  og  følt  denne 
underlige  pirrende  Gru  ved  at  se  ind  i  et  Paradis, 
som  var  Helvede. 

Astrid 

Steenslundeborg  er  hverken  Paradis  eller  Hel- 
vede. 

Johannes 

Jo  for  mig.  Begge  Dele.  Jeg  kunde  lige  se  det 
nederste  af  Slottets  røde  Mur  og  saa  en  Lysning, 
der  hvor  Granerne  holdt  op.  Der  hvor  man  ser 
et  Hjørne  af  Plainen,  ved  du,  med  et  broget 
Blomsterbed.  De  funklede  i  Lyset  de  Blomster! 
Og  Plainen  var  saa  velplejet  og  blød  som  Silke 
og  skinnende  som  Smaragd.  Hjemme  hos  os  var 
alting  lidt  forfaldent  og  uordentligt.  >Saadan  skal 
det  være,,  naar  man  er  et  godt  Menneske«,  tænkte 
jeg.  Men  den  fine  Plaine  og  Blomsterbedet  —  det 
var  Synden.  —  »Der  bor  de  Onde«,  tænkte  jeg, 
»som  har  det  dejligt  og  gør  alt,  hvad  de  vil.«  Og 
jeg  laa  nede  i  Grøften  i  nogle  graa  Klæder,  som 
jeg  hadede,  og  saa  Grev  Steen  komme  kørende 
med  sin   Elskerinde,    Grevinde   Mikkelsen    i   Silke 

og  med  Diamanter  omkring  en  hvid  Hals.  Og  Grev 
Steen  med  et  Ansigt,  som  om  han  vilde  æde  hele 
Verden!  Jeg  misundte  dem,  at  de  var  saa  fine  og 
onde  og  gjorde  alt,  hvad  de  havde  Lyst  til. 

Astrid 
Alting  bliver  saa  kunstigt  og  eksalteret  hos  Dig, 
Johannes. 

Johannes 
Hele  mit  Liv  har  jeg  prøvet  paa  at  blive  som 
andre  Mennesker;  men  jeg  kunde  ikke.  Jeg  hader 
mig  selv! 

Astrid 
Hvis  du  hader  dig  selv,  hvordan  skal  saa  nogen 
anden  kunne  holde  af  dig.  —  Men  Sandheden  er 
nok  snarere,  at  du  kun  elsker  dig  selv  og  ingen 
anden  i  Verden. 

Johannes 
Nej,  nej,  nej!  Du  ved  ikke,  hvad  jeg  føler  for 
dig,  naar  jeg  er  alene.  Hvor  straalende  du  staar 
for  mig  og  hvor  jeg  overvælder  dig  med  Velsig- 
nelser. —  Det  ligger  saa  dybt,  at  jeg  ikke  kan 
finde  Ord  for  det.  Men  det  er  saa  skønt,  Astrid. 
(Sagte)  Maaske  er  det  for  skønt. 

Astrid 
Naar  du  er  alene,   ja!    Du  er  ligesom  din  Far. 
Han  bryder  sig  ogsaa  bare  om  sin  egen  Sjæl. 

Johannes 
Aa,  hvor  du  er  uretfærdig  mod  Far.  Du  forstaar 
ikke,  at  der  er  noget,  som  er  højere  end  alt  andet. 

Astrid 
Nej,  det  forstaar  jeg  ikke.    Jeg  er  bare  et  Men- 
neske og  det  kan   godt  være,   at  du  er  en  Aand; 
men  et  Menneske  er  du  ikke. 

Johannes 

(har  rejst  sig  og  ser  paa  hende) 

Skulde  det  være  noget  godt  at  være  et  Menne- 
ske! Saa  er  det  maaske  ikke  saa  ondt,  det  jeg  gør. 
Jeg  værger  mig  jo  bare  mod  Far,  fordi  jeg  ikke 
vil  dø  bort  fra  Verden  endnu.  Fordi  jeg  alligevel 
elsker  Livet,  saadan  som  det  er!  Aa,  jeg  er  saa 
glad  for  dig,  Astrid!  Du  har  alt  det,  som  jeg  ikke 
har.  Nu  er  jeg  ikke  længer  saa  bange  for  at  tale 
med  Grev  Steen.  Jeg  vil  jo  arbejde.  Jeg  maa  jo 
ogsaa  have  Lov  til  at  leve!  Du  skal  se,  alting  skal 
blive  godt  for  mig  nu.  —  Hvis  Du  bare  vil.  — 

Astrid 

(ryster  paa  Hovedet) 

Igaar  vilde  jeg  maaske  nok,  fordi  du  var  be- 
drøvet. Men  du  talte  bare  om  din  Sjæl  og  saa  gik 
du  ud  med  Ørn. 

Johannes 
Jeg   skammede    mig;    men    jeg    trængte    til    at 
glemme  —  til  Fest  og  Vin  —  saa  faar  jeg  Lyst 
til  at  vaere  som  Ørn!  Men  alt  hvad  jeg  gør  i  Livet 
bliver  bare  grimt. 

(Knytter  Hænderne) 

Det  der  staar  for  Far  som  den  højeste  Velsig- 
nelse, at  være  bare  Aand,  det  er  min  Forbandelse, 
som  jeg  er  født  med.  Aa  jeg  vil  —  jeg  vil  være 
anderledes,  end  jeg  er! 

Astrid 
Det  kan  man  jo  ikke,  Johannes.  Det  er  det  for- 
færdelige,  at  man  kan  ikke  være  anderledes  end 
man  er! 

WiLMER 

(kommer  fra  venstre) 

Om  en  halv  Time  kan  du  komme  til  at  tale 
med  Eksellencen.  —  Gaa  ned  i  Haven!  Han  kom- 
jner  nu.  Ørn  skal  male  ham. 

Johannes 

(nikker  til  Astrid  og  gaar) 

Grev  Steen 

(i  Døren.  En  Tjener  holder  ham  under  Armen) 
Giv    Slip!    Giv    Slip!    (Caar  frem,  støttet  til  en  Stok,  mumler) 

Fæ!  Fæ!  Fæ! 

Wilmer 
Lægen  har  beordret,  at  Eksellencen  ikke  maatte 
gaa  uden  Støtte. 

Grev  Steen 

Fæ!      (Kommer  til  Ro  i  en  Lænestol.   Til  Astrid)      Naa,      SmukkC 

Dame.  Hvad  nyt.? 

Astrid 
Posten  ligger  der. 

Grev  Steen 
Noget  særligt? 

Astrid 

(ryster  paa  Hovedet) 

Grev  Steen 
Ingen  —  særlige  —  Breve  fra  Udlandet? 

Astrid 
Nej. 

Greven 
De  telegraferede  jo  til  min  Søn,  Wilmer! 

WlLMER 

Telegrammet  har  neppe  fundet  ham,   siden  han 
ikke  har  svaret  mig. 

Greven 
Skulde    det   være    saa    vanskeligt    at    finde    en 
Mand,  der  hedder  Grev  Steen.? 

Wilmer 
Jeg  tænker  mig  Muligheden  af,    at  Stamherren 
allerede  er  paa  Hjemvejen. 

Grev  Steen 
Mulighed  og  Mulighed!    De  burde  have  skaffet 
Vished  for  det!  Paa  Hjemvejen.?  (Uroiig  i  sin  stoi)  Hvor 
er  Maleren.?  Hvorfor  kommer  han  ikke?  Hvorlænge 
skal  jeg  sidde  her  og  vente.? 

ØRN 
(kommer  ad  Verandaen) 

Grev  Steen 

(i  godt  Humør) 

Godmorgen    Højstærede!    Hvordan    har    De  be- 
haget at  sove.? 

ØRN 

Som  et  Barn  ved  Moders  Bryst.  (Stiiier  staffeli«  op) 

Wilmer 
Ja  Ørn  drak  ogsaa  en  Masse  Mælk  igaar  Aftes. 
Eller  var  det  Bordeaux.? 

ØRN 

(begynder  at  male) 

Jeg  drikker  selvfølgelig  aldrig  Bordeaux.  Bur- 
gunder maa  jeg  bede!  Af  Bordeaux  bliver  man 
trættekær.  Af  Burgunder  bliver  man  glad. 

WiLMER 

Og  fuld! 

ØRN 

Synes  Deres  Eksellence  ikke  ogsaa,  at  Wilmer 
har  en  forbandet  kedelig  Maade  at  være  mor- 
som paa? 

Grev  Steen 

(ler  lidt) 

Maaske  kunde  Herr  Wilmer  fortælle  os  noget 
morsomt  fra  sit  Besøg  igaar  paa  Store  Bakke- 
gaard.? 

Grev  Bonde  var  altsaa  uforandret,  lader  det  til. 

Wilmer 
Ja  uforandret. 

Grev  Steen 
Ja.  —  Den   Stivnakke  —  den  —  den  —  Kan 
det  gale  Menneske  da  aldrig  blive  fornuftig.? 

ØRN 

Han  er  en  Kæmpe.  Han  er  imponerende.  Jeg 
maatte  drikke  to  Flasker  Burgunder  for  at  hindre 
mig  selv  i  at  blive  Asket  og  Profet,  som  han.  Jeg 
maa  bede  Deres  Eksellence  om  at  give  Ordre  til 
dygtig  med  Saltmad  paa  Frokostbordet  og  en 
Snaps. 

Grev  Steen 
De    kender    dog    altsaa    Raad    mod    den    Grev 
Bondeske  Paavirkning. 

ØRN 

En  Kunstner,  det  vil  sige  en  Digter,  er  en  Mand, 
som  paavirkes  af  alt  og  alle.  Han  ser  det  gode  i 
enhver  Profession  og  Anskuelse.  Han  vil  leve  tu- 
sinde Liv.  Derfor  sønderrives  han  af  tusinde  mod- 
stridende Karakterer  og  Tankegange.  —  Det  eneste, 
der  kan  holde  sammen  paa  hele  dette  fordømte 
Virvar  er  Vinen.  Derfor  drikker  alle  store  Digtere! 
Det  er  det,  der  holder  dem  paa  Benene. 

WiLMER 

Naa,  hvad  Benene  angaar.  Haha.  Saa  er  det 
vel  ikke  netop  Vinens  Sag. 

ØRN 

Nu  er  han  kedelig  igen.  Nu  er  han  Gud  hjælpe 
mig  kedelig  igen!  Nej,  skal  det  være  Moral,  maa 
jeg  saa  bede  om  Grev  Bondes.  Han  er  grundig. 
Den  Mand  sætter  jeg  Pris  paa.  Er  Deres  Eksel- 
lence  ikke  enig.? 

Grev  Steen 
Hm  ja  —  Jo  —  Det  er  jo  en  mærkelig  Mand. 
Jeg  kommer  til  at  mindes  en  af  de  sidste  Gange, 
jeg  saa  Grev  Anders  Bonde,  da  var  han  ikke  naaet 
saa  langt  som  nu  i  Dyd.  Han  røg  Tobak!  Det 
gjorde  jeg  derimod  ikke  dengang.  Nu  kreperede 
•det  tydeligvis  Bonde,  at  jeg  undtagelsesvis  skulde 
være    mere    moralsk    end    han,    og    han    spurgte 

om  Grunden.  Dertil  svarede  jeg,  at  en  ung  Dame 
havde  nægtet  at  kysse  mig,  hvis  jeg  ikke  hørte  op 
med  at  røge.  »Med  godt  skal  godt  fordrives«,  sagde 
jeg!  Nu  var  dette  slet  ikke  sandt,  jeg  vilde  aldrig 
have  føjet  en  Kvinde  i  et  saa  urimeligt  Forlan- 
gende; men  det  havde  den  forønskede  Virkning. 
Grev  Bonde  forlod  fortørnet  Værelset.  Men  fra  den 
Dag  indskrænkede  han  nu  sit  Tobaksforbrug,  og 
•for  hver  Cigar  han  sløjfede,  var  det  jo,  som  om 
der  var  sket  en  historisk  Begivenhed  af  Rang.  Og 
da  han  endelig  slet  ikke  røg  mere,  saa  var  det  jo, 
som  om  Verden  var  bleven  frelst  fra  en  Ulykke. 
Hele  Landet  genlød  af  hans  Fryderaab.  Aaret  efter 
besluttede  Grev  Bonde  sig  endegyldigt  til  kun 
at  spise  Græs.  —  En  mærkelig  Mand! 

ØRN 

(tegner  stadig) 

En  højst  mærkelig  Mand.  Jeg  kan  ikke  andet 
end  beundre  ham!  Tænk  en  saadan  Menneske- 
kundskab trods  alt  —  og  en  saadan  Løveklo  i  alt, 
hvad  han  gør  og  siger  og  skriver! 

Grev  Steen 
Hm.  Ja.  Mærkelig  —  naturligvis!  —  Jeg  har 
dog  ladet  mig  sige,  at  naar  han  har  et  af  sine  ikke 
sjeldne  Svaghedsanfald,  saa  stikker  Hanne  ham  et 
Kødben  i  Haanden  og  saa  æder  han  til  den  sidste 
Trevl. 

ØRN 

Alle  Urimeligheder  blive  ligegyldige,  naar  man 
ser  den  Godhed,  som  lyser  ud  af  hans  Øjne.  Den 
kalder  jeg  mærkelig! 

Helge  Rode:  Grev  Bonde  og  hans  Hus.  7 

Grev  Steen 
Meget   mærkelig,   ja.    I   Retning  af  Evne  til  at 
forvirre  skøre  Hoveder,  søger  han  virkelig  sin  Lige! 

ØRN 

Jamen  han  er  stor,  Ekscellence! 

Grev  Steen 
Stor.  Ja,  ja.   Som  Komiker  betragtet  nægter  jeg 
ikke,  at  han  er  en  af  de  største! 

Ørn 
Deres  Ekscellence  maa  dog  indrømme  —  En  saa- 
dan  Alvor  maa  man  bøje  sig  for. 

Grev  Steen 
Ja   —   ja  desværre.    Han   mener  det  vist  oven- 
ikøbet  alvorligt.  —  Der  er  mange  Humbugmagere, 
der   har   meget   alvorlige  Forestillinger  om  deres 
egen  Betydning. 

WiLMER 
(ved  Billedet,  dæmpet) 

Tal  ikke  saa  meget  om  Grev  Bonde! 

ØRN 

(hvisker) 

Det  er  nødvendigt.    Jeg  faar  det  til  at  glimte  i 
hans  Øjne. 

Grev  Steen 
Hvor  bliver  saa  min  Herr  Nevø  af? 

WlLMER 

Skal  jeg  kalde  paa  ham? 

Grev  Steen 
Ja,   det  kan   være   nok   med  Maling  idag!    Det 
glæder  mig,  at  Grev  Bondes  Børn  har  lettere  ved 
at  finde  Vejen  til  Steenslundeborg,  end  deres  Far. 
(Til  ØRN)   Lad  mig  se  det  der! 

WiLMER 
(gaar  ud  i  Baggrunden) 

ØRN 

(rækker  Greven  Billedet) 

Grev  Steen 
Jeg    ser   ikke  stort  andet  end  to   Prikker.    De 
kunde    have   anvendt   dette    Kvarter  paa   en   nyt- 
tigere Maade,  højstærede! 

ØRN 

De  to  Prikker  er  gode.  Det  er  Glimtet  i  Deres 
Ekscellences  Øjne. 

Grev  Steen 
Altfor  blidt  højstærede.  De  har  ikke  Begreb  om 
at  male!  Dette  her  kunde  forestille  en  ung  Pige, 
og  det  kan  jeg  dog  neppe  formodes  at  ligne.  — 
Naa.  Hvad  mener  saa  De  om  Grev  Bondes  Søn- 
ner.? Naa?  Kan  der  komme  meget  ud  af  dem? 
Naa? 

Ørn 
Arnold  er  en  kedelig  Fisk.  David  er  en  prægtig 
Fyr;  men   dum.    Den  lille  Johannes  er  der  noget 
ved.    Han  slægter  baade   paa  Familien  Bonde  og 
Familien  Steen. 

Grev  Steen 
Det  maa  være  en  underlig  Suppe! 

ØRN 

Johannes  er  en  Digternatur. 

Grev  Steen 
Netop.  Det  kan  jeg  tænke  mig  højstærede.  Han 

ligner    maaske     SOgar    Dem!    Uohannes  kommer  fra  Baggrunden) 

Saa,    der   har  vi   ham!    Deres  Saltmad   og  Deres 
Snaps  venter  Dem  højstærede! 

ØRN 

Jeg  skal  drikke  Deres  Ekscellences  Skaal. 

(Han  gaar  tilhøjre) 

Grev  Steen 
Nu  min  Herr  Nevø.  Træd  nærmere! 
Jeg  bider  ikke. 

Johannes 

(nærmer  sig) 

Grev  Steen 
Tag  Plads.  Sid  der!  —  Der! 

Johannes 

(bliver  staaende  ved  en  Stol) 

Grev  Steen 

(ser  op  og  ned  ad  ham,  borer  Øjnene  i  ham) 

Naa  —  maa  jeg  spørge.  Hvad  fik  man  saa  at 
spise  og  drikke  paa  den  ensomme  0  med  det 
skrækkelige  Navn! 

Johannes 

(kommer  til  at  le) 

Mest  Fisk.  Og  af  til  en  Høne. 

Grev  Steen 
Naaaa,   naaaa  —  Det  lader  sig  da  spise.    Og 
denne  gamle  Forbryder,  som  bor  derude,  han  har 
vel  ogsaa  en  Flaske  Genever  i  sin  Kælder. 

Johannes 
Rom. 

Grev  Steen 
Naa  ja  Rom.  Det  smager  skrækkeligt;  men  man 
kan  da  mærke  det  i  Halsen.  —  Naa  saa  er  man 
da  ikke  helt  i  Ørkenen  heller,  naar  man  kan  faa 
en  Passiar  med  en  gammel  Kæltring  ved  en  gam- 
mel Rom. 

Johannes 
Det  var  en  morsom  Mand  at  snakke  med,  naar 
jeg  engang  imellem  trængte  til  Selskab. 

Grev  Steen 

(ser  op  og  ned  ad  ham) 

Naa  vi  er  jo  en  vakker  ung  Mand  og  ikke 
endnu  helt  tabt  for  Menneskeheden.  Saavidt  jeg 
kan  se,  hører  vi  endnu  til  de  høje  Flippers  Parti. 
Vi  er  vasket  og  strøget,  som  et  andet  Menneske. 
Det  er  godt!  En  Junker  skal  være  en  Junker.  Naa 
og  vi  har  ønsket  at  tale  med  vor  gamle  Onkel  — 
sid  dog  ned  —  Der  staar  en  Stol! 

Johannes 
Ja  —  jeg   vilde   gerne  tale  med   Ekscellencen.. 

(Han  sætter  sig) 

Grev  Steen  ■ 
Godt.  Da  foreslaar  jeg,  at  vi  stryger  Titlerne  og 
siger  du,  som  gamle  Bekendte.  Naa,  hvad  vil  du 
saa  tale  med  mig  om.?  Du  har  kunstneriske  og 
filosofiske  Interesser,  har  man  sagt  mig.  —  Har 
du  rejst.? 

Johannes 
Jeg   har  været  i   Paris  og  engang  gjort  en  Tur 
til  Berlin,  da  jeg  boede  paa  Øen. 

Greven 
Naa    ser   man    det;    alt    dette    lyder    jo    meget 
menneskeligt.  Traf  du  nogle  Venner  eller  Bekendte 
i  Berlin  —  hvad  Slags  Mennesker.? 

Johannes 
Kunstnere. 

Greven 
Ellers  ingen.?  Ingen  fælles  Slægt.? 


Nej. 


Johannes 


Greven 
Naa  ikke  —  Hm,   ja,   hvad  var  det  saa  egent- 
lig, vi  skulde  tale  om.? 

Johannes 
Jeg  skulde  sige   Eksellencen   Tak  for  den  store 
Tjeneste,  De  viste  mig  for  et  Par  Aar  siden. 

Greven 
Naaja   —   det  var  det!    Det  var  mange  Penge 

højstærede!  —  Og  hvis  jeg  ikke  tager  fejl,  vilde  du 
have  haft  flere  endnu.  (Ophoid)  Naaja  —  men  jeg 
synes,  det  ser  ud,  som  om  det  ikke  stod  rigtig 
godt  til  med  Samvittigheden. 

Johannes 

(bider  Tænderne  sammen) 

Greven 

Ja  paa  det  Grundlag  kan  vi  for  saa  vidt  godt 
tale  sammen,  for  det  staar  heller  ikke  rigtig  godt 
til  med  min. 

Men  du  troede  maaske,  at  jeg  ingen  Samvittig- 
hed havde.?  Det  var  mig  imidlertid  ingenlunde  be- 
hageligt at  træde  i  Forbindelse  med  dig  bag  din 
Fars  og  Mors  Ryg.  —  Men  hvad  skulde  jeg 
gøre!  —  Det  er  ikke  saadan  at  svigte  en  ung 
Slægtnings  Tillid  —  og  denne  Spillegæld  oveni- 
købet  til  en  Udlænding!  Kort  og  godt.  Du  er  dog 
min  Gudsøn  og  bærer  ovenikøbet  mit  Navn. 

Det  undrer  mig  imidlertid,  at  jeg  ikke  har  set 
dig  før? 

Johannes 
Jeg  undsaa  mig  ved  det. 

Greven 
Meget  vel.   Du  klarede  dig  jo  ogsaa  uden  yder- 
ligere   Hjælp.    Var   det    ikke   i  Skomagerlære  du 
gik  —  eller  saadan.? 

Johannes 
Typograf.  En  af  Fars  Venner  har  et  Trykkeri. 

Greven 
Det  er  en   noget  omtumlet  Tilværelse,  du   har 
ført,  unge  Grev  Bonde,  og  efter  hvad  jeg  har  ladet 
mig  sige,  befandt  du  dig  ikke  synderlig  vel  i  den- 
ne agtværdige  Stilling. 

Johannes 
Jeg  kunde  ikke  holde  det  ud.    Det  var  galt  af 
mig;  men  jeg  kunde  ikke. 

Greven 
Det  stolte  Blod  vil  ikke  under  Aaget.    Nej,  jeg 
finder  det  højst  naturligt,  at  du   løb  fra  den  Stil- 
ling saa  hurtigt,  du  bare  kunde.  Min  Kompliment! 

Johannes 

(rejser  sig  glad) 

Greven 
Hvad  er  paa  Færde.? 

Johannes 
Det   letter   mig  saadan  at  møde  et   Menneske, 
som  ikke  synes,  at  alt,  hvad  jeg  gør,  er  galt.  For 
jeg  kan  ikke  være  saa  ydmyg,  som  Far. 

Greven 
Naa  ikke,  nej.    Jeg  vil  dog  tillade  mig  at  sige, 
at  med  al  Beundring  for  din  Far  —   og  jeg  næ- 
rer stor   Beundring  for  din   Far  —  saa  tror  jeg, 
det  beror  paa  en  Misforstaaelse,  at  han  er  ydmyg! 

Johannes 
Far  forlanger  Ydmyghed. 

Greven 

Meget  vel.  Det  naturlige  Menneske  vil  imidlertid 
Magt  og  Selvfølelse,  og  din  Far  er  et  naturligt 
Menneske,  hvad  man  saa  siger.  Mindes  jeg  ret,  saa 
skrev  han  for  nogen  Tid  siden  om  Kongen  af 
Engeland  og  Kejseren  af  Tyskland  et  lille  Opus, 
der  saa  vidt  jeg  ved  sogar  blev  optrykt  over  den 
hele  Verden.  Sandt  at  sige  omtalte  han  der  de 
to  Herrer  —  de  to  Majestæter,  skulde  jeg  sige, 
som  et  Par  uartige  og  taabelige  Drenge.  Noget 
saadant  vilde  jeg  aldrig  turde  tillade  mig  at  ud- 
tale offentlig  —  dertil  er  min  Stilling  for  be- 
skeden. 

Jeg  nærer  stor  Beundring  for  din  Far. 

Johannes 
De  spotter;  men  det  er  saa  sandt,  saa  sandt,  at 
Mennesket  vil  Magt  og  Selvfølelse. 

Greven 
Naturam  furca  pellas  ex  —  hun  kommer  dog 
igen  den  Heks!  —  Hvis  din  Far,  som  jeg  virke- 
lig nærer  stor  Beundring  for,  kunde  være  bleven 
Kejser,  vilde  han  rimeligvis  have  været  tilfreds. 
Men  ak,  denne  Stilling  stod  ham  desværre  ikke 
aaben!  Han  valgte  derfor  et  Stade  udenfor  Verden, 
hvorfra  han  kan  se  ned  paa  Fyrster  og  Paver. 
Læg  dig  dette  lille  Stykke  Verdenspsykologi  paa 
Sinde.  Du  behøver  ikke  derfor  at  beundre  din  Fa- 
der mindre.  Jeg  nærer  stor  Beundring  for  ham. 

Johannes 

(rejser  sig  urnligt) 

Men  paa  denne  Maade  bliver  jo  alt  —  al  Tro 

paa,  at  man  skal  hjælpe  de  smaa,  al  Tro  paa,  at 
Kærligheden  til  Menneskene  er  Drivkraften  til  det 
Højeste  —  det  bliver  jo  Løgn. 

Greven 

Der  turde  være  en  god  Portion  Løgn  i  det  Hele, 
unge  Grev  Bonde.  Elsker  du  Menneskene?  Det 
forekommer  mig,  at  du  søger  Ensomheden  for  at 
undgaa  dem. 

Johannes 

Ja,  det  er  sandt,  og  alle  disse  Tanker  ligger  og 
brydes  i  mig  selv.  —  Der  er  jo  saa  meget  andet 
at  elske  i  Livet.  Kunst  og  Skønhed  og  Pragt.  Jeg 
tænker  paa  to  forskellige  Maader,  som  om  der  var 
to  fjendtlige  Mennesker  inden  i  mig,  der  hadede 
hinanden.  —  Og  de  gaar  begge  til  Yderligheder. 
Der  maa  dog  være  et  Sted,  hvor  de  mødes,  inde 
i  mig,  men  jeg  kan  ikke  finde  det. 

Greven 

Kort  sagt  —  en  interessant  ung  Mand!  Johan- 
nes er  en  Drømmer.  Ideerne  tager  du  for  tungt; 
men  de  virkelige  Ting  tager  du  maaske  for  let. 

Jeg  vil  for  Eksempel  spørge  dig:  Har  det  nu 
slet  ikke  tynget  dig,  at  du  saaledes  har  staaet  i  et 
uafgjort , Gældsforhold  til  mig.? 

Johannes 
Jo.  Jeg  har  vist  ikke  haft  en  virkelig  glad  Stund, 
før  jeg  kom  hjem  igaar. 

Greven 
Hvorfor  netop  igaar. 

Johannes 

(tier  og  tørrer  Sveden  af  sin  Pande) 

Greven 
Nuja  —  jeg  forstaar.    Du  hørte  muligvis  et  vist 
Rygte  om  min  Sygdom  —  ja  —  naar  det  først  er 
galt  fat,  maa  man  regne  med  saadant.  Det  er  men- 
neskeligt. 

Johannes 
De  forstaar  alting.  Alting. 

Greven 
Men   tro  nu  ikke,  at   jeg  betragter  det  som  no- 
get sundt  og  godt  Grundlag  for  et  nyt  og  bedre 
Liv,  at  man   haaber  ved  et  Dødsfald  at  blive  fri 
for  en  Forpligtelse. 

Johannes 

Nej,  det  er  galt  i  Bund  og  Grund.  Jeg  ved  det 
altfor  godt.  Det  er,  fordi  jeg  er  saa  splittet.  Jeg 
tænker  stundom,  at  jeg  ser  paa  mig  selv,  som  min 
Mor  vilde  se  paa  min  Far,  hvis  hun  ikke  elskede 
ham. 

Greven 

Du  har  ført  en  altfor  omtumlet  Tilværelse,  unge 
Grev  Bonde.  Du  savner  social  Rygrad.  Der  er 
bleven  eksperimenteret  med  dig.  Du  maa  faa  Or- 
den i  dine  Pengesager!  Det  er  en  meget  vigtig 
Ting  i  denne  Verden.  Da  du  næppe  har  nogen 
nævneværdig  Arv  i  Vente,  maa  du  arbejde.  Lad 
os  nu  se,  hvad  vi  kan  gøre.  Men  nu  melder  sig  et 
aber.  Jeg  kan  ikke  saaledes  bag  din  Fars  Ryg 
furnere  dig  med  Penge. 

Johannes 
Far  ved  alt.  Jeg  har  sagt  ham  det.  Han  gav  mig 
Pengene  til  Dem;   men  paa  saa   ydmygende  Vil- 
kaar,  at  jeg  sendte  ham  dem  tilbage. 

Greven 
Godt.  Det  forandrer  Sagen.  Kun  maa  jeg  ind- 
trængende lægge  dig  paa  Sinde,  at  det  bliver  gjort 
klart  for  din  Far,  at  den  Forstaaelse,  som  er 
mellem  os  to,  ikke  skal  opfattes  som  en  Fjendtlig- 
hed mod  ham  fra  min  Side.  Er  vi  enige.? 

Johannes 
Ja. 

Greven 

(lægger  Armene  overkors) 

Hvad  synes  Johannes  saa  om  Steenslundeborg? 

Johannes 
Her  er  dejligt! 

Greven 
Dejligt!  Det  som  er  stort,  er  skønt.  —  Naa 
—  se  dig  om!  Her  er  jo  en  vidtforgrenet  Virk- 
somhed, saa  der  maa  vel  kunne  findes  et  eller  an- 
det, som  passer  for  dig.  Her  er  nu  til  at  begynde 
med  et  -Bibliothek,  som  gerne  skulde  ordnes  og 
katalogiseres. 

Johannes 
Hellere  end  gerne. 

Greven 
1  Betragtning  af  Slægtskabsforholdet  maa  vi  vel 

ogsaa  kunne  blive  enige  om  en  passende  Løn.  Om 
dette  kan  du  tale  med  Wilmer.  Hos  ham  vil  du 
ogsaa  kunne  trække  paa  en  vis  Sum  efter  nærmere 
Aftale  —  jeg  har  givet  Ordre  til  at  der  aabnes  dig 
en  Konto. 

Johannes 
Jeg  kan  ikke  sige  andet  end  Tak! 

Greven 
Godt.  Godt.  (Vinker  ao  Vises!  Frokostbordet  venter 
dig  derinde! 

Johannes 

(gaar  mod  højre) 

Greven 

(har  taget  en  Avis) 

Et  Ord!  — 

Du  var  i  Berlin.? 

Johannes 
Ja. 

Greven 
Du  saa  ikke  der  min  Søn.? 

Johannes 
Nej. 

Greven 
Hørte  heller  ikke  noget  om  ham.? 

Johannes 
Nej. 

Greven 

Godt,   (Læser  atter  i  Avisen.  Hans  Hænder  skælver) 

Johannes 

(gaar  ind  til  højre) 

WlLMER 
(kommer  i  det  samme  fra  Baggrunden) 

Greven 
Jeg  troede,  De  spiste  Frokost. 

WiLMER 

Jeg    blev   kaldt    ud.    Jeg    kan    meddele    Deres 
Ekscellence  noget  interessant. 

Greven 
Hvad  da? 

Wilmer 
Deres  Ekscellence  faar  Besøg. 

Greven 
Af  hvem? 

Wilmer 
Af  Grev  Bonde.    Han  red  i  dette  Øjeblik  ind  i 
Gaarden. 

Greven 
Han  er  velkommen.  Han  er  hjertelig  velkommen. 

Wilmer 
Ekscellencen  ser  helt  oplivet  ud. 

Greven 
Det  vir  glæde  mig  meget  at  se  min  gamle  Ven. 

Wilmer 
Nu  var  det  fristende  for  mig  at  hævne  mig  paa 
Deres  Ekscellence. 

Greven 
Saa,  hvordan? 

WlLMER 

Jeg  troede  ikke,  Deres  Ekscellence  kunde  lide 
Grev  Bonde. 

Greven 
Jeg  kan  ialtfald  bedre  lide  ham  end  Dem! 

WlLMER 

Jeg  er  dog  ingen  Humbugmager,  Ekscellence. 

Greven 
Nej.    Det   har  De   vist   ikke  Talent   til,   Højst- 
ærede. 

WlLMER 
(dukker  sig  smilende) 

Tak,  nu  har  jeg  faaet  nok  for  idag. 

(Vil  gaa) 

Greven 

(som  prøver  paa  at  rejse  sig) 

Saa  hjælp  mig  dog  op,  Menneske! 

WlLMER 

(hjælper  ham) 

En  Tjener 

(kommer  frem  paa  Verandaen  og  vil  spærre  Vejen) 

Nej.  —  Er  De  gal,   Mand.  —  Vil   De  se,   De 
kan  rubbe  Dem.  —  Den  anden  Vej! 

Bonde 

(kommer  tilsyne) 

Meld  Anders  Bonde! 

Tjeneren 
Jeg  beder  tusinde  Gange  om   Forladelse!   (vendt 
mod  Grev  Steen)  Det  er  selve  Grev  Bonde. 

Grev  Steen 
Kender  du  ikke  Grev  Bonde,  din  Dosmer! 
Velkommen.   Velkommen   og  Tak,   fordi   du   vil 
hædre  Steenslundeborg  med  dit  Besøg. 

Bonde 

(gaar  tavs  frem  gennem  Stuen) 

Grev  Steen 

(følger  efter  ham) 

Vil  du  ikke  sætte  dig? 

Bonde 
Tak.    Ridtet  har  anstrengt  mig  en  Del.  —  Det 
er  ikke  nogen  let  Vej  for  mig  denne.  Men  vi  maa 
tage  Følgerne  af  vore  Fejl.  Jeg  er  kommen  for  at 
tale  om  min  Søn. 

Steen 
Javist.  Javist. 

(De  sætter  sig  paa  hver  sin  Side  af  Bordet) 

Grev  Steen 
Jeg  har  allerede  længe  ønsket  at  tale  med  dig, 
Bonde,  om  Landets  Anliggender. 

Bonde 
Jeg  er  ikke  kommen  for  at  tale  om  Politik.  Jeg 
vil  ikke  søge  Strid. 

Grev  Steen 
Da  du   nu  gør   mit  Hus  den  Ære,  vil   du   dog 
maaske  ogsaa  nok  høre  paa,  hvad  jeg  har  at  sige. 

Bonde 
Steen,  jeg  vil  helst  undgaa  Strid! 

Grev  Steen 
Jeg    tror,    du    bedømmer    de    politiske    Forhold 
noget  skævt. 

Bonde 
Hm.    Da  jeg  traf  dig  sidste  Gang,  var  du  Chef 
for  et  Venstre-Ministerium.    Nu  er  du  Chef  for  et 
Højre-Ministerium.  Alt  dette  er  mig  ligegyldigt. 

Grev  Steen 

(med  et  Smil) 

Jeg  husker  ikke  saa  nøje,  hvad  man  kaldte  det 
Ministerium,  jeg  sidst  havde  den  Ære  at  være 
Chef  for.  Jeg  ved  blot,  at  det  var  mig,  der  holdt 
Tømmerne  og  Pisken,  og  dertil  brugte  jeg  baade 
højre  og  venstre  Haand.  Det  samme  vil  jeg  gøre 
nu.  Jeg  har  aldrig  anerkendt  andet  end  Realite- 
terne. 

Bonde 

Det  er  sandt,  Steen,  hvad  du  siger,  og  det  er 
derfor,  du  er  en  saa  fattig  Mand,  som  du  er.  Jeg 
er  kommen  for  at  tale  med  dig  om  min  Søn. 

Grev  Steen 
Gerne,  Bonde,  gerne.  Kun  saa  meget  vil  jeg 
have  sagt  dig  først:  Dette,  at  jeg  nu  er  bleven 
kaldet  til  at  overtage  Regeringens  Ledelse,  vil  be- 
tyde en  noget  ændret  Kurs.  Visse  statsopløsende 
Tendenser,  som  nu  er  ved  at  dukke  op  og  som 
delvis  har  sit  Udspring  fra  dig,  delvis  næres  af 
Slaphed  og  Selvopgivelse  —  jeg  mener  Nægtelse 
af  at  udføre  sin  Militærpligt  og  Opfordring  til  eller 
bare  Forsvar  for  saadan  Nægtelse  vil  blive  slaaet 
ned  med  Lovens  fuldeste  Kraft. 

Helge  Rode :  Grev  Bonde  og  hans  Hus.  8 

Bonde 
Tror  du,  at  saadant  skræmmer  mig? 

Grev  Steen 
Bevidstheden  om  dit  Ansvar  for  mange  knuste 
og    mange    skamskudte  Skæbner    maa   vel    kunne 
skræmme  en  Mand  som  dig. 

Bonde 
Det  klæder  dig  smukt,  Grev  Steen,   at  tale  saa- 
ledes.  Jeg  staar  kun  til  Ansvar  for  min  egen  Sam- 
vittighed  og    jeg   ønsker  selv  at    blive    behandlet 
efter  Lovens  fulde  Strenghed. 

Grev  Steen 

(venter  lidt,  lægger  Annene  overkors) 

Der  vil  under  ingen  Omstændigheder  blive  rørt 
ved  Grev  Bonde. 

Bonde 
Dette  har  du  ikke  Lov  til  at  sige  mig. 

Grev  Steen 

Jeg  siger  det  dog.  Der  vil  under  ingen  Om- 
stændigheder blive  rørt  ved  Grev  Bonde! 

Jeg  har  den  Ære  at  meddele  dig,  at  du  er  sa- 
krosant.  Det  vil  sige,  at  du  handler  og  kan  frem- 
deles handle  ganske  efter  Forgodtbefindende  — 
ansvarsløst!  Husk  det!  Grev  Bonde  vil  gaa  fri, 
men  enhver,  som  følger  Grev  Bonde,  vil  blive 
ramt  dobbelt  haardt. 

Bonde 
Naar  jeres  Kraft  ikke  har  kunnet  skræmme  mig, 
kan   jeres  Svaghed  det   heller  ikke.    Steen,  Steen! 

Jeg  maa   og  vil  til   min   sidste  Stund    følge  min 
Overbevisning,  hvor  tungt  I  end  gør  det  for  mig 
ved  Eders  Fejghed.  — 
Jeg  er  kommen  for  at  tale  om  min  Søn. 

Grev  Steen 
Ja,  din  Søn,  Bonde.  Jeg  har  haft  den  Glæde  at 
modtage  hans  Besøg. 

Bonde 
Jeg  ønsker  at  betale   dig  de   Penge,   som   han 

skylder    dig.     (Tager  en  Konvolut  frem  fra  sin  Brystlomme)     Han     haf 

ikke  ønsket  at  gøre  det  selv.  Saa  maa  jeg. 

Det  er  derfor,  jeg  er  kommen,  og  det  er  de 
sidste  Penge,  som  gaar  igennem  mine  Hænder. 

Grev  Steen 

Jeg  ved  ikke  saa  nøje,  hvor  meget  din  Søn  har 
faaet  hos  mig,  Bonde.  I  hvert  Tilfælde  synes  jeg, 
at  du  bør  tale  med  ham  selv  om  det. 

Efter  den  Aftale,  vi  har  truffet,  skylder  han  mig 
egentlig  ikke  noget,  da  det  er  hans  Hensigt  at 
blive  her  og  udføre  et  Arbejde  for  Pengene. 

Bonde 
Lad  mig  komme  til  at  tale  med  ham!  (Han  rejser  sig) 
Steen.  Du  er  gammel  nu.  Vi  er  gamle  Mænd.  Har 
du  ikke  andet  at  tænke  paa  end  at  pynte  dig.  Vil 
du  pynte  dig  med  min  Søn,  som  om  et  levende 
Menneske  kun  var  en  Fjer,  du  kunde  stikke  i  din 
Hat.  Vi  er  gamle  Mænd,  Steen,  vort  Regnskab  skal 
snart  gøres  op.  Hvorledes  tror  du,  dit  ser  ud.? 

Grev  Steen 

(ringer  paa  en  Klokke) 

Saa  meget  ved  jeg  om  det,  Grev  Bonde,  at  jeg 
i  alt  Fald  ikke  skylder  dig  noget! 

Bonde 
Du  skylder  os  alle  meget,  Grev  Steen.  Os  alle! 

Tro    mig.    (En  Tjener  kommer) 

Grev  Steen 
Sig  til  den  unge  Grev  Bonde,  at   hans  Far  øn- 
sker at  tale  med  ham. 

Tjeneren 
Den  unge  Grev  Bonde  er  ikke  tilstede. 

Grev  Steen 
Vidste  han  da  ikke,  at  hans  Far  var  her?  Kom 
han  ikke  til  Frokost? 

Tjeneren 
Jo,   den    unge  Greve   spiste   Frokost    med    Sel- 
skabet. 

Grev  Steen 
Hvilket  Selskab? 

Tjeneren 
Der  var  en  Sagfører  fra  Byen  og  — 

Grev  Steen 
Var  Inspektøren  der? 

Tjeneren 
Ja. 

Grev  Steen 
Saa  maa  Grev  Johannes  have  vidst,  at  hans  Far 
var  her.  Er  han  ikke  i  Haven? 

Tjeneren 
Den  unge  Greve  er  redet  bort.  (Caar) 

Bonde 
.    Du   vil   dog   maaske   lære  Johannes   en    anden 
Gang  ikke  at  være  fejg. 

Grev  Steen 
Jeg  ser  ingen  Fejghed  i  dette,  Grev  Bonde.  Jeg 
tror  din  Søn  i  et  og  andet  ser  paa  dine  Meninger 
som   jeg.    Han  vil  gaa  sin   egen  Vej.    Vore  Børn 
maa  selv  have  Lov  til  at  dømme. 

Ørn  og  WiLMER 

(kommer  fra  højre) 

Bonde 

(vendt  mod  Steen) 

Skal  vore  Børn  dømme,  siger  du.  De  Ord  vi! 
komme  frygtelige  tilbage  til  dig.  Jeg  kom  her  paa 
en  ydmyg  Vej.  Jeg  tænkte,  vi  er  begge  gamle 
Mænd.  Jeg  vil  bede  for  min  Søn;  men  jeg  kan 
ikke.  Jeg  kan  kun  bede  dig  om  en  Ting,  at  du  vil 
løse  mig  fra  et  Løfte,  som  du  maaske  kun  for 
Spøg  har  mindet  mig  om.  Du  vil  ikke  oftere  faa 
mig  at  se.  Jeg  vil  ikke  komme  til  dig  for  at  yn- 
kes over  dig,  for  jeg  ynkes  over  dig  allerede  nu. 
(Vendt  mod  wilmer)  Hils  Johannes  fra  mig  og  sig  ham, 
at  jeg  var  her  og  at  jeg  venter  ham,  og  han  skal 

ikke  være  bange  for  mig,  for  jeg  er  hans  Far  og 

hans    Ven.    (Han  gaar.  WiLMER  og  ØRN  bøjer  sig  i  Tavshed; 

Grev  Steen 

(har  rejst  sig  og  ser  efter  ham  til  han  er  ude) 

Hvad   sagde  det  gale  Menneske  om  vore  Børn  I 

(Hamper  mod  Baggrunden) 
ØRN 

Jeg  ved  ikke,  hvad  han  mente? 
Grev  Steen 

(rasende) 

Hvem  er  alle  de  Folk  dernede? 

WiLMER 

Det  er  Gaardens  Folk,   som   er  kommet  for  at 
se  Grev  Bonde! 

Grev  Steen 
Væk  med  dem!  Væk  med  dem!   (Han  vender  tilbage) 

WiLMER 

De  er  allerede  borte!  —  De  fulgte  med   ham. 
(Hen  til  Greven)  Jeg  har  et  Brev  til  Deres  Ekscellence. 

Grev  Steen 

Kommer    der    Post    nu?    (Tager  mod  Brevet) 
WiLMER 

Det  kom  imorges. 

Grev  Steen 
Mine  Briller!  Hvad  er  det  for  et  Brev? 

WiLMER 


Fra  Grev  Henrik. 


Grev  Steen 
Mine  Briller!  —  Hvorfor  har  jeg  ikke  faaet  det 
før? 

WiLMER 

Jeg  maatte  vente  paa  Lægens  Tilladelse. 

Grev  Steen 
Lægen    skal    ikke    sætte    sine   Ben    mere    paa 
Steenslundeborg,  den  Slyngel! 

WiLMER 

Lægen  har  vel  været  bange  for  at  udsætte  Eks- 
cellencen  for  Indtryk. 

Grev  Steen 
Mine  Briller!  Hvad  for  Indtryk?  De  har  maaske 
læst  mit  Brev? 

Wilmer 
Nej,  Ekscellence! 

Grev  Steen 
Hvad  er  der  i  Vejen?  Er  han  syg? 

Wilmer 
Nej. 

Grev  Steen 
De  ved  noget,  Mand? 

Wilmer 
Det  er  ikke  saa  alvorligt,  jeg  antager,  Grev  Hen- 
rik skriver,  at  han  har  solgt  Rosenholm. 

Grev  Steen 
Solgt  Rosenholm!  Mine  Briller,  Slyngel! 

WiLMER 

(tager  Brillerne  paa  Bordet  og  giver  ham  dem) 

Jeg  skal  tillade  mig  at  gøre  Deres  Ekscellence 
opmærksom  paa,  at  jeg  ikke  er  nogen  Slyngel,  og 
samtidig  anmoder  jeg  om  min  Afsked. 

Grev  Steen 

(skriger) 

De  har  Deres  Afsked! 

(Humper  mod  Døren  lilvenstre  ud) 

David  og  Astrid 

(kommer  fra  højre) 

Johannes 

(samtidig  fra  Baggrunden) 

David 
Hvad  er  der  ivejen  her? 

Astrid 
Hvad  er  det  Jørgen? 

Wilmer 
Jeg  har  taget  min  Afsked!  Jeg  vil  ikke  lade  mig 
byde  alting  af  den  gamle  Djævel!  Jeg  gaar  ud  fra, 
at  du  følger  med  mig,  Astrid.  —  Nu  faar  jeg  jo 
ogsaa  bedre  Raad.  David  og  jeg  har  købt  Rosen- 
holm. 

Johannes 
Skal   jeg  saa  sidde  alene  her  paa  Steenslunde- 
borg?  Det  vil  jeg  ikke! 

Astrid 
Hvorfor  vilde  du  dog  ikke  tale  med  din  Far? 

Johannes 
Det  kan  jo  ikke  nytte.    Jeg  har  jo  bundet  mig. 
Jeg  har  faaet  Penge  paa  Forhaand  for  at  arbejde, 
og  jeg  har  allerede  betalt  en  Gæld  med  dem. 

(Astrid  og  Johannes  er  kommet  frem  i  Forgrunden,  de  andre  taler  dæmpet  sam- 
men i  Baggrunden) 

Astrid 
Jeg  kan   jo   ikke   blive   her,  naar  Jørgen  rejser. 
Forresten   kommer  vi   vel   ikke  til  at  flytte  langt 
bort. 

Johannes 
Det  var  saa  godt  for  mig,  at  du  var  her.    Det 
gjorde  mig  saa  tryg,  jeg  syntes,  jeg  gik  ind  til  et 
nyt  Liv.    Der  skulde  komme  Klarhed  og  Orden  i 
alt.  Nu  styrter  det  sammen  over  mig  igen. 

Astrid 
Det  maa  du  ikke  sige,  Johannes.  Det  bliver  al- 
ligevel aldrig  til  noget  med  os  to.  Det  føler  jeg 
saa  sikkert.  Du  er  skabt  til  at  være  ensom,  og  jeg 
er  en  helt  anden  Slags.  Men  Venner  er  vi,  Johan- 
nes.   (Hun  gaar  hen  til  de  andre) 

David 

(peger  mod  Baggrunden) 

Sig  mig.  Hvem  er  den  Mand,  der  kommer  der- 
nede? 

WiLMER 

Jeg  kender  ham  ikke. 

Johannes 

(med  Udraab) 

Jeg  kender  ham! 

WiLMER 

Hvem  er  det  da? 

Johannes 
Jeg  har  talt  med   ham,   mener  jeg.    —    Jeg  ved 
ikke,  hvad  han  hedder. 

En  Tjener 

(kommer) 

Tør  jeg  spørge:  hvor  er  Hans  Ekscellence? 

WlLMER 
(peger  paa  Døren  titvenstrej 

Hvad  er  det? 

Tjeneren 

(hviskende) 

Grev  Henrik  Steen. 

(Han  gaar  ind  tilvenstre) 

David 
Naa.  Nu  tror  jeg,  jeg  vil  liste  af.  —  Tænk,  ser 
han  saadan  ud,  Henrik  Steen? 

Astrid 
Han  ser  gammel  ud,  saa  ludende  med  Hovedet. 
Han  er-  dog  ikke  mere  end  40  Aar.  —   Hvor  ser 
han  dog  alvorlig  ud! 

David 
Paris  og  Kvinder  og  Vin! 

ØRN 

Han   har  ikke  levet  værre  end  andre,  men  han 

har  saa  at  sige  hverken  haft  Far  eller  Mor,  han 
har  egentlig  været  led  ved  Livet  fra  sin  Ungdom. 
—  Naa,  den  gamle  er  nu  ogsaa  bleven  haardt 
klemt,  først  af  forgyldt  Elendighed  og  saa  af  dette 
kedelige  Ægteskab.  Ekscellencen  blev  umoralsk  alt- 
for sent.  Det  er  nu  hans  Fejl. 

Tjeneren 

(kommer;  henvendt  til  Wilmer) 

Jeg  skulde  bede  Selskabet  om  at  vente  her. 
Greven  kommer! 

Wilmer 
Hele  Selskabet.?  Ved  Ekscellencen,  hvem  her  er.? 

Tjeneren 
Jeg  skulde  bede  hele  Selskabet  om  at  vente. 

(Tjeneren  gaar) 

Wilmer 
Hvad  kan  det  betyde.?  (En  Kiokke  ringer  længe)   Gaa  du 
derind,  Astrid! 

Astrid 

(gaar) 
ØRN 

Jeg  holder  ikke  af  Familiedramaer.  Det  er  et 
forbandet  uhyggeligt  Sted  dette  her  Steenslunde- 
borg! 

Astrid 

Ja,  jeg  skulde  bede  hele  Selskabet  om  at  vente. 

Wilmer 
Hvordan  er  han? 

Astrid 
Aldeles  rasende!  Hans  Hænder  rystede,  saa  han 
næsten  ikke  kunde  holde  paa  Brevet. 

WiLMER 

Rosenholm  var  hans  Øjesten. 
Grev  Steen 

(kommer  fra  venstre.    Gaar  tungt  ststtet  til  Stokken   hen  til  sin  Plads.   Han  lægger 
Brev  og  Briller  fra  sig  paa  Bordet.  Med  et  Øjekast  til  de  forsamlede) 

Tag  Plads.  Vi  venter  Stamherren! 

(Dæmpet  Mumlen  mellem  de  forsamlede) 

Grev  Steen 

(højt  og  forbitret) 

Tag  Plads  om  jeg  maa  bede! 

(Nu  sætter  alle  sig  langs  Væggen  tilhøjre) 

Grev  Steen 

(trommer  med  Fingeren  paa  Bordet) 

Naa.?  Hvad  bliver  det  til.? 

Grev  Henrik 

(kommer  fra  feaggninden.  .Alle  rejser  sig.    Han  studser  ved  at  se  Selskabet  og  gaar 
sin  Far  nogle  Skridt  imøde) 

Du  kender  mig  vel  knap  igen.? 
Grev  Steen 

(nikker  med  et  ubestemmeligt  Smil,  uden  at  række  Haanden  frem) 

Henrik 
Jeg  vilde  egentlig  gerne  have  hvilet  mig  først. 
Jeg  har  gaaet  langt  og  er  meget  træt;   men  siden 

du     ønsker     det.       (Han  nikker  til  Johannes  og  siger  dæmpet)      Vi 

mødes  nok  igen! 

Grev  Steen 
Jeg   ønsker   Sagen    hurtig   afgjort.    Du    kan    jo 
sætte  dig. 

Henrik 

(sætter  sig  lige  overfor  Faderen.  Med  en  Haandbevægeise  mod  de  forsamlede) 

Men  hvorfor? 

Grev  Steen 
Efter  mit  Ønske.   —   Vi  har  jo  ogsaa  Brug  for 

Vidner.    (Med  et  øjekast  til  Selslcabet)    Tag    Plads!    (Alle  sætter  sig) 

Hvad   du   har  skrevet  til  mig,   kan  h'gesaa  godt 

straks    blive    bekendt.    (Bevægelse  mellem  de  Tilstedeværende) 

Du    ønsker  at   frasige    dig  din  Arv  og  Ret  til 
Steenslundeborg? 

Grev  Henrik 

(bøjer  Hovedet) 

Ja. 

Grev  Steen 
Ja  det  maa  formodes,    at  du  vel    har  betænkt 
dette  Skridt   — .    Har   du    Dokumenter  med,    saa 
Sagen  straks  kan  blive  bragt  i  Orden. 

Henrik 
Jeg  kender  ikke  Formen  for  saadant. 

Grev  Steen 
Wilmer.    De  er  jo  Jurist.    Vil  De  tage  Dem  af 
dette  og  sætte  et  Papir  op  i  behørig  Form.  (wilmer 

rejser  sig  og  gaar  ind  tilhøjre) 

Ja   —   saa    er  der  vel    egentlig   ikke    mere   at 
tale  om. 

Henrik 

Betingelserne,  Far  —  har  du  ikke  læst  mit  Brev. 
—  De  Forslag,  jeg  gør.? 

Grev  Steen 
Dem  taler  vi  ikke  om. 

Henrik 
Jeg  maa  bede  dig  — 

Grev  Steen 
Dem  taler  vi  ikke  om,  siger  jeg!  —  Du  ønsker 
ikke  længere  at  være  min  Søn  og  Arving.  Godt 
—  Sagen  er  klar.  (Henvendt  iii  de  andre)  Grev  Henrik  fore- 
slaar,  at  alt,  hvad  jeg  ejer  og  har,  skal  gaa  til 
Grev  Bondes  Eksperimenter.  Steenslundeborg  Slot 
skal  omdannes  til  et  Tuberkulosehospital.  Fortræffe- 
ligt! Som  Spøg  betragtet. 

Henrik 

(ryster  paa  Hovedet) 

Jeg  spøger  ikke.  Det  er  ikke  for  Morskab,  jeg 
er  kommen  her,  og  jeg  vil  bede  dig  alvorligt  om, 
at  vi   maa   drøfte   mine   Planer,    da   det  ellers   er 

sidste    Gang    vi    ses.    (Med  et  Blik  tll  de  tilstedeværende)     Men    

(Astrid,   som   har  siddet  og  seet   ned   for  sig,  rejser  sig  og  gaar  ud.     Johannes 
følger  hende,  men  bliver  dog  siaaende  i  Døren) 

Grev  Steen 

(kan  ikke  længer  beherske  sig) 

Og  Navnet!  —  Navnet!  —  Hvad  skal  der  blive 
af  Navnet! 

Henrik 

(rejser  sig) 

Det  kan  jo  om  Far  vil  knyttes  til  — 
Grev  Steen 

(skriger) 

Til  Hosteanstalten.?  Hvad.?  Og  Slægten.?  Slægten 
siger  jeg! 

Henrik 
Skal  vi  ikke  heller  tale  sammen  alene,  Far. 

ØRN 

Jeg  vilde  netop  bede  om  Tilladelse  til  at  trække 
mig  tilbage. 

Grev  Steen 

(som  kryster  og  knuger  Brevet  i  sin  Haand) 

Sæt  dig  —  De  Herrer  maa  jeg  bede  om  Und- 
skyldning. Maaske  maa  jeg  senere  faa  Lov  til  at 
lægge  Beslag  paa  Dem  —  hvis  De  vil  være  saa 
venlig  at  vente. 

(ØRN  lægger  Haanden  paa  Davids  Skulder.  David  rejser  sig  og  de  gaar  ud) 

Grev  Steen 

(rejser  sig,  efter  nogle  Øjeblikkets  Tavshed,  støder  Stokken  i  Gulvet  og  skriger) 

Slægten  siger  jeg! 

Henrik 

(rejser  sig) 

Den  er  jo  forbi.  Jeg  faar  ingen  Arving  og  det 
er  godt. 

Grev  Steen 

(synker  om  i  Stolen) 

Henrik?  Menneske,  ved  du  da  ikke,  hvad  du 
hedder? 

Henrik 

(taler  stadig  dæmpet) 

Det  er  længe  siden  mit  Navn  var  en  Glæde  for 
mit  Øre. 

Grev  Steen 

Det  er  Hævn!  Det  er  dig  og  Grev  Bonde,  som 
vil  ramme  mig,  men  jeg  lader  mig  ikke  slaa  ned 
som  en  Hund. 

Henrik 
Hævnen  ligger  i  os  selv.  Vor  Slægts  Liv  er  til 
Ende!  Har  den  fortjent  det  bedre?  Nej,  hør  mig! 
Det  er  jo  ikke  for  min  Skyld  jeg  staar  her,  for 
hvis  det  kun  drejede  sig  om  mig,  saa  kunde  jeg 
jo  vente  til  du  var  borte.  Saa  kunde  ingen  hindre 
mig  i  at  gøre,  hvad  jeg  vilde  med  mit. 

Grev  Steen 
Til   Grev  Bonde.    Til   Grev  Bonde  vil   du  give 
det!  Den  hovmodige  Komediant! 

Henrik 
Jeg  ved,  hvad   de  Skældsord  er  værd.   Jeg  har 
brugt  dem  selv. 

Grev  Steen 
Hvad   tænker  du   da  paa.   Menneske.?    Hvad  vil 
du  gøre.-^   Siger  du  mig  i  mit  aabne  Ansigt,  at  du 
ikke  vil  bære  mit  Navn.? 

Henrik 
Der  findes  jo  endnu  Skjulesteder,   hvor  Navnet 
intet  betyder.  Hvis  jeg  da  naar  saa  vidt. 

Grev  Steen 
I  Kloster.?   Vil  du  da  slutte  dig  til  Kirken.?    Til 
den  katholske  Kirke.?  Grev  Bonde  hader  Kirken, 

Henrik 
Det  er  dog  Mænd,  som  han,  der  bygger  den  op 
paany.    Men   lad   det  være,   hvad  det  vil;   det  er 
ham,  der  har  lært  mig,  at  jeg  har  levet  i  lutter 
Mørke.  (Lifit  etter)  Han  og  saa  min  Mors  Skæbne. 

Grev  Steen 

Mellem  os  to  er  alting  forbi;  men  dette  er  mit 
Værk.  Det  er  større  end  Forholdet  mellem  os  to 
—  det  kræver  at  leve.  Det  er  Menneskets  natur- 
lige Lykke  at  vokse  og  det  er  dets  simple  Pligt 
at  bevare!  Alt  andet  er  Sygdom  og  Opløsning! 
En  syg  Lediggænger  skal  ikke  spotte  en  Mands 
Værk.  Hvad  har  du  med  den  arbejdende  Menne- 
skehed at  gøre? 

Henrik 

Jeg  giver  tilbage.  Jeg  giver  tilbage,  saa  kommer 
jeg  i  Plan  med  de  andre  og  skal  ikke  staa  paa  et 
højt  Sted  til  Græmmelse  for  mig  selv.  Træet  er 
blevet  saa  stort,  som  det  kan.  Nu  visner  det  i 
Toppen.  — 

Grev  Steen 

Det  er  ikke  Træet  selv,  der  skal  lægge  Øksen 
ved  sin  Rod.  Det  er  Fejghed! 

Henrik 
Er  det  fejgt,   saa   er  det,   fordi   du   har  skræmt 
mig.  —  Der  maa  jo  dog  være  en  Slags  Ligevægt 
i  Tingene.  Et  Sted  maa  jo  det,  som  er  sket,  løbe 
sammen  i  et  Resultat. 

Grev  Steen 
Se  dig  om!  Her  er  Resultatet!  Det  har  jeg  skabt. 
Det  er  stort  nu.  Skal  det  splittes.?  Krimskrams. 
Hvad.?  Krimskrams!  Skal  disse  store  Marker  deles 
ud  i  hundrede  Stumper  af  Gærder.?  Smaa  usle 
Huse  og  Hytter  til  hver  Stump  Jord.  Hvad.?  Krims- 
krams.? Og  mange  smaa  skidne  Viljer  der,  hvor 
der  nu  er  en.  Hvad?   Hundrede  smaa  kummerlige 

Helge  Rode:  Grev  Bonde  og  hans  Hus.  9 

Mennesker,  Abekatte  i  Træet,  som  søger  deres 
eget  i  Stedet  for  at  virke  med  til  noget  stort  og 
leve  i  Ly  af  noget  stort.  Hvad,  Krimskrams?  Se 
ud  over  Steenslundeborgs  Jord,  saa  ser  du  Resul- 
tatet! Aa.  Hold  op  med  dette  Kludder.  Dette 
Krimskrams-Vanvid ! 

Henrik 
Steenslundeborgs   Jord!    Hvis    Steenslundeborgs 
Jord   kunde  tale,  vilde  den  fortælle  smukke  Ting, 
som  du  ikke  gerne  vilde  høre. 

Grev  Steen 
Vrøvl!  Den  kan  ikke  tale. 

Henrik 
Men  jeg  kan!  Og  jeg  skal!  Det  er  vel  derfor 
jeg  er  her!  —  Nej,  jeg  er  ikke  længer  stolt.  Jeg 
er  ikke  længer  saa  stolt  af  at  have  Røvere  og  Hof- 
snoge til  Forfædre.  Den  bløde  Stol,  jeg  sidder  i, 
brænder  mig;  alt,  hvad  jeg  rører  ved,  brænder 
mig. 

Grev  Steen 
Den,  som  smæder  sin  Slægt,  smæder  sig  selv. 

Henrik 
Ja,  vi  burde  vist  siddet  under  Laas  og  Slaa  alle- 
sammen. —  Den  første  Grev  Steen  —  aah,  en  Aager- 
karl,  ikke  sandt,  og  Slavehandler.?  Med  Guldgaloner 
og  Kaarde!  Med  Næsen  i  Vejret  og  den  frygtelige 
Hængemave!  Buh,  buh  den  første  Grev  Steen.  Jeg 
betakker  mig  for  Æren! 

Grev  Steen 
Jeg  kender  ikke   den   første  Grev  Steens  Regn- 
skabsbøger; men  Facit  var  godt! 

Henrik 

(stærkere) 

Facit  var  godt;  men  Regnskabet  var  slet,  og  nu 
skal  det  gøres  op. 

Grev  Steen 
Da  din  Bedstefader  døde,  Henrik,  da  gjorde  jeg 
Regnskabet  op.  Han  efterlod  et  forgældet  Gods. 
Han  havde  drukket  det  op,  spillet  det  bort,  ødslet 
det  ud.  Og  givet  det  bort.  Javist  han  var  en  god 
Mand!  Og  paa  sit  Dødsleje  købte  han  sin  Sjæls 
Frelse  af  Præsterne  for  store  Summer,  som  jeg 
skulde  betale.  Jeg  har  betalt,  og  Kirken  er  en  nid- 
kær Kreditor;  men  den  Dag  den  forrige  Grev  Steen 
døde  lukkede  jeg  Kapellet  i  Laas  og  kastede  Nøg- 
len bort.  Jeg  gik  ikke  til  den  afdøde  Greves  Be- 
gravelse. Jeg  lod  Præsterne,  som  du  nu  vil  gaa 
til,  være  ene  om  ham. 

Henrik 
Det  er  din  Far,  du  taler  saaledes  om! 

Grev  Steen 
Hvordan  taler  du  til  din! 

Henrik 
Saadan  taler  vi  paa  Steenslundeborg!  —  Alting 
stritter  mod  hinanden.  Alting  skriger  mod  hinanden. 
Det,  som  skulde  binde  sammen,  mangler.  1  Stedet 
for  er  der  Had.  Jeg  kan  se  tilbage  saa  langt  jeg 
vil  —  jeg  ser  ikke  andet  end  fremmede  Mennesker 

9* 

og  fremmede  Skæbner. Da   Mor   var  død, 

saa  skulde  der  vel  grædes  over  hende.  Der  skulde 
vel  blive  lidt  stille.  Men  hvad  fik  vi  at  se. 

Grev  Steen 

Nok.  Nok! 

Henrik 

Ja  nok  nok,  Far.  Da  tænkte  jeg  netop  nok  nok. 
Nu  har  jeg  samlet  nok  af  onde  Ting.  Nu  har  jeg 
længe  nok  bagvasket  Livet!  —  Det  havde  jeg  lært 
af  dig!  Nu  var  det  ikke  saa  morsomt  længer.  Det 
var  kommen  mig  lidt  for  nær.  Men  jeg  græd  ikke 
over  Mor,  for  jeg  havde  aldrig  holdt  af  hende; 
der  var  morsommere  paa  dine  V^eje.  Men  da  jeg 
laa  syg  kom  Mor  til  mig  i   mine  Drømme  —  ja 

hvad  ved  vi! Og  hvad  var  det  saa  vi  fik  at 

se,  da  hun  laa  med  overskaaren  Strube  paa  et 
Galehus.  En  gammel  Mand,  som  lod  sin  Last 
trække  gennem  Byen  med  fire  Heste. 

Grev  Steen 
Hold  op,  hold  op! 

Henrik 
Det  synes  vi  alle  var  galt;  men  hvorlænge  varede 
det.  Nu  er  det  glemt,  glemt,  og  du  er  igen  den 
første  "Mand  i  Landet.  Glemt,  glemt!  Luften  har 
ingen  Hukommelse,  den  er  klar  og  føjelig  og 
Menneskene  smiler.  Og  glemt  er  alle  de,  du  slog 
ned  paa  din  Vej!  —  Glemt,  glemt!  Er  der  da 
ikke  et  Sted,  hvor  alt  dette  løber  sammen,  spurgte 
jeg,  og  tilsidst  fik  jeg  Svaret:  Det  løber  sammen 
i  mig! 

Grev  Steen 

(sagte) 

Henrik,  Du  er  syg,  men  vi  maa  jo  prøve  paa 
at  komme  til  Enighed.  Her  er  Rigdomme  nok.  Jeg 
skal  give  dig  rigeligt  til  dine  Formaal. 

Henrik 

(ryster  paa  Hovedet) 

Hvor  lidt  du  forstaar  mig. 

Grev  Steen 
Naar  Aarene  gaar,  vil  du  komme  til  at  se  det 
anderledes.   —  Jeg  har  ogsaa  drømt   i   min  Ung- 
dom;   men    der  er  intet.    Intet   andet   end  dette! 

(En  Bevægelse  mod  Udsigten)      Dette    alt    dette    Jorden, 

som  er  samlet  —  Fabrikkerne,  som  arbejder  — 
det  er  ogsaa  noget.  Det  er  stort  og  roligt.  — 
Muskler  som  virker,  et  Hjerte,  som  slaar.  Det  er 
ikke  bare  Død,  der  er  fulgt  med  mig.  Det  er  Liv! 
—  Giv  bort  alt,  hvad  du  vil.  Bevar  blot  Steens- 
lundeborg! 

Henrik 

Jeg  er  ikke  tilkøbs.  Rub  og  Stub.  I  Bund  og 
Grund  skal  der  ryddes  op  efter  os!  Pladsen  skal 
ligge  ren. 

Grev  Steen 

Nok.  Nok! 

Henrik 

Hør  mig.  Far.  Du  selv  skal  jo  intet  miste.  — 
Blot  du  giver  dit  Minde  til  det,  jeg  vil,  saa  er 
du  dog  med,  saa  er  du  dog  ikke  helt  fremmed, 
saa  har  du  dog  gjort  godt  igen  —  noget  af  det, 
du  har  forbrudt. 


M4 
Grev  Steen 

(famler  efter  Klokken) 

Det  er  nok.  En  gal  Mand  skal  ikke  lægge  mit 
Livs  Værk  øde.  Jeg  kan  ikke  give  mit  Minde  til 
noget,  som  jeg  hader. 

Henrik 
Tænk  over  det.  Beslut  dig  ikke  straks! 

Grev  Steen 

(kimer  med  Klokken) 

Henrik 
For  sidste  Gang,  Far! 

Tjeneren 

(kommer) 

Grev  Steen 
Bed  Selskabet  om  at  samles! 

Henrik 
For  sidste  Gang,  Far! 

Grev  Steen 
Ja.    For  sidste  Gang!    (Seiskabet  kommer)    Tag  Plads! 

(Man  sætter  sig  i  Forgrunden  tilhøjre) 

Ørn 

(som  tørrer  sig  om  Munden,  mumler) 

Jeg  holder  ikke  af  at  være  Statist! 

Wilmer 
Saa  kan  du  jo  gaa. 

ØRN 

En  Digter  skal  se  alt. 

Grev  Steen 
Min  Søn  Grev  Henrik  har  fastholdt  sit  Ønske, 
og  jeg  imødekommer  ham,  og  han  er  fra  nu  af 
ikke  længer  min  Søn.  (Bevægelse)  Jeg  ønsker  derfor 
at  indsætte  som  Arving  og  adoptere  som  min  Søn 
—   som    min   Søn!    Grev  Johannes  Steen   Bonde. 

(Ser  med  et  Glimt  af  Triumf  paa  Henrik)   Nogen  SlagS  HoSteanStalt 

skal  ikke  indrettes  paa  Steenslundeborg. 

(Lang  Pause) 

Henrik 
Det  maa  Johannes  Bonde  selv  svare  paa. 

Johannes 

(et  Skridt  fremad) 

Hvor  kan  Greven  tro,  at  jeg  vil  stille  mig  imel- 
lem Far  og  Søn. 

Henrik 
Jeg  ved,    at   Johannes    Bonde    i    dette   tænker, 
som  jeg. 

Johannes 
Ja.  Det  er  en  Selvfølge. 

Grev  Steen 
Betænk  dig  dog,  Menneske! 

Johannes 
Her  er  intet  at  betænke. 

Grev  Steen 
Ikke.?    —    Det   falder  dig   let   med   en   Haand- 
bevægelse   at  vælte   alle   Steenslundeborgs   Skove 
og  Marker  ud  i  Havet. 

Johannes 
De  skal  jo  ikke  væltes  ud  i  Havet. 

Grev  Steen 
Ikke.    Den    hostende    Menneskehed    er  et   dybt 
Hav.    Hvad   siger  De,   Wilmer?    Hvad    raader   De 
Deres  Plejebroder  til? 

Wilmer 
Jeg  synes,  det  er  saa  smukt  baade  hvad  Grev  Hen- 
rik og  Johannes  gør;  det  er  saa  ualmindeligt  smukt; 
men  jeg  synes  jo  nok,  det  er  din  Pligt,  Johannes, 
at  betænke  dig  paa  det.  Man  har  ikke  Lov  til  at 
svare  letsindigt  i  en  Sag  som  denne. 

Johannes 
Jeg  kan  ikke  svare  anderledes,  end  jeg  har  gjort. 

David 
Ja,    du  skulde    dog  tænke   over  det,    Johannes. 
Det  er  ikke   hver  Dag,    man   faar  en   Formue  til 
Givende  og  Steenslundeborg! 

Grev  Steen 
I    Brødre    Bonde    er    min    nærmeste    mandlige 
Slægtninge,  vil  du  ikke  Johannes,  saa  vil  jeg  over- 
drage det  hele  til  Grev  David. 

Johannes 

(som  for  at  hindre) 

Det  vil  David  ikke! 

David 
Jeg,  nej.  Det  passer  ikke  for  mig.  —  Jeg  passer 
ikke  til  at  køre  med  fire  Heste.  Jeg  vilde  da  heller 
ikke  gøre  det  for  Fars  Skyld. 

Johannes 
Hvorfor  skulde  saa  jeg? 

David 
Du  har  jo  altid  været  af  en  anden  Slags.  — 

Grev  Steen 
Tal   med  dine  Venner  om  det!  (Han  gaar  ind  tii  venstre) 

Johannes 

(da  Grev  Henrik  vil  fjerne  sig) 

Nej  bliv!  Lad  os  tale  sammen.  —  Jeg  beundrer 
Dem  saa  meget. 

Henrik 

Jeg  vil  helst,  at  vi  slet  ikke  taler  sammen.  Jeg 
vil  ikke  lægge  noget  Pres  paa  Dem.  Saa  meget 
synes  jeg,  at  jeg  skylder  min  Far.   (Caar  ud  i  Baggrunden) 

WlLMER 

Du  maa  jo  være  gal,  hvis  du  siger  nej. 

ØRN 

Det  er  jo  saa  smukt  tænkt,  Johannes. 

WiLMEB 

Smukt  —  smukt!  Naturligvis  er  det  smukt,  hvis 
der  da  er  noget  smukt  i  at  opføre  sig,  som  en  gal 
Mand. 

Johannes 

Jeg  forstaar  jer  ikke.  Henrik  Steen  vil  gøre  et 
stort  Offer,  og  saa  skal  jeg  komme  og  stjæle 
Profitten.  Og  saa  Grev  Steen!  —  Det  rejser  sig 
inden  i  mig  af  Væmmelse! 

ØRN 

Jamen  hør  nu  her,  kære  Ven.  Tænk  paa  alt  det 
Gode,  du  kan  gøre.  Ja,  du  maa  jo  forstaa,  at  det 
er  en  uhørt  Lykke  for  dig,  dette  her. 

Johannes 
Siger  du  det  —  du,  som  er  Kunstner! 

ØRN 

Kunstner  —  ved  du,  hvad  det  er  at  være  Kunst- 
ner. Jeg  ved  det.  Et  Hundeliv.  En  Kunstner,  vel 
at  mærke  en  god  Kunstner,  det  er  en  Mand,  som 
vandrer  i  en  Ørken  med  Støvlerne  fulde  af  smaa 
Sten. 

Johannes 

Og  det  er  Ørn,  som  taler  saadan.  — 

ØRN 

Ja,  det  er  Ørn.  —  Forresten  behøver  jeg  ikke 
at  tale.  Du  har  jo  Feber,  Menneske,  du  staar  jo 
og  ryster  over  hele  Kroppen. 

WlLMER 

Saalænge  Verden  ikke  er  mere  ideel  end  den 
er,  maa  man  gribe  til,  naar  Lykken  er  der. 

ØRN 

Ja  hør  nu,  min  kære  Johannes:  Vi  staar  alle- 
sammen med  en  Fod  i  det  glidende  Ler,  som 
hedder  Fanden  i  Vold.  Steenslundeborg  det  er 
fast  Jord  under  Fødderne. 

WiLMER 

Og  tænk  paa  alt  det  Gode,  du  kan  gøre.  Hvad 
siger  du,  David.? 

David 

Ja,  hvis  jeg  var  Johannes,  saa  sagde  jeg  ja.  Det 
gjorde  jeg! 

WlLMER 

Du  maa  jo  ogsaa  tænke  paa  os  andre.  Din  Mor 
og  —  vi   har  allesammen  gjort  dig  Tjenester.   Nu 

kan  du  faa  Anledning  til  at  gøre  os  Tjenester  igen. 
Nu  sidder  David  og  jeg  i  en  stor  Bedrift,  som 
kræver  mange  Penge.  Vi  har  vovet  os  temmelig 
langt  ud.  —  Og  tænk  saa  Steenslundeborg.  Saa 
ejer  vi  hele  Kysten! 

Johannes 

Jamen    jamen,     (har  flere  Cange  skottet  hen  til  Astrid,  som  har 

staaet  for  sig  selv  ved  Kaminen  og   lyttet  til  Samtalen.    Gaar  nu  hen  imod  hende) 

•  Astrid,   hvad  siger  du.?    Du  staar  hele  Tiden  og 
smiler. 

Astrid 
Jeg.? 

ØRN 

Ja,  lad  de  to  Børn  tale  sammen! 

WiLMER 
Ja     tal     med    Astrid,     (ørn,    david   og  Wilmer  gaar  mod   Bag- 
grunden) 

Johannes 
Hvad  tænker  du,  Astrid.? 

Astrid 
Jeg  elsker  dig,   fordi   du  staar  og  siger,   at  du 
ikke  vil  have  alle  de  Millioner. 

Johannes 
Jeg  vidste  nok,  at  du  vilde  holde  med  mig. 

Astrid 
Det  har  jeg  ikke  sagt. 

Johannes 
Jamen.    Hvad  mener  du  da.?    Du  staar  bare  og 
smiler. 

Astrid 
Jeg  mener  ingenting.    Det  maa  du  virkelig  selv 
om. 

Johannes 
Jamen  du  sagde  jo  selv,  at  — 

Astrid 
Ja  det  gjorde  jeg. 

Johannes 
Saa  vilde  du  da  foragte  mig,   hvis  jeg  sagde  ja. 

Astrid 
Nej,   det  vilde  jeg  ikke.   Jeg  vilde  synes,   at  du 
var  forfærdelig  dum,   hvis   du   ikke  sagde   ja.    Ja, 
det  vilde  jeg. 

Johannes 
Hvorfor  smiler  du  hele  Tiden.? 

Astrid 
Smiler.?  —  Jeg  er  nærved  at  græde.  Det  er  saa 

spændende.      (Slynger   pludsellg   Armene   om   hans    Hals   og   vugger   hans 

Hoved  mod  sit)    Gør  det!  Gør  det! 

Johannes 
Dit  Kys!  Aa,  hvor  jeg  er  lykkelig!   Det  har  du 
aldrig  gjort  før.   Er  det  virkelig  sandt?   Hvornaar.? 

Astrid 
Da  du  stod  der  og  sagde  nej  —  saa  syntes  jeg 
paa  engang,  at  der  var  bare  dig  i  hele  Verden.  — 
Alt  andet  var  bare  Omgivelser!  Aa,  Johannes,  Jo- 
hannes, hvor  jeg  har  længtes  efter  dig!  Aah,  jeg 
har  grædt  og  brændt. 

Johannes 
Jamen  —  hvad  mere  tænkte  du  da. 

Astrid 
Jeg  ved  ikke  mere.  Jeg  tænkte  vist:  Naturligvis 

skal    han    sige    ja    og  saa  flyver  han   bort  fra  os 
allesammen. 

Johannes 

Hvor  kunde  du  tænke  det!  (Kysser  hende)  Astrid, 
Astrid ! 

Astrid 

Er  du  vred  paa  mig,  vel?  Ikke  vred?  Jeg  er 
bare  en  tosset  Pige.  —  Johannes  dog!  Johannes! 
Hvor  er  vi  lykkelige!  Aa,  du  er  saa  smuk,  Johan- 
nes! Jeg  elsker  dine  Øjne.  Jeg  kan  godt  se,  at 
dine  Øjne  er  Stjerner  og  at  du  er  bedre  end  alle 
andre!  Blot  du  ikke  var  saa  kold  —  aa  vær  ikke 
saa  kold! 

Johannes 

Jeg  er  ikke  kold ! 

(WiLMER  Og  ØRN  kommer  frem  i  Baggrunden) 

Johannes 
Vi  glemmer  jo  rent.  Hvad  skal  jeg  saa  svare? 

Astrid 

(tager  sig  forvildet  til  Kinderne) 

Hvad  mener  du?  —  Svare?  Hvad? 

Johannes 
Hvad  skal  jeg  svare  Grev  Steen? 

Astrid 
Aaja   naturligvis.    Du  skal   naturligvis  svare  Ja. 
Jeg  ved,  hvad  Fattigdom  er,  kan  du  tro,  hjemmefra! 
Ja,  ja,  ja!  skal  du  svare. 

Johannes 
Jeg  kan  slet  ikke  sige  dig  imod.  Jeg,  som  følte 
mig  saa  stiv  indvendig.  Tænk  jeg  er  lykkelig!  Jeg 

føler  mig  som  et  lykkeligt  Menneske  i  dette  Øje- 
blik. Alting  aabner  sig  for  mig  —  jeg  har  Lov 
til  at  være  lykkelig.  Ikkesandt  —  jeg  har  jo  Lov, 
—  Jeg  er  lykkelig! 

ØRN 

Naa,    Børnlille.    Har  1  talt  om  Tingene.^    Hvad 
siger  Johannes  saa. 

Johannes 
Jeg  kan  jo  ikke  sige  andet  end  ja. 

WiLMER 

(gaar  ind  til  venstre) 

David 

(kommer  fra  Baggrunden) 

Johannes 
Hvad  vilde  der  ske,  hvis  jeg  sagde  nej. 

ØRN 

Saa  vilde  der  være   hundrede  gridske  Arvinger 
til  at  kaste  sig  over  Byttet. 

Johannes 
Dem  tager  jeg  det  altsaa  fra.^ 

ØRN 

Ja  blæs  du  dem  et  Stykke.  Saadan  er  Livet! 

Grev  Steen 

(kommer   ra  venstre,    ulgt  af  Wilmer.  Han  sætter  sig) 

Nu,  Johannes,  du  har  betænkt  dig. 

Johannes 
Ja,   hvis  Grev  Henrik   ikke  sætter  sig  mod  det, 
saa  er  jeg  villig. 

Grev  Steen 

(til  WlLMER) 

Bed  ham  om  at  komme. 

(Hau  giver  sig  til  at  blade  i  nogle  Dokumenter,  som  Wilmer  har  bragt) 

WiLMER 

(gaar,  kommer  straks  efter  tilbage  med  Henrik) 

Grev  Steen 
Ja.    —    Hvis   dit  Sindelag   ikke  er  ændret,    saa 
bliver  det  nu,  som  jeg  har  sagt.   Johannes  Bonde 
er  villig  til  at  indtræde  i  dine  Rettigheder.    Har. 
du  noget  at  bemærke  dertil. 

Henrik 
Nej. 

Grev  Steen 
Vil  du  da  behage  at  skrive  under  her.  —  Der! 

(Peger  paa  et  Dokument) 

Henrik 

(skriver  under  paa  et  Dokument  og  bliver  staaende  ved  Bordet) 

Grev  Steen 

(giver  Wilmer  et  Vink.  Denne  og  Ørn  træder  til  og  underskriver  Dokumentet) 

Johannes 
Jeg  vil  ikke  tage  noget  fra  Dem!    Det  maa  De 
tro.  —  Hvis  De  kunde  gennemføre  Deres  Plan, 
vilde  jeg  ikke  hindre  det.  Det  maa  De  tro. 

Henrik 

(træt) 

Det  tror  jeg  ogsaa  gerne.  Det  betyder  heller  ikke 
saa  meget  for  mig,  hvad  disse  Rigdomme  gaar  til. 

Johannes 
Ikke? 

Grev  Henrik 

(med  et  hvast  Blik) 

Nej,  dertil  elsker  jeg  ikke  Menneskene  nok.  (Aander 
dybt  nd)  Det,  som  det  kommer  an  paa  for  mig,  er  at 
jeg  bliver  fri.  Det  opnaar  jeg  nu  og  dermed  Farvel. 

Grev  Steen 

(uden  at  se  paa  ham) 

Farvel.  Farvel! 


Far! 


Henrik 

(i  et  Øjebliks  Bevægelse) 

Grev  Steen 

(som  før) 


Farvel ! 

(De  tilstedeværende  søger  at  skjule  deres  Bevægelse,  vender  sig  bort  for  ikke  at  se) 

Henrik 
Det  er  sidste  Gang,  jeg  staar  her. 

Grev  Steen 
Og  derfor  som   sagt.    Farvel.    Noget  godt  Ord 
har  vi  jo  dog  ikke  at  sige  hinanden. 

Henrik 
Jeg  kender  ikke  noget  bedre  Ord  end  Farvel. 

(Han  bøjer  Hovedet  flygtigt  og  gaar) 

Grev  Steen 

(farer  sig  med  Haanden  over  Øjnene) 

Ja  det  er  altsaa  i  Orden.  (Han  rejser  sig) 

(Alle  uden  Johannes  har  samlet  sig  i  Baggrunden,   hvor  de  følger  Henrik  Steen 
med  Ø)nene) 

Grev  Steen 

(staar  et  Øjeblik  og  ser  samme  Vej,   vender  sig  saa  brat,   gaar  et  Par  Skridt,   kan 

ikke  mere,  støder  forbitret  Stokken  i  Gulvet.    Wilmer  og  Ørn  iler  til,  han  segner 

om  i  deres  Arme.  Et  Øjeblik  efter  retter  han  sig) 

Slip!  —  Slip! 

(Han  gaar  alene  ind  til  venstre) 

Wilmer 
Den  Gamle  er  stærk! 

ØRN 

Og  den  unge  med !  (Peger  mod  Baggrunden)  Der  gaar 
han,  Manden,  Mennesket.  Han  har  jo  ikke  engang 
noget  Navn.    Ecce  Homo!    Hvad  er  vi  andre  for 

nogle!      (Han  gaar  ud,   fulgt  af  Wilmer  og  David.   Tilbage  staar  Johannes 
og  Astrid) 

Astrid 

(nærmer  sig  til  Johannes) 

Aah,  hvor  det  var  underligt!  Hvor  det  var  sørge- 
ligt. Og  hvor  det  var  smukt!  Ecce  Homo,  sagde 
Ørn. 

Johannes 

(støtter  sig  til  Kaminen) 

Ecce  Homo.  Det  kommer  ingen  til  at  sige  om 
mig! 

Astrid 
Aa,  Johannes. 

Johannes 
Jeg  er  en  Forræder!  En  Forræder,  forstaar  du, 
og  I  har  allesammen  hjulpet  mig  og  mest  du! 

Astrid 
Det  vilde  jeg  ikke,  Johannes.  Jeg  vilde  dig  kun 
godt.    Du  skal   ikke  tro  saa  ondt  om  mig.    Jeg  er 
bare  et  Menneske,  og  jeg  forstaar  ikke  den  Slags; 

Helge  Rode:  Grev  Bonde  og  hans  Hus.  lo 

men  giv  Slip  paa  Steenslundeborg,  Johannes,  og 
jeg  skal  elske  dig  tifold.  Jeg  siger  det,  Johannes 
—  Du  skal  tro  mig.  Jeg  skal  elske  dig  tifold,  hvis 
du  giver  Slip  paa  det! 

Johannes 
Jeg  kan  ikke.  For  det  er  jo  Vanvid! 

Astrid 
Saa  maa  jeg  hellere  gaa  fra  dig!    Du  tror  mig 
ikke;    men    jeg  vil    ikke   gøre   dig   ondt,    for  jeg 
elsker  dig! 

Johannes 
Nej  du  maa  ikke  gaa.  Jeg  kan  aldrig  mere  taale 

at  være  alene.  (Han  griber  hende  og  drager  hende  ind  til  sig.  En  Kloicice 
kimer) 

To  Tjenestepiger 

(kommer  hastigt  fra  venstre.  De  raaber  i  Munden  paa  hinanden) 

Greven    er   syg.     Greven    ligger   der   inde    paa 
Gulvet! 

(Tjenere  kommer  fra  hejre.   Wilmer  fra   Baggrunden.    Forvirrede  Spørgsmaal  og 
Svar.  Tjenerne  løber  til  venstre) 

WlLMER 

Du  maa  komme,  Johannes! 
Johannes 

(hæst) 

Jeg  vil   ikke  se   ham!   —  Jeg  vil   ikke!  (Hangaar 

hastigt  mod  Baggrunden.  Astrid  ser  et  Øjeblik  efter  ham,  saa  skynder  hun  sig  med 
Wilmer  ind  til  venstre) 

Tæppe. 


TREDIE  AKT 


Gammeldags  Spisestue  paa  Store  Bakkegaard.  I  Baggrunden  to  Døre.  Mellem 
disse  Buffet,  paa  hvilken  der  staar  en  optrukken  Flaske  Champagne.  Tilhøjre  Vin- 
duer. Tilvenstre  en  Sofa,  Bord  og  Lænestole.  Midt  paa  Gulvet  er  Thebordet  dæk- 
ket. Lys  i  Armstager  er  tændt.  Her  sidder  Grevinden,  Marie,  Arnold  og  Emilie 
Bonde. 

Arnold 
Nej,  det  med  Tidsskriftet  maa  jeg  opgive.  Det 
duer  ikke,  nej.  Næii,  jeg  iiar  faaet  Oplysninger 
idag.  Manden,  der  vilde  sætte  Penge  i  det,  er  en 
Humbugsmager.  Ja,  det  er  den  Slags  Stød,  Verden 
giver. 

Grevinden 
Jeg  synes  efterhaanden  du  opgiver,  før  du  rig- 
tig faar  begyndt,  Arnold. 

Arnold 
Naa  det  synes  jeg  nu  egentlig  ikke.  Men  dette 
med  Jordrenten.  Der  kan  nu  siges  meget  imod 
den  ogsaa.  Den  har  sine  Fortrin,  men  paa  den 
anden  Side  —  Nej,  nu  ligger  jeg  i  Underhand- 
linger,   som   sikkert  vil  føre  til  noget,  jeg  fik  et 

Brev  igaar  Aftes.   —   Vil   du  give  mig  et  Stykke 
Kylling  til,  lille  Marie. 

Marie 

(rækker  ham   Fadet,   som   hun   holder  fast  paa,  mens  han  forsyner  sig  og  derefter 
stiller  langt  bort  fra  ham) 

Arnold 
Nej,  det  som  jeg  nu  er  igang  med  har  jeg  mere 
Tillid  til.  Jeg  kan  ikke  saa  godt  sige,  hvad  det  er 
endnu,  for  det  er  en  Hemmelighed,  men  til  jer 
kan  jeg  jo  gerne  fortælle  det.  Det  er  et  Aktiesel- 
skab, som  jeg  ikke  kan  nærmere  betegne,  men 
Ideen  er  smuk  og  ikke  uden  Idealitet,  skønt  den 
ogsaa  praktisk  set  er  meget  gavnligt.  —  De  vil 
have  mig  til  Medindbyder,  forstaar  du,  og  mulig- 
vis til  Direktør;  men  det  skal  I  nu  ikke  tale  om. 
Det  er  naturligvis  til  Dels  for  Navnets  Skyld  — 
og  i  den  Anledning  kommer  jeg  nok  til  at  smykke 
mig  med  min  Grevetitel  igen.  —  Ja  det  er  noget 
kedeligt  noget,  men  det  er  dog  temmelig  ligegyl- 
digt! —  Det  er  jo  ligegyldigt!  —  Og  den  Direktør- 
stilling fører  en  Masse  andet  med  sig,  forstaar  du. 
Ja  egentlig  talt  fører  den  til  alt  muligt  —  saa  nu 
behøver  du  ikke  at  have  Bekymringer  for  mig. 
Mor.  Nu  er  jeg  ovenpaa  engang  for  alle.  Det  er 
noget  kedeligt  noget  med  Johannes.  Ja  ikke  blot 
det,  at  han  er  paa  Steenslundeborg,  mener  jeg. 
Men  hvad  skal  det  egentlig  blive  til  med  ham? 

Grevinden 
Hvis    han    kommer   godt    ud   af  det  med  Grev 
Steen,  saa  kan  han  da  ialtfald  blive  forsørget. 

Arnold 
Ja  ja.  Det  er  jo  ogsaa  noget.  —  Naa,  det  lader 
da  til,  at  Far  faar  en  ordentlig  Søvn. 

Grevinden 

Han  plejer  altid  at  sove  godt,  naar  han  har  haft 
det  Tilfælde. 

Arnold 
•    Ja,  det  er  dog  noget  kedeligt  noget  dette,   at 
han  falder  i   Afmagt.    Jeg  kunde  jo  straks  se  paa 
ham,  da  vi  mødte  ham  nede  paa  Vejen,  at  han  var 
anstrengt. 

Grevinden 

Det  var  jo  ikke  saa  underligt.  Sidde  tilhest  i 
bagende  Solskin.  Og  det  er  mindst  to  Aar  siden 
Far  holdt  op  med  at  ride.  —  Men  jeg  er  ialtfald 
glad  over,  at  jeg  fik  ham  til  at  lægge  sig  herinde 
istedetfor  i  det  skrækkelige  lille  Hus  —  gid  han 
vilde  blive  liggende  her  inat. 

Arnold 
Ja  det  er  noget  kedeligt  noget  med  det  Hus.  — 
Men  ellers  ser  det  jo  altsammen  meget  gunstigt  ud. 

(Sætter  Lorgnetterne  foran  Urillerne  og  undersøger  Bordet)     Maa    jeg    ikke 

bede  dig  om  et  Stykke  Kylling  til,  lille  Marie. 

Marie 

(rækker  Fadet  frem  og  holder  fast  paa  det) 

Emilie 

(tager  fat  i  Fadet) 

Kan  du  ikke  lige  saa  godt  lade  det  Fad  staa 
foran  Arnold.? 

Arnold 
Ja,  hehe  —  hvad  er  det  egentlig  for  noget.  — 
Jeg  synes   ogsaa,   at  Marie  har  en  vis  Lyst  til  at 
holde  paa  det  Fad. 

Emilie 

(med  en  fortrydelig  Latter) 

Hun  klamrer  sig  ligefrem  til  det,  saa  jeg  maa 
vriste  det  fra  hende  med  Magt. 

Marie 

(har  sluppet  Fadet  og  skjult  sit  Ansigt  i  sine  Hænder) 

Grevinden 

(venligt) 

Jeg  er  vis  paa,  at  Marie  vil  frelse  lidt  Kylling 
til  Ane  Smed.  Men  du  maa  jo  huske  paa,  at  Ar- 
nold har  gaaet  en  lang  Tur  og  er  sulten. 

Emilie 
Ane  Smed  er  da  ikke  det  eneste  Menneske,  som 
skal  spise! 

Arnold 

(ler  veltilfreds) 

Nej,  det  er  jo  meget  kønt  af  Marie;  men  —  ja 
jeg  vil  jo  nødig  konkurrere  med  Ane  Smed  —  na- 
turligvis. 

Marie 

Jeg  mente  det  slet  ikke. 

Arnold 
Vi    andre  er   jo  ogsaa   Mennesker.  —   Skal  de 
Fattige   have  al  Kyllingestegen,  saa  kommer  vi  jo 
til  at  tigge  hos  Ane  Smed  om  et  lille  Ben.  (Tager  et 

Stykke  til  og  rækker  Fadet  til  Marie)  VærSgO,  Maric.    Nu  11133  dU 

gerne  h3ve  Resten  for  mig. 

Marie 

(rejser  sig  og  vil  gaa;  men  vender  sig,  snapper  Fadet  og  skynder  sig  ud) 

Grevinden 
Det    lille   Skind.    Hun    blev    blodrød.    Hvor   er 
hun  dog  god  og  tapper. 

Arnold 
J3  det  er  glædeligt  at  se  —  virkelig  glædeligt. 
Men  hvad  er  det  for  noget  der  paa  Buffetten.?  — 
Det  forekommer  mig,   at  det  har  en  paafaldende 
Lighed  med  Champagne.? 

Emilie 

(hen  til  Flasken) 

Vil  du  have,  Arnold.? 

Grevinden 
Jeg  skænkede  et  Glas  til   F3r  før,  d3  h3n  V3r 
syg.  Det  er  det  eneste,  som  virkelig  gør  ham  godt. 
Men  han  ma3  endelig  ikke  vide  det. 

Emilie 
Vil  du  h3ve,  Arnold.? 

Arnold 
J3  jeg  ved  virkelig  ikke.    I  og  for  sig  k3n  det 

ma3Ske    være    g3Vnligt.     (Ser  spørgende  paa  Grevinden) 

Grevinden 
Drik  du  bsre  et  Gl3s,  min  Dreng.  Skænk  til  ham 

Emilie.  Og  tag  selv,  hvis  du  vil  have,  og  sæt  saa 
Flasken  ind  i  BuflPetten. 

Emilie 

(skænker  et  Glas,  som  hun  bringer  Arnold,  og  sætter  derpaa  Flasken  ind) 

Arnold 

I  og  for  sig  bryder  jeg  mig  jo  ikke  om  det; 
men  paa  den  anden  Side.  (Drikker)  Ah!  Meget  gavn- 
ligt! Maa  jeg  spørge:  holder  du  altid  den  Cham- 
pagne, Mor.? 

Grevinden 

Nej.  Det  er  Fødselsdagen.  Folk  sender  alt  muligt. 
Man  skulde  tro,  de  var  gale.  Alle  Slags  Lækkerier 
kommer  ind  ad  Døren.  Kager  og  Gaaseleverpostej. 
Til  Far!  Jeg  ved  ikke,  om  jeg  skal  le  eller  græde. 
Der  kommer  sogar  Tandpulver  i  Pundevis.  Far  vil 
jo  have,  at  det  skal  sendes  tilbage  altsammen. 

Arnold 
Ja  naturligvis.  —  Paa  den  anden  Side  er  det  jo 
noget  kedeligt  noget,  saadan  at  sende  det  tilbage. 

Grevinden 
En  Kurv  Champagne  bliver  jeg  ialtfald  nødt  til 
at  beholde,  siden  jeg  har  taget  Hul  paa  den. 

Arnold 
Kunde  vi  ikke  faa  den  til  Middagen  imorgen.!^ 

Grevinden 
Nej,   det  vilde  være   Far  for  meget  imod.    Der 
kommer  rød  og  hvid  Vin  paa  Bordet,  for  jeg  kan 
nu  engang  ikke  tænke  mig  et  Festbord  uden  Vin; 

men  jeg  vil  ikke  gøre  Far  mere  imod  end  nød- 
vendigt. 

Emilie 

(staar  hos  Arnold  og  ser  paa,  at  han  spiser) 

Han  vil  vel  alligevel  ikke  spise  med  os  andre? 
—   Gud   hvor  du   ligner  din  Far  nu,  Arnold,  paa 

Blikket! 

Grevinden 
•    Nej.   Desværre.    Det  vil  Far  nok  ikke;  men  det 
kan   jo  være  ligemeget,   naar  han  blot  maa  blive 

rask.    (Et  Auiomobilhorn  høres  udenfor) 

Aa  disse  afskyelige  Automobiler. 
Emilie 

(ved  Vinduet) 

Den  kommer  herind. 

Grevinden 
Herind?   Saa    er  det  dem  fra  Steenslundeborg. 

Aa     bed    dem     om    at    være    stille!     (idet  Emiue  vil  aabne  Du- 
ren, kommer  Johannes,  derefter  David  og  saa  Wilmer  hurtig  ind) 

David 

(som  er  let  beruset) 

Nu  skal  I  høre  paa  Historier! 

Johannes 
Grev  Steen  er  død! 

David 
Ja  nu  skal  I  Fanden  ta'  mig  høre  Historier! 

Grevinden 
Vær  dog  stille!  Vær  dog  stille! 

David 
Ja  men  hør  nu!  Grev  Steen  er  død  og  Johannes 
er  hans  Arving  og  jeg  og  Wilmer  — 

Grevinden 
Ja  jeg  hører  det.  Vær  bare  stille.  Far  sover. 

David 
Det  er  noget  underligt  noget,  at  du  ikke  vil 
høre.  Jeg  og  Wilmer,  vi  har  købt  Rosenholm.  Men 
jeg  kan  gerne  lade  være  at  fortælle  det,  naar  det 
ikke  interesserer  dig  —  at  vi  ejer  hele  Kysten. 
Hele  Molevitten  paa  begge  Sider. 

Grevinden 
Lad  os  sætte  os  ned  og  være  stille.  —  Er  Grev 

Steen    død.^    (Hun  gaar  tilhøjre.  De  andre  følger) 

Johannes 
Ja  det  er  jo  det  han  siger.  Mor.  Og  jeg  er  hans 
Arving.  Hele  Steenslundeborg!  Mit!  Altsammen  1 

Grevinden 
Grev  Steen  er  altsaa  død,  siger  du. 

Johannes 
Ja,  men  det  er  selvfølgelig  ligegyldigt,  at  jeg  er 
Ejer  af  Steenslundeborg. 

Grevinden 
Nej,   det  er  ikke.    Naar  du  blot  vil  tale  sagte. 
Din  Far  er  syg.  Fortæl  saa!  Du,  Jørgen! 

WiLMER 

Ja  Grev  Henrik  har  frasagt  sig  sin  Arv  og  Jo- 
hannes er  indtraadt  i  hans  Rettigheder.  Der  er 
ikke  mere  at  fortælle. 

David 
Ikke   Spor   mere!    Men    det  er  vel  ogsaa  nok! 
Bummelum! 

Arnold 

(som  har  rejst  sig  og  tavs  har  lyttet  til,  siger  rasende :) 

Nej,  det  er  sandelig  ogsaa  nok!   (Tømmer  sit  cias  og 

sætter  det  haardt  i  Bordet) 

David 
Hvad  er  det  med   dig,  Videnskabsmand!  (Serpaa 
hans  Glas)    Hvad    er   det   for  noget,  du  drikker?  — 
Næ!    Synes  jeg  ikke  nok!   Jeg  saa  en  Kurv  i  En- 
treen!   Bummelum!   (Han  gaar  ud) 

Arnold 
Jeg  siger  det  er  nok! 

Grevinden 
Vær  stille,  Arnold! 

Emilie 

(tager  ham  under  Armen  for  at  berolige  ham) 

Arnold 
Det  er  lumpent,  siger  jeg.  Det  er  at  svigte  alle 
Idealer!    Og  saa   er  det  Fars  værste  Fjende!   Føj 
for  den  Lede! 

WiLMER 

Vilde  du  sagt  nej  til  Steenslundeborg,  maa  jeg 
spørge.? 

Johannes 
Ja,  vilde  du? 

Arnold 
Ja  det  ved  Gud  jeg  vilde!    Det  er  en  fuldkom- 
men Skandale  af  dig,  Johannes!   (Emiue  trækker  ham  hen  i 

et  Hjørne) 

Arnold 

(protesterer) 

Jeg  maa  have  Lov  til  at  sige  min  Mening!  — 
Og  skulde  der  være  nogen,  saa  skulde  det  da  være 
mig,  som  er  den  ældste! 

(De  taler  dæmpet  sammen  i  en  Krog) 

Grevinden 

(til  Johannes) 

Jeg  ved  ikke,  om  jeg  skal  være  glad  eller  be- 
drøvet, Johannes. 

Johannes 

Jeg  heller  ikke.  Mor  —  du  kan  tro,  jeg  er  un- 
derlig tilmode!  Det  er  ligesom  jeg  var  ude  paa 
Havet  og  løftedes  op  af  Bølgerne  og  kastedes  ned 
igen  og  alting  er  tomt.  Jeg  suser  af  Tomhed  ind- 
vendig! 

Grevinden 

Du,  er  ophidset,  Johannes.  Det  er  jo  rimeligt; 
men  forsørget  er  du  da,  saa  den  Bekymring  er  jeg 
fri  for! 

Johannes 

Alting  er  ligegyldigt!  Jeg  ser  saa  forfærdelig 
tydeligt,  at  alting  er  ligegyldigt  og  tilfældigt,  og 
jeg  er  selv  Topmaalet  af  Ligegyldighed  og  Tilfæl- 
dighed. Giv  mig  noget  at  drikke,  Mor! 

Grevinden 
Nej,  Johannes. 

Johannes 
Der    er    tusend    Djævle,  som   skoggerler  indeni 
mig,  at  jeg  skal  være  glad  og  nyde  Livet.  Men  jeg 
kan  ikke,   for  alting  er  sort  og  tomt.    Jeg  havde 
Lyst  til  at  drikke  mig  ihjel  slet  og  ret. 

Grevinden 
Tal  ikke  saadan,  Johannes!  Men  tænk  paa,  hvad 
din  Far  vil  sige  til  dette. 

Johannes 
Far  aner  ikke,  hvor  uendeligt  ligegyldigt  alting 
er.    Det  er  ganske  det  samme,  hvad  vi  foretager 
os.  Livet  er  lige  evigt  for  det  og  lige  tomt. 

Grevinden 
Hvorfor  er  Astrid  ikke  med  jer.? 

Johannes 

(skamfuld) 

Hun  syntes  ikke,  at  Grev  Steen  skulde  ligge 
død  i  et  tomt  Hus.  Men  jeg  kan  ikke  holde  ud  at 
være  paa  Steenslundeborg! 

WiLMER 

Det  maa  du  nu  se  at  vænne  dig  til.  Men  hvad 
Far  angaar,  saa  har  jeg  sørget  saa  godt  som  muligt 
for,  at  der  intet  kommer  ud  om  dette  før  efter 
Fødselsdagen. 

Grevinden 

Det  er  endda  godt.  Bedst  den  var  overstaaet! 

WlLMER 

Bagefter  gør  det  jo  ikke  saa  meget. 

Johannes 
Er  det  saa   galt,  hvad  jeg  har  gjort,  at  Arnold 
har  Lov  til  at  fornærme  mig.  Jeg  forstaar  mig  ikke 
længer  paa  det.  Jeg  tror  vi  er  gale  allesammen  i 

WlLMER 

Nej,  hør  ved  du  hvad.  Bryder  du  dig  om,  hvad 
Arnold  siger.  Det  er  virkelig  for  naivt.  —  Der  er 
i  hele  Verden  ikke  et  Menneske,  som  er  ved  sine 
fulde  fem,  der  ikke  vilde  have  gjort  som  du. 

Johannes 
Ja  det  siger  I  allesammen,  undtagen  Arnold!  Og 
en  gal  Mand  inden  i  mig  selv. 

Grevinden 

(har  sat  sig) 

Nej,   at  dette  virkelig  er  sandt!  Jeg  kan   ikke 

være  andet   end  glad,   min    Dreng.  Du   er   jo  da 

ogsaa    hans    Slægtning  og  Gudsøn.  Naar  der  nu 
blot  ikke  bliver  Vrøvl  om  det. 

WlLMER 

Ja  det  er  jo  den  alvorlige  Side  af  Sagen.  Det 
kan  ikke  undgaas,  at  der  bliver  Proces.  Baronen 
paa  Løvenborg  har  allerede  aflagt  Visit. 

Johannes 
At  du  gider  fortælle  det.  Han  er  simpelthen  gal. 

(Han  giver  sig  til  at  drive  urolig  frem  og  tilbage) 

WiLMER 

Nej  det  er  han  nu  ikke.  Hans  Hustru  er  Grev 
Steens  Halvsøster  og  man  kan  ikke  undre  sig  over, 
at  han  hævder  hendes  Ret. 

Men  jeg  tror  nu  ikke  det  vil  lykkes  ham  at  be- 
vise, at  Grev  Steen  var  utilregnelig,  da  han  ind- 
satte Johannes.  Sagde  Far  noget  om  Grev  Steen, 
da  han  kom  hjem  idag.? 

Grevinden 
Ikke  et  Ord! 

WlLMER 

Sagen  er  den.  Baronen  paa  Løvenborg  fortalte, 
at  en  Husmand,  jeg  ved  ikke  hvem,  som  af  en 
eller  anden  Grund  var  forbitret  paa  Grev  Steen, 
havde  standset  Far,  da  han  kom  ridende  fra  Steens- 
lundeborg,  og  havde  klaget  sin  Nød  for  ham. 
Denne  Mand  skal  have  fortalt,  at  Far  sagde:  Grev 
Steen  er  gal. 

Grevinden 

Du  mener  da  ikke,  at  de  vil  føre  Far  som 
Vidne. 

WiLMER 

Det  kan  neppe  undgaas,  med  mindre  Far  af- 
giver en  Erklæring  i  den  ene  eller  den  anden 
Retning  forud. 

Grevinden 

Det  er  jo  det  samme.  I  maa  ikke  rode  Far  ind 
i  den  Sag! 

WiLMER 

Vi,  nej.  Det  er  selvfølgelig  ikke  os,  der  vil  rode 
ham  ind  i  det. 

Johannes 

(er  kommen  hen  til  dem) 

Det  er  ikke  os. 

Grevinden 
Aa,   jeg  begynder  at  ønske,   at  dette  ikke  var 
sket! 

En  Pige 

(kommer) 

Der  er  en  Herre,  som  gerne  vilde  tale  med 
Grevinden. 

Grevinden 
Hvem  er  det.? 

Pigen 
Det  er  vist  en  af  disse  Journalister.    Han  siger, 
at  Greven  i  to  Dage  har  lovet  at  tage  imod  dem. 

Grevinden 
Aa,  det  er  ogsaa  forskrækkeligt.  Nu  har  vi  glemt 
dem  igen.  Gaa  med  mig,  Jørgen. 

WiLMER 

De  er  nu  bleven  holdt  utilbørlig  længe  hen! 
Det  kan  ikke  nytte!  Man  maa  tage  Hensyn  til 
Pressen ! 

(Grevinden  og  Wilmer  gaar  ud  tilvenstre) 

Arnold 

(kommer  med  Emilie  hen  til  Johannes) 

Ja,  selvfølgelig  maa  jeg  ønske  dig  til  Lykke,  Jo- 
hannes. Du  forstaar  nok,  det  er  jo  lidt  kedeligt 
det  med  Far;  men  paa  den  anden  Side,  kan  jeg 
jo  godt  indse,  at  man  ikke  kan  sige  nej  til  saa- 
dant  noget. 

Emilie 
Til  Lykke,  Johannes. 

Johannes 
Jeg  er  glad,   fordi   I   siger  det.    Undskyld.   Jeg 
kom  til  at  tænke  paa  noget  komisk. 

Arnold 
Det  betyder  jo  meget  for  os  allesammen,  at  der 
kommer  Penge  i  Familien.  Vi  maa  jo  allesammen 
leve.  (Bryster  sig)  Jeg  f.  Eks.  er  jo  selv  ved  at  blive 
Forretningsmand  —  en  temmelig  stor  Historie  — 
et  Aktieselskab,  der  mangler  ikke  andet  end  lidt 
Kapital.  Det  kan  maaske  interessere  dig  ved  Lej- 
lighed at  høre  om  det.? 

Johannes 
Jeg  er  glad  ved,  at  du  ogsaa  ser  saa  menneske- 
ligt paa  det.  Haha.  Vi  er  allesammen  særdeles  for- 
nuftige Mennesker!  Vi  er  meget  kloge. 

Emilie 
Ved  du  hvad,  Johannes.  Nu  skulde  du  sætte  en 
Masse  Penge  i  Arnolds  Foretagende.  Det  er  noget 
med  Bølgeslag. 

Johannes 
Saa  mange  du  vil!  Og  flere  endnu! 
Bare  du   havde  mere  end  et  Foretagende,  Ar- 
nold! 

Emilie 
Synes  du  ikke  ogsaa,  Arnold,  at  Johannes  er  for- 
færdelig sød.  —  Idag  kan   jeg  se,   at   han  ligner 
dig. 

Helge  Rode:  Grev  Bonde  og  hans  Hus.  ii 

Johannes  1 

Jeg   er   sød.    Jeg   er   sød!   —   Undskyld.    Hele        j 
Verden  forekommer  mig  saa  ustyrlig  komisk,  og        | 
det  mest  komiske  af  det  Hele  er,   at  jeg  endnu        ' 
ikke  er  gaaet  ud  og  har  hængt  mig.  Men  Far,  han 
er  den  mest  komiske  af  os  alle.  —  Føj! 

WiLMER 
(kommer  hastigt) 

Har  I  hørt  det  sidste  om  Far?  ' 

i 

Arnold  i 

Nej.  Hvad  da.?  ' 

WlLMER 

Han  vil  ikke  længer  modtage  Penge  for  sine 
Bøger.  Ikke  en  Øre.  Enhver  kan  trykke  dem,  som 
han  vil. 

Arnold 

Saa,  hvem  siger  det.? 

WlLMER 

Det  kommer  en  Journalist  her  og  fortæller,  og 
iMor  siger,  det  er  sandt.  Far  har  sagt  det  til  en 
Husmand,  som  bad  ham  om  Hjælp.  Far  sagde,  at 
han  aldrig  mere  vilde  faa  Penge,  og  han  græd,  da 
han  sagde  det. 

Johannes 

Det  kan  jo  være  ligegyldigt  nu!  Der  er  mer 
end  nok  af  Penge  i  Verden! 

WlLMER 

For  dig  maaske,  men  ikke  for  os  andre.  Og 
heller  ikke  for  dig,  vil  jeg  sige  dig,  naar  du  skal 

føre  Proces.  Tværtimod,  nu  har  vi  allesammen 
Brug  for  Penge,  som  aldrig  før.  David  og  jeg  har 
vovet  os  temmelig  langt  ud  og  saa  smider  Far  det 
Hele  ud  af  Vinduet.  Det  havde  da  ogsaa  været  en 
Arv! 

Arnold 
Det  maa  forhindres!   Der   er  da   ingen  Mening 
i,    at    han    skal    smide   det    hele    ud    paa    Lande- 
vejen ! 

David 

(kommer  ind  med  noget  skjult  under  Trøjen.    Han   agerer  listende  Forbryder;    men 

kan  næsten  ikke  holde  sig  for  Latter.   Trækker  endelig  to  Flasker  Champagne  frem 

og  svinger  med  dem) 

Bummelum!  Nu  skal  I  sgu  se  paa  Løjer!  Nu 
skal  der  være  Fest  paa  Store  Bakkegaard  engang 
igen. 

WiLMER 

Men  David  dog,  er  du  gal  Mand! 
Arnold 

(rækker  sit  Glas  frem  med  et  lille  Latteranfald) 

Vil  du  være  ordentlig,  David.  Du  maa  skam  se 
at  være  ordentlig.  (Han  drikker) 

David 

(skænker  for  Johannes) 

Jeg  skal  skam  være  ordentlig,  skal  1  se.  Skaal 
for  Store  Bakkegaard !  (Drikker)  Skaal  for  Rosenholm ! 
(Drikker)  Skaal  for  Steenslundeborg!  (Tømmer  ciasset) 

Johannes 

(holder  sit  Glas  frem) 

Skænk.  Jeg  maa  have  Vin  idag! 

Arnold 
Naar  du  bare  ser  at  faa  Flaskerne  væk  i  Tide, 
David. 

Grevinden 

(kommer  i  det  samme,  forfærdet) 

David!  Skam  dig  dog,  David! 

David 
Hvad  skal  jeg  skamme  mig  for?   Skal   jeg  ikke 
have  en  Rus  idag?  Hvornaar  skal  jeg  saa  have  en 
Rus,  maa  jeg  spørge? 

Grevinden 
Sæt  de  Flasker  ud,  straks  siger  jeg! 

David 
Kan  du  nu  ikke  være  lidt  gemytlig.  Mor.  Havde 
det  ikke  været  for  idag,  saa  var  jeg  gaaet  fallit 
inden  Aaret  var  omme,  og  det  kunde  være  lige- 
meget  for  mig,  men  det  havde  været  Synd  for  dig 
og  Børnene.  Ja,  det  er,  hvad  jeg  mener. 

Grevinden 
Sæt  nu  de  Flasker  ud,  David,  straks!    Far  kan 
jo  komme. 

David 

Ja,    jeg    sætter    dem    jo    OgSaa    ud.    (Han  tager  slukøret  Fla- 
skerne. Under  dette  er  Samtalen  mellem  Wilmer  og  Arnold  blevet  livlig) 

Wilmer 
Ja,  Henrik  Steen  har  bare  en  daarlig  Mave,  det 
er  hele  Forklaringen,  men  vi  har  Brug  for  Kapital. 

Grevinden 

(bliver  staaende  og  lytter) 

Vær  stille.  Jeg  synes,  jeg  hører  Far!  —  Vær 
stille! 

(Et  Øjebliks  Tavshed,  hvorefter  Samtalen  fortsættes  højrøstet) 

Arnold 
Hvor  mange  Hartkorn  er  der? 

WiLMER 

Det  Hele,  mener  du.  Rosenholm,  Store  Bakke- 
gaard  og  Steenslundeborg.  Ja,  lad  mig  se.  Steens- 
lundeb — 

(Døren  er  gaaet  op  og  Bonde  kommer  langsomt  ind.  Der  bliver  paa  engang  gan- 
ske stille  i  Stuen.  David  naar  lige  at  faa  sat  Flaskerne  paa  Buffetten  og  bliver 
staaende  med  Ryggen  til  denne.  Bonde  gaar  frem  gennem  Stuen  og  tilbage  igen, 
engang  uden  at  se  paa  nogen.  Sætter  sig  saa  med  et  dybt  Suk  i  en  Lænestol.  Alle 
staar  tavse  og  ser  hen  paa  ham) 

Bonde 
Tal   bare.    1  skal  ikke  tie  stille  for  min  Skyld. 
Tal  kun.  Jeg  sidder  her. 

Grevinden 

(hen  til  ham) 

Har  du  hvilet  dig  godt,  Far? 

Bonde 
Hvilet?  —  Jo-o. 

Arnold 
Far  ser  jo  rigtig  flink  ud. 

Bonde 

(ser  paa  ham) 

Hm. 

WiLMER 

Det  er  dejligt,  at  Far  er  kommen  sig,  saa  Far 
kan  være  rask  til  imorgen. 

Bonde 
Rask  imorgen?  —  Tal  kun,  I  skal  ikke  lade  jer 
forstyrre  af  mig.  (Tavshed) 

Bonde 
Naa.  Fortæl  mig  saa  noget. 

Grevinden 
Hvad  vil  du,  at  vi  skal  fortælle.? 

(Hun  giver  sig  til  at  samle  Tingene  paa  Bordet) 
(Tavshed) 

WiLMER 
(som  staar  støttet  tii  Midterbordet) 

Jeg  har  slet  ikke  hørt  noget  om  Fars  Besøg  hos 
Grev  Steen.  Hvad  Indtryk  gjorde  han  paa  dig? 

Bonde 
Det  samme  som  altid. 

WiLMER 

Naa,  du  syntes  ikke,  han  var  forandret?  Der  er 
nogen,  der  har  fundet  ham  saa  svækket  —  næsten 
sindssyg. 

Bonde 

(ser  mørict  frem  for  sig) 

Ikke  mere  end  altid.  Grev  Steen  var  ganske  og 
aldeles  som  en  Mand  maa  være,  der  lever  i  den 
nuværende  Verden  og  følger  dens  Skikke.  Hverken 
værre  eller  bedre.  Hans  hele  Udvikling  har  været 
ganske  konsekvent. 

Grevinden 
Naa,  det  mener  du? 

Bonde 
Hvorfor  spørger  I  om  Grev  Steen? 

Grevinden 
Naa,  ikke  for  noget. 

Bonde 

(ser  forskende  paa  dem) 

Fortæl  mig  saa,  hvad   der  er  hændt.   Jeg  faar 
det  jo  alligevel  at  vide. 

Grevinden 

(standser  i  sil  Arbejde) 

Du  har  maaske  hørt,  at  Henrik  Steen  er  kom- 
met hjem? 

Bonde 

Jeg  var  glad  ved  at  se  ham.    Er  han  taget  ind 
paa  Steenslundeborg? 

WiLMER 

Nej. 

Bonde 
Paa  Rosenholm  maaske? 

Grevinden 
Jeg  tror  ikke  rigtig,  man  ved,  hvor  han  er. 

Bonde 
Jeg  skulde  tro,  han  vilde  foretrække  at  bo  paa 
Rosenholm,  som  er  hans  eget, 

(Tavshed) 

Bonde 
Der  er  noget,  som  I  ikke  fortæller  mig. 

(Tavshed) 

Bonde 
Jeg  kan  gaa  ud  og  faa  alt  at  vide. 

WiLMER 

Kan   Far  huske,   at  du   havde  lovet  at  besøge 
Grev  Steen  den  Dag,  han  døde.^ 

Bonde 
Ja. 

Grevinden 
Grev  Steen  er  død,  Anders. 

Bonde 

(efter  et  lille  Ophold) 
Det    kommer    ikke    uventet.     (Rejser  sig,   gaar  henover  Gulvet 
med  Hænderne  paa  Ryggen.  Standser  brat,  vendt  mod  Wilmer) 

Hvordan  døde  saa  han.^ 

WiLMER 

Far,  du  ved   maaske   ikke,  at  Grev  Henrik  har 
frasagt  sig  sin  Arv? 

Bonde 
Jeg  kan  tænke  mig  det.  —  Saa  har  han  virkelig 
gjort  det.  Jeg  vilde  gerne  trykke  hans  Haand,  Og 
hvorledes  døde  saa  Grev  Steen.? 

WiLMER 

Har   fik   et  AnfaW   af  Raseri   og  græd   som   et 
lille  Barn. 

Bonde 

Naa 

ja. 

WlLMER 

Saa 

faldt 

han  i 

Søvn. 

Bonde 

Naa 

!  — 

Og  saa? 

WiLMER 

"  Da  han  vaagnede  igen,  havde  han  glemt  alt. 

Bonde 
Glemt  alt.? 

WlLMER 

Ja,  mærkelig  nok.  Han  huskede  ikke,  hvad  der 
var  sket,  og  laa  og  fantaserede  om  Grev  Henrik. 
Det  var  underligt  at  høre  paa.  »Du  maa  huske, 
Henrik«,  sagde  han,  »at  Store  Bakkegaard  kan  du 
snart  faa  tilkøbs.  Saa  ejer  du  hele  Kysten  paa 
begge  Sider.«  Hver  Gang,  han  havde  sagt  det,  laa 
han  og  pustede  og  saa  sagde  han  det  samme  igen 

—  præcis  det  samme.   Tilsidst  faldt  han  isøvn  og 
vaagnede  ikke  mere. 

Bonde 

(sætter  sig  i  Sofaen  med  et  Suk) 

Døden  var  barmhjertig  mod  ham.  Hævnen  er 
gaaet  hans  Hjerte  forbi.  Ja,  og  saaledes  er  det 
godt.  —  Saadan  er  det  godt.  Vi  skal  ikke  raabe 
paa  Hævn. 

Han  er  død,  som  han  har  levet,  paa  et  Bedrag 

—  det  er  Straf  nok  ikke  at  kende  Sandheden. 
Grev  Steen   var    ingen   almindelig  Mand.    Han 

havde  den  fuldkomneste  Indsigt  i  den  daarlige 
Verden,  og  han  herskede  i  Kraft  af  sin  Indsigt. 
Men  den  gode  Verden  kendte  han  ikke,  og  derfor 
var  han  ikke  lykkelig.  Men  en  almindelig  Mand 
er  det  ikke,  som  nu  er  gaaet  bort.  Saa  Fred  være 
med  ham  og  med  os  alle! 

Grevinden 

(staar  hos  ham) 

Du  er  saa  mild  og  god,  Anders. 

Bonde 

Det  passer  ikke  for  et  svagt  Menneske  at  være 
haard. 

Jeg  vilde  gerne  trykke  Henrik  Steens  Haand. 
Hvor  er  han.?  Er  han  paa  Rosenholm.?  David,  du 
ser  ud,  som  om  du  vidste  det. 

David 

Grev  Henrik  har  været  nede  hos  Lars  Husmand. 
Han  vilde  have  Baad  ud  til  Lyksalighedens  0, 
men  Lars  turde  ikke,  fordi  det  var  begyndt  at 
blæse  op,  og  desuden  skulde  han  jo  passe  Kirke- 
klokkerne imorgen,  Søndag.  De  siger,  at  Henrik 
Steen  først  havde  tænkt  paa  at  gaa  i  Kloster;  men 
nu  vil  han  nok  blive  Resten  af  sine  Dage  paa 
Øen. 

Bonde 

Har  han  frasagt  sig  sin  Ret  ogsaa  til  Rosen- 
holm.? 

D.4VID 

(som  stadig  staar  ved  Buffetten) 

Henrik  Steen  har  solgt  Rosenholm. 

Bonde 

Til  hvem? 

David 

Til  mig. 

Bonde 
Naa,  saa  du  køber  Gods,  David? 

David 
Jeg  har  hver  Dag  tænkt  paa  at  tale  om  det  til 
drg,  Far.  Vi  er  nogle  Stykker,  som  har  købt  det 
Hele.  Men  hvis  du  vil  have  det,  saa  vil  jeg  gerne 
overlade  dig  saa  meget  af  Jorden,  som  du  vil. 
Naar  jeg  bare  kan  tjene  et  Par  Tusind  Kroner, 
saa  er  jeg  tilfreds. 

Bonde 
Det  undrer  mig,  at  Henrik  Steen  har  gjort  For- 
retninger nu. 

David 
Det  var  ikke  store  Forretninger,  han  gjorde,  Far. 
Han  vilde  vist  bare  skille  sig  af  med  det  og  have 
saameget,  at  han  kan  eksistere. 

Bonde 
Naa,  saa  er  det  dig,  der  har  gjort  Forretninger, 
David.   Det  er  os  her  paa  Store  Bakkegaard,  som 
tjener   Penge.    Det   var    ikke   saadan,    jeg   havde 
tænkt  mig  det. 

David 
Jeg  kunde  ikke   røre  mig.    Mor  og   jeg  og  de 
smaa  skulde  snart  ligge  og  rakke  paa  Landevejen. 

Bonde 
Og^saa  vil  du  hellere  være  den  store  Greve. 

David 
Nej,  jeg  vil  ikke.  Jeg  kunde  være  den  største 
Greve  i  Landet,  hvis  jeg  vilde  have  slaaet  til,  men 
det  passer  mig  ikke.  Jeg  er  ikke  saadan.  —  Jeg  er 
en  jevn  Fyr,  saadan  som  du  siger,  man  skal  være, 
Far.  Nej,  jeg  er  ikke  fuld  —  jeg  har  bare  drukket 
et  Par  Glas.  —  Ja,  jeg  har  mine  Fejl,  det  ved  jeg 
godt,  at  jeg  kan  ikke  lade  være  med  det,  som  du 
siger,  man  skal  lade  være  med.  Men  jeg  er  ikke 
saadan  som  du  tror,  jeg  sagde  nej. 

Bonde 
Hvad  er  det,  som  du  har  sagt  nej  til.?  Lad  mig 
lige  saa  godt  faa  alting  at  vide  straks. 

Grevinden 

(har  sat  sig  i  Sofaen  nær  ham) 

Far,  har  du  slet  ikke  set,  at  Johannes  er  her.? 

Bonde 
Jo,  jeg  har  set  ham.  Hvad  er  der  saa  med  ham.? 

Grevinden 

(angst) 

Der  er  ikke  noget  med  ham.    Han  er  her  bare. 

Bonde 
Jeg  kan  gaa  ud  og  faa  alt  at  vide. 

Johannes 

(som  har  siddet  ved  Bordet  længere  borte  fra  Bo>«)E,  skjult  af  Wilmer,  rejser  sig 
og  kommer  frem) 

Jeg  er  Grev  Steens  Arving. 


Stakkels  Barn! 


Bonde 

(sidder  længe  tavs) 

Grevinden 
Anders.   Saa  er  Børnene  forsørget.    Saa  kan  jeg 
faa  lidt  Fred  engang.  —  Anders! 

WiLMER 

Tænk,  hvormeget  godt  Johannes  vil  kunne  gøre. 

Bonde 

(har  rejst  sig.  Staar  ligeoverfor  Johannes) 

Naa,  det  er  for  at  gøre  godt.  Hvad.? 
Johannes 

(tier) 

Bonde 
Er  det  for  at  gøre  godt.?  Hvad! 

Johannes 
Nej. 

Bonde 
Nej,  stakkels  Barn.  Det  er  det  nok  ikke. 

Johannes 
Du  skulde   ikke  stakle  mig.    Jeg  er  ingen  Stak- 
kel. Der  er  blevet  lavet  nok  Godhed  her  i  Huset. 
Jeg  er  ung  endnu  —  hvordan  var  du,  da  du  var 
i  min  Alder.? 

Grevinden 
Johannes  dog! 

Johannes 

Nej,  jeg  vil  have  Lov  til  at  tale  engang.  —  Far 

var  ikke  bedre  end  jeg,  da  han  var  ung.    Jeg  har 

Tid  nok  til  at  blive  Helgen,  ligesaa  godt,  som  han, 

hvis  vi  endelig  skal   være  Helgener.    Ja,   jeg  ved 

godt,  at  jeg  forgaar  mig  mod  Far,  som  er  saa  stor 
og  berømt.  Og  det  kan  gerne  være,  at  Menneske- 
ne har  meget  at  takke  ham  for;  men  jeg  har  det 
ikke!  Nej,  jeg  har  det  ikke! 

Grevinden 
Johannes.  Du  skal  gaa  din  Vej. 

Bonde 
Nej.  Johannes  skal  blive! 

Johannes 
Det  er  mig  det  samme,  om  jeg  gaar  eller  bliver. 

WiLMER 

Det  er  ikke  rigtigt  af  dig  at  tale  til  Far,  som 
du  gør,  Johannes.  Men  ellers  vil  jeg  gerne  faa 
Lov  til  at  sige,  at  vi  andre  er  jo  ikke  saa  store 
som  Far.  Vi  maa  jo  nøjes  med  at  tage  Verden, 
som  den  er  omtrent  —  og  vi  skal  nok  blive  gode 
Arbejdsgivere.  Det  skal  jeg  sørge  for,  at  vi  bliver. 
For  det  er  jo  nærmest  mig,  der  kommer  til  at 
styre  med  det. 

Bonde 
Du,.  Jørgen,  bør  blive  en  mægtig  Mand! 

Johannes 

(har  sat  sig  paa  en  Stol  lige  overfor  Faderen  med  Ryggen  til  Thebordet) 

Den,  der  er  begyndt  højt  oppe,  som  Far,  han 
kan  have  Fornøjelse  af  at  prøve,  hvordan  det  er 
at  være  nede;  men  de,  som  er  begyndt  nede,  de 
vil  op! 

Arnold 
Jeg  tror  nu  heller  ikke  rigtig  Far  ved,  hvad  det 
er  at  være  fattig.  Naar  man  har  Børn,  som  skriger 
og  aldrig  Fred  for  Kreditorer.  Det  er  Helvede  for 
den,  som  er  bedre  vant.  Og  saa  alt  det,  som  man 
maa  gøre  for  at  klare  sig.  Det  kan  være  svært 
nok  at  bevare  Selvagtelsen  sommetider.  Men  hvis 
Johannes  ikke  havde  arvet  saadan,  at  der  nu  var 
kommen  Penge  i  Familien,  saa  vilde  jeg  have  taget 
Livet  af  mig,  for  dette  her  med  altid  at  mangle 
Penge,  det  er  ikke  til  at  holde  ud. 

Johannes 
Men   den    Slags   Hverdagsfattigdom    bliver   man 
ikke  berømt  for! 

Bonde 
Nej!  Jeg  ved  ikke  rigtig,  hvad  det  er  at  være 
fattig.  Og  jeg  kan  aldrig  faa  at  vide,  om  jeg 
kunde  have  baaret  en  Hverdagsskæbne.  Det  er 
sandt.  I  rammer  mig  dybt!  Og  du  rammer  mig 
dybest,  Johannes;  men  det  maa  være  en  mægtig 
Aand,  du  kæmper  imod,  siden  du  bruger  saa  gif- 
tige Vaaben! 

Johannes 

(rejser  sig  og  gaar  ud) 

Bonde 

(ser  efter  ham,  løfter  Hænderne  truende  over  sit  Hoved) 

Nej,  han  er  ikke  barmhjertig  mod  mig!  (Han  er  ved 

at  segne.  David,  Jørgen  og  Grevinden  iler  til  og  støtter  ham.  Det  banker  haardt 
paa  Døren) 

Grevinden 
Det  banker,  Jørgen.    Gaa  derhen   og  faa   dem 
væk! 

Bonde 
Det  er  ingenting.   Lad  mig  være.  (Han  trækker  vejret 

flere  Gange  tungt) 

Jørgen 

(er  gaaet  ud.   Man  hører  højrøstet  Samtale.  Et  Øjeblik  efter  kommer  han  tilbage) 

Grevinden 

(som  holder  Bosde  under  Armen,  angst) 

Hvad  er  der  paa  Færde? 

Jørgen 
Det  er  Journalisterne. 

Grevinden 
Du  er  jo  ganske  hvid  i  Ansigtet.  Sagde  du  ikke, 
at  Far  var  syg? 

Jørgen 
Det  er  forfærdeligt;  men  de  forlanger  at  se  Far! 

Grevinden 

(hen  til  ham) 

Forlanger.  Er  de  da  forrykte? 

Jørgen 
Det  frygtelige  er,  at  det  er  i  vores  egen  Inter- 
esse. De  siger,  at  Luften  er  fuld  af  Rygter.  Der 
fortælles  alt  muligt  om  Far  og  os.  Der  fortælles 
saagar,  at  han  er  død.  Faar  de  ham  ikke  at  se,  saa 
gaar  det  over  Verden  imorgen.  (Hen  tii  bonde)  Far  har 
lovet  Journalisterne  at  tale  med  dem.  —  Vil  Far 
bare  vise  sig  et  Øjeblik  for  dem,  —  saa  har  de 
lovet  mig  ikke  at  forstyrre  Far  mere. 

Bonde 

(halvt  fraværende) 

Journalisterne  —  Naa  ja  —  Journalisterne!  Vil 
de  ikke  lade  mig  have  Fred? 

Grevinden 
Det  er  oprørende,  at  de  trænger  ind  til  en  syg 
Mand! 

Bonde 
De  er   i   deres  Ret,  Hanne.    De  gør   kun  deres 
Pligt!    Det  er  det  Hele,  som  er  galt.   Hver  enkelt 
Ting  er  —  som  den  maa  være! 

Jørgen 

(aabner  Døren) 

(Sterling,  Sauer  og  Hjort  og  et  Par  andre  Journalister  kommer  ind.    Bliver 
staaende  i  Baggrunden,  bukker  ærbødigt) 

Bonde 

(som  staar  støttet  mod  Bordet,  bøjer  Hovedet) 

Vil  De  vise  Overbærenhed  mod  en  gammel 
Mand,  som  er  lidt  træt  og  trænger  til  Fred. 

Hjort 

(træder  frem  foran  de  andre.) 

Vi  takker  Greven  tusind  Gange.  Jeg  haaber,  man 
vil  tillade  mig  at  meddele  Grev  Bonde  to  Nyheder 
—  den  ene  beklagelig,  den  anden  glædelig!  — En 
Skare  unge  Mænd,  som  beklageligvis  har  nægtet 
at  udføre  Militærtjeneste,  er  bleven  fængslede.  De 
paaberaaber  sig  Grev  Bondes  Autoritet. 

Bonde 
Lykkelige  er  de,   som  faar  Lov  til  at  lide  for 
deres  Overbevisning! 

Helge  Rode:  Grev  Bonde  og  hans  Hus.  12 

Hjort 
Den  anden  Nyhed  er  denne,  som  er  bleven  mig 
telegraferet  fra  Bladet.    Det   er  besluttet,  at  Grev 
Bonde  skal  tildeles  den  store  Fredspris. 

Jørgen 
De  havde  lovet  mig  slet  ikke  at  tale!    Nu  maa 
de  gaa! 

Bonde 
Bliv  kun.  Bliv  kun. 

Hjort 
Hvis  vi  da  maa  faa  Lov  til  at  bede  Greven  om 
en  Udtalelse,  saa  vil  jeg  paa  den  samlede  Presses 
Vegne,  netop  fordi  det  er  som  Bekæmper  af  Kri- 
gens Barbari,  at  Greven  bliver  hyldet  —  bede  om 
en  Udtalelse  om  Krigen.  Mit  Blad  bringer  imorgen 
et  Grev  Bonde  Fredsnummer. 

Bonde 
Krigen    er   aldeles    ikke    barbarisk.   —   Den    er 
først  og  fremmest  barnagtig! 

(Mumlen) 

Sterling 
Nej  ikke.? 

Bonde 
Krigen   er  ikke  mere   barbarisk  end  alt  andet. 
Aviser  og  Selskaber  og  hele  vor  Kultur;  men  først 
og   fremmest   er   den    ikke    mere    barbarisk    end 
Pengene! 

Hjort 
Grev   Bonde  er  stadig  en   Modstander  af  Arv. 
Hvorledes  stiller  Grev  Bonde  sig  da  til,   at   hans 
yngste  Søn  er  Grev  Steens  Million-Arving? 

WlLMER 

Vil  De  tie!  Vil  De  ud  med  Dem! 

Bonde 
Det  vedkommer  ikke  mig,  hvad  en  vanvittig  Ol- 
ding gør  med  sine  Penge! 


Grevinden 

WiLMER 


Anders!  Anders! 

Men  Far  dog! 

Arnold 
Far,  sig  dog  ikke  det! 

Bonde 

(truende  et  Skridt  frem  mod  Hjort) 

Men  nu  kan  det  ogsaa  være  nok!  Ja,  Krigen  er 
barbarisk,  hæslig,  forfærdelig!  Men  naar  jeg  ser 
saadan  en  som  dig,  saa  kunde  jeg  ønske  mig  Ka- 
nonerne frem!  Du  er  en  af  dem,  som  forpester 
Landet  med  Pjank.  Med  Pjank!  Ud!  Ud  med  Jer! 

Ud  allesammen!  Ud!  Ud!  Ud!  (Han  knytter  Hænderne  truen- 
de over  Hovedet  og  gaar  mod  dem.  De  viger  forfærdede  tilbage  og  trækker  Døren 
i  efter  sig) 

David 
Far!  Far! 

Grevinden 
Aa,  Anders!  Hvor  kunde  du! 

Arnold 

(som  Emilie  klynger  sig  til) 

Det  er  frygteligt  det  Hele! 
Bonde 

(tager  sig  til  Hovedet  og  puster  tungt) 

Med  Pjank!  Stakkels  Barn.  Han  véd  ikke,  hvad 
han  gør.  — 

WiLMER 

Nu  har  Far  ødelagt  alting  for  os.  Nu  kommer 
det  for  Retten,  at  Far  har  kaldt  Grev  Steen  en 
vanvittig  Olding!  Det  maa  Far  tilbagekalde!  (Oe  har 

alle  samlet  sig  omkring  ham) 

Bonde 

(lafter  atter  Hænderne  over  sit  Hoved) 

Nej,  nej!  Mod  mig  er  han  ikke  barmhjertig. 

(Han   falder  i   Afmagt.     De  stimler  sammen  om   ham  og  faar  ham  til  Ro  i  Læne- 
stolen) 

Grevinden 
Gaa.    Gaa  allesammen.    Kald  paa  Marie!   (oegaar, 

lidt  efter  kommer  Marie) 

Grevinden 

(som  har  tørret  Sveden  af  hans  Pande) 

Anders  —  Aa,  Anders.  Aa,  Gudskelov!  —  Hvor- 
dan har  du  det  nu! 

Bonde 

Jeg    husker    alt.    —    Jeg    (Wælet  svigter  ham) 

Grevinden 
Er  der  noget,  du  vil  have,  Anders.^    Er  du  tør- 
stig? 

Bonde 

(nikker) 

Grevinden 

(til  Marie) 

Der  staar  noget  derhenne.  Skænk  et  Glas! 

Marie 

(gaar  til  Buffetten  og  skænker  Champagne) 

Grevinden 

(holder  Glasset  for  Bondes  Læber.  Han  drikker  begærligt) 

Bonde 
Mer! 

Grevinden 

(giver  Glasset  til  Marie,  som  atter  fylder  det) 

Vil  du  ikke  gaa  til  Ro,  Anders? 

Bonde 

(med  hæs  Stemme) 

Jeg  har  det  godt.    Sommetider  er  alting  borte. 

(Drikker  af  Glasset,  som  bydes  ham) 

Det  gør  godt!    Jeg  sidder  og  har  det  godt.  — 

Mer.^     (Drikker  af  Glasset,  som  bydes  ham.    Sidder  derefter  tavs  en  lille  Stund) 

Hvad  skal  det  egentlig  blive  til  med  mig,  Hanne. ^ 
—  Hvad  er  jeg  for  en?  —  Der  var  en  anden, 
som  fik  Eddike  af  en  Svamp. 

Grevinden 
Du  er  det   bedste  og  det   største  Menneske   i 
Verden,  Anders! 

Bonde 
Det    er    dog    forfærdelig,    hvor    vi    lyver    alle- 
sammen! 

Grevinden 
Han,  som  er  dit  Forbillede,  han  satte  sig  øverst 
ved  Bordet,  og  han  lod  sine  Fødder  salve,  og  han 

lod   sig  hylde  som  en  Konge!    Du  har  ingenting 
at  bebrejde  dig,  Anders! 

Bonde 
Du  tror  dog  paa  ham!  Gør  du  ikke? 

Grevinden 
Nej,  jeg  tror  ikke  mere  paa  nogenting.  Den  Tro, 
jeg  havde,  den  har  du  jo  taget  fra  mig. 

Bonde 
Det  er  sandt,  I  har  kun  lidt  at  takke  mig  for! 

Grevinden 

Naar  Børnene  kun  er  forsørgede,  saa  skal  jeg 
være  glad  og  taknemmelig,  Anders,  for  alt,  og  du 
lærer  jo  selv,  Anders,  at  man  ikke  skal  sætte  sig 
imod  det  onde.  Aa  vil  du  ikke  gaa  til  Ro  og 
hvile  dig. 

Bonde 

Du  har  Ret,  Hanne.  Det  er  jo  mig,  som  skal 
hyldes  imorgen.  Der  kommer  fattige  Folk  for  at 
fejre  en  Løgn,  og  jeg  skal  staa  paa  en  Tribune 
og  lade  mig  bese,  som  en  gammel  forfængelig  Nar. 
Vil  du  ogsaa  lade  dig  hylde.? 

Grevinden 
Saa  ond  har  du  aldrig  i  dit  Liv  været,  Anders, 
som  du  er  nu.  Jeg  har  saavist  ingen  Lyst  til  at 
lade  mig  hylde  og  har  aldrig  brudt  mig  om  det. 
Jeg  er  bare  en  gammel  Kone,  som  værner  om 
sine  Unger.  Er  det  galt  af  mig,  saa  faar  det  i 
Guds  Navn  være  galt;  men  jeg  synes  vi  to  har 
holdt  trofast  sammen,  saa  godt  vi  kunde  til  denne 


i8? 

Dag.  —  Lad   Børnene  faa  Lov  til  at  leve  deres 
eget  Liv. 

Bonde 
Trofast  sammen,  ja  for  Verdens  Øjne  og  Løgn 
og  Halvhed  det  Hele!  Ja  lad  os  staa  paa  Tribunen 
og  vise  os  frem.  Ungerne  med  og  Johannes  i 
Spidsen,  Grev  Steens  Arving!  Tak  ogsaa  for  Cham- 
pagnen! Lad  der  nu  komme  Lerketunger  i  Postejer 
og  lad  der  være  Skøger  i  Salen,  saa  kan  jeg  ende, 
som  jeg  har  begyndt. 

Grevinden 
Anders.  Du  taler  over  dig.  Du  er  syg. 

Bonde 
Jeg  taler  over  mig.  Ja  javist.  Jeg  er  en  gammel 
Mand,  som  glemmer  at  lyve.  Men  hvis  du  bare  vil 
sige  mig,  hvor  min  Sjæl  er  bleven  af,  saa  skal  jeg 
gaa  for  at  finde  den.  —  Godnat,  Hanne.  (Han  gaao 

Grevinden 

(ved  Døren) 

Gaar  du  til  Ro,  Anders.? 

Bondes  Stemme 
Ja  javist.  Lad  mig  bare.  Jeg  skal  sove. 

Grevinden 
Maa  jeg  ikke  sidde  i  Stolen  inde  hos  dig,   hvis 
•du  skulde  trænge  til  noget. 

Bonde 
Nej  nej.  —  Lad  mig  blot  være  alene. 

Grevinden 
Maa  Marie  ikke  —  ? 

Bonde 
Nej  nej.  Jeg  trænger  ingenting.    (Kommer  frem  i  Døren. 

Stryger   hende   engang   over    Haaret)      Godnat,     Hanne.      (Lukker  Dåren 
efter  sig) 

Grevinden 

(staar  et  Øjeblik  og  lytter.  Skynder  sig  derpaa  tilvenstre.  kalder  dæmpet) 

Marie! 

Marie 

(kommer) 

Grevinden 
Bliv  her  i  Nat,  Marie.  Jeg  er  saa  bange  for  Far. 
Men   hvis   han  faar  at  vi(je,   at  jeg  er  her,   bliver 

han    vred.    (Hun  puster  Lysene  ud  med  Undtagelse  af  et) 

Marie 

(hviskende) 

Gaa  bare  i  Seng,  Bedstemor.    Jeg  bliver  her. 

(De  staar  et  Øjeblik  og  lytter  ved  Døren) 

Grevinden 

(hviskende) 

Du   maa   kalde   paa   mig,    hvis  der   sker  noget. 

Godnat,     Barn.    (Hun   gaar  tilvenstre) 

Marie 

(sætter  sig  i  Sofaen  ved  Døren.    Et  ØjebliK  efter  kommer  Bonde  ind.    Han  bærer 

en  gammel  Kappe  og  Hat,  om  Halsen   har  han  et  Tørklæde.    I^Haanden  en  Lygte. 

Han  gaar  mod  Entréen) 

Marie 
Bedstefar! 

Bonde 

(vender  sig) 

Er  det  dig,  Barn.  Hvad  gør  du  her! 

Marie 
Jeg  sidder  her  bare,  Bedstefar. 

Bonde 
Jeg  skal  ud. 

Marie 

(hos  ham) 

Hvorhen,  Bedstefar.    Det  stormer.    Det  er  bælg- 
mørkt.  (Holder  paa  ham) 

Bonde 
Der  er  mange,   som  er  ude  om   Natten,   Barn. 
Skal  jeg  altid  ligge  i  bløde  Tæpper.?  —  Bare  hen 
til  mit  Hus.  —  Hvad  —  det  har  jeg  vel  Lov  til,? 

Marie 

(klynkende) 

Det  er  ikke  sandt.  Bedstefar! 

Bonde 
Hvad  siger  du,  Barn! 

Marie 
Aa,  Bedstefar.  Om  Forladelse!  Om  Forladelse! 

Bonde 
Godnat,  Barn,  og  vær  stille.  Vær  stille! 

Marie 

(holder  fast  paa  ham) 

Jeg  har  lovet  at  kalde  paa  Bedstemor 

Bonde 
Det  maa  du  ikke.  Du  skal  være  lydig  mod  mig! 
—  Du  har  altid  været  lydig  mod  mig,  og  vi  har 
været  gode  Venner.  —  Jeg  er  jo  en  gammel  Mand. 
Jeg  kan  ikke  bestandig  blive  ved  med  at  lyve. 
Vel.?  Jeg  maa  jo  sørge  for  min  Sjæl.  Det  kan 
snart  blive  for  sent! 

Marie 

(græder) 

Jeg  har  lovet  at  kalde. 

Bonde 

Livet  er  saa  elendigt.  Jeg  maa  jo  skjule  mig, 
forstaar  du! 

Vi  maa  være  lydige  mod  Guds  Vilje,  Barn.  Jeg 
maa  være  lydig  mod  det  inderste  i  min  Sjæl! 

Bed  din  Bøn  og  lad  mig  gaa  med  Fred.    (Trykker 

hende  ind  til  sig)  Og  Saa  Godnat,  lille  Marie!  (Han  gaar gennem 
Entréen,  hvis  Dør  bliver  staaende  aaben,  ud  i  Natten.  Vinden  slaar  den  yderste  Dør 
i  efter  ham  og  slukker  Lyset) 

Marie 

(følger  efter  ham.  Man  hører  hende  aabne  Døren.  Hun  græder  og  kalder) 

Bedstefar.  —  Bedstefar! 

(Lidt  efter  kommer  hun  ind,  kæmper  med  Graaden  og  synker  paa  Knæ) 

Aa  Gud,  hjælp  mig.  Hjælp  mig.  Hjælp  mig! 

Grevinden 

(kommer) 

Marie! 

Marie 
Aa  Gud,  hjælp  mig! 

Grevinden 
Hvor  er  Far.?  (Hastig  tii  Døren,  aabner  den)    Hvor  er  Far! 

Marie 
Jeg  kan  ikke  holde  det  ud.    Han  gik.    Han  gik 
bort.  Aa  Gud,  hjælp  mig! 

Grevinden 

Kom!    Kom!    —    Hjælp.     Hjælp!   (Arnold,  david,  Johan- 
nes og  WiLMER,   Emilie  kommer  efterhaanden.   Emilie  har  en  Lampe  i  Haanden) 

Johannes 
^Er  der  noget  med  Far.? 

WlLMER 

Tal  dog. 

David 
Hvor  er  Far.? 

Grevinden 
Far  er  gaaet  bort  — .  Far  er  gaaet  fra  os!  Han 
vil  ikke  længer  være  hos  os. 

Johannes 
Jeg  vil  finde  ham. 

David 
Vi   maa  have  en  Lygte.    Man   kan  ikke  se  en 
Haand  for  sig. 

Arnold 

(som  straks  er  løbet  ud  i  Baggrunden,  kommer  tilbage  med  en  Lygte) 

Her  er  Fars  Lygte.   Han  har  kastet  den  fra  sig. 

Marie 
Aa  aa.  Saa  gaar  den  gamle  Mand  i  Mørke.  Han 
kan  styrte  ned  ad  Skrænten. 

Emilie 
Det  er  forfærdeligt.  Denne  kolde  Nat! 


Johannes 

(har  faaet  Lygten  tændt) 

Hør  det  allesammen !  Jeg  vil  ikke  eje  Steens- 
lundeborg!   —  Men  saa  vil  jeg  ogsaa  være  en  fri 

Mand!  (Han  iler  ud.  Arnold  og  Dav:d  efter  dem.  Man  hører  dem  raabe  Far, 
Far !  —  Man  hører  andre  Stemmer  raabe :  Grev  Bonde !  .Atter  andre :  Se  hos  Lars 
Husmand !) 

WlLMER 
(som  et  Øieblik  har  været  væk) 

Han  maa  og  skal  komme  tilbage.  Alle  Gaar- 
dens  Folk  søger  nu.  Han  er  sikkert  gaaet  til  Lars 
Husmand;  hvis  han  bare  ikke  har  faaet  ham  med 
sig  bort,  saa  finder  de  ham  nok  der. 

Grevinden 

(som  Emilie  og  Marie  støtter) 

Hvad  kan  det  hjælpe?  Hvad  kan  det  hjælpe? 
Anders  og  jeg  —  vi  har  dræbt  hinanden,  (marie  og  emiue 

faar  hende  til  at  sætte  sig.  De  knæler  grædende  ned  hos  hende,  som  sidder  stiv 
og  stum) 

Hjort 

(fra  Entréen.  Hen  til  Wilmer) 

Jeg  maa  bede  Dem  undskylde,  men  er  det  sandt, 
hvad  der  fortælles,  at  Grev  Bonde  er  flygtet? 

Wilmer 
Nej,  det  er  ikke  sandt.  Greven  sover. 

Hjort 
Det    kan   dog  næppe  forholde  sig  rigtigt.    Her 
løber    Folk    paa    Vejene    med    Lygter   og   raaber 
det  ud. 

Wilmer 
Naar  De  ved   det,   behøver  De  ikke  at  spørge 
mig.  Ja  det  forholder  sig  rigtigt.    Grev  Bonde  har 


i89 

i  Vildelse  forladt  sin  Seng,  men  jeg  besværger 
Dem  i  hans  Hustrus  og  Børns  Navn  om  at  tie 
med  dette. 

Hjort 
Jeg  forstaar  Deres  Følelser,   men  saa  gerne  jeg 
vilde,   er  jeg  ikke   i  Stand   til  at  aflægge  et  saa- 
dant  Løfte.    Grev  Bonde   hører  Offentligheden  til. 

(Han  iler  ud  i  Baggrunden) 

Astrid 

(er  under  dette  kommen  fra  Baggrunden.   Har  staaet  og  lyttet) 

Aa  hvad  er  der  hændt,  Jørgen! 

VVlLMER 

Det  hører  du  jo! 

Astrid 

(forfærdet) 

Aa  ja,  ja!  Jeg  følte,  at  der  vilde  ske  noget  for- 
færdeligt. Jeg  kunde  ikke  holde  ud  at  være  hjemme! 
Hvor  er  Johannes.? 

WlLMER 

Leder  som  de  andre!  —  Forresten  er  han  gal! 
Nu  vil  han  frasige  sig  Retten  til  Steenslundeborg. 

Astrid 
Gud  være  lovet! 

WiLMER 

Bliv  bare  gal  du  ogsaa.  Saa  kan  det  Hele  ramle 
sammen  over  Hovedet  paa  os. 

Astrid 
Det  er  jo  lige  meget!    Det  er  jo  lige  meget! 
Hellere  det,   end   at  Johannes  skal  gaa  tilgrunde! 

(Hen   til  Grevinden,   lægger  sig  paa  Knæ  foran   hende)    Søde,    Søde    lille 

Mor! 

(Der  høres  Stemmer  udenfor) 
WiLMER 

I  er  gale  allesammen!  Men  Gudskelov,  at  Mor 
ialtfald  arver  noget. 
Der  kommer  nogen! 

(Døren  gaar  op.   Den  mørkskyede  St)emehimmel  ses.  Henrik  Steen  og  Johannes 
kommer  ind,  Lige  efter  dem  Arnold  og  David) 

Johannes 

(hen  til  sin  Mor) 

Far  er  lige  herved.  Vi  har  fundet  ham. 

Grevinden 
Lever  han.? 

Johannes 

Han      er     syg.      (Han  skjuler  Ansigtet  i  sine  Hænder)      Jeg     kan 
ikke.    (Astrid  hen  til  ham.  Hvisker  ham  kærligt  i  Øret,  græder  ved  hans  Bryst) 

Henrik  Steen 
Grev  Bonde  er  meget  syg. 

Grevinden 
Jeg  vil  til  ham!  Maa  jeg.? 

Henrik 
Greven  har  forlangt  at  være  ene. 

Grevinden 
Er  han  vred  paa  os.? 

Henrik 
Han  bad   mig  hilse.    Jeg  har  fordret  for  lidt  af 
mig  selv  og  for  meget  af  andre,   sagde  han.    Men 
han  vil  være  ene. 

Grevinden 
Hvor? 

Henrik 
Han  kom  og  bad  Lars  sejle  sig  ud  til  Øen. 
Jeg  var  der  da  han  kom.  —  Det  var  halsløs  Ger- 
ning at  sejle  i  denne  Nat;  men  Lars  vovede  ikke 
at  sige  nej.  —  Det  kunde  imidlertid  være  det 
samme,  for  Grev  Bonde  faldt  i  Afmagt,  og  vi  har 
bjagt  ham  til  Ro. 

(Der  høres  et  enkelt  Klemt  af  en  Kirkeklokke.  Alle  studser.  Mumlen:  Hvad  er  det? 
Atter  høres  et  Klokkeklemt) 

Grevinden 

(rejser  sig) 

Hvorfor  ringer  Klokkerne  om  Natten.? 
Henrik 

(bøjer  Hovedet) 

Lars  Husmand  sagde:  Alle  her  vil  give  mig  Ret 
i,  at  Klokkerne  skal  ringe,  naar  Grev  Bonde  er  død. 

(Grevinden  synker  ned  i  Stolen.  Kirkeklokkerne  tager  til  at  ringe) 


Tæppe. 

